
স্মল্পলীব্ত্র বিভভালীদেন্র উদচ্দেস্ট্ে 


সাড়ে চারশো বছর আগে 


সুর্য বিশ্বজগতের কেন্দ্ৰ এবং সূর্য স্থিতিশীল-_এই বক্তব্য উদ্ভট, দার্শনিক 
বিচারে মিথ্যা) এবং যেহেতু এই বক্তব্য ধর্মশীস্ত্রের বক্তব্যের সরাসরি 
বিরোধী অতএব স্পষ্টতই ঈশ্বরবিরোধিতা। 

পৃথিবী বিশ্বজগতের কেন্দ্র নয় এবং স্থিতিশীল নয়, এবং বার্ষিক গতি 
ছাড়াও পৃথিবীর আহ্নিক গতিও আছে__এই বক্তব্যও সমান উদ্ভট 
ও মিথ্যা-ত, 


গ্যালিলিওর বিচারে কাঙিনালের রায় 


মাত্র সাড়ে চারশো বছর আগেও মান্ুষের ধারণা ছিল, পৃথিবী 
হচ্ছে সমগ্র বিশ্বের কেন্দ্ৰবিন্দু! নীল আকাশ দিয়ে মোড়া এই 
পৃথিবী স্থির ও অবিচল। বিশ্বজগতের সম্ৰাজ্ঞীৱ মতৌ। আর 
এই স্রাজ্ীকে প্রণতি জানিয়ে ঘুরে ঘুরে বেড়াচ্ছে সূর্য, চন্দ, 
নক্ষত্র । অবিশ্বাস করবার কারণ ছিল না। মানুষের প্রত্যক্ষ- 
গোচ্র বিশ্বই ছিল এই ধারণার সপক্ষে সবচেয়ে বড়ো যুক্তি। 
আকাশের দিকে তাকিয়ে দেখলে মনে হত একটি উল্টনো 
গামলা দিগন্ত-বৃত্তে এসে মিশেছে । একটি নিটোল গোলক যেন। 
আর এই গোলকের বিভিন্ন পরিধি-রেখায় চলেছে জ্যোতিষ্ক মণ্ডলের 
অবিরাম পরিক্রমা । দিনের বেলা সূর্য থাকে পৃথিবীর “উপরে” 
বাত্রিবেলা পৃথিবীর “নিচে । নক্ষত্রের অবস্থান দিনের বেল। পৃথিবীর 
“নিচে, রাত্রিবেলা পৃথিবীর উপরে । আর এই স্ূৰ্য-নক্ষত্র বসানো 
বিশ্ব-গোলকটি প্রতি চব্বিশ ঘণ্টায় একবার চক্রাবর্তন করে। এই 
ছিল সেকালের সহজ সরল বিশ্বতত্ব। মানুষকে বলা হল, এইটুকু 
জেনেই খুশি থাকো, এর বেশি কিছু জানতে চেয়ে| না, এর বাইরে 
যা কিছু ঘটে তা এশ্বরিক ৷ 

সাত--১ 


কিন্তু দেখা গেল, শুধু এইটুকু জেনেই খুশি থাকা যায় না। 
বিশ্বতত্ব এতটা! সরল নয়। একটি মাত্র গোলকের চক্তাবর্তনই যদি 
হবে--তবে কেন কতকগুলি বিশেষ নক্ষত্র অন্য কতকগুলি বিশেষ 
নক্ষত্রের অবস্থানগত বিচারে অনবরত স্থান পরিবর্তন করে? 
এমনি আরো অজস্ৰ প্রশ্ন মানবের মনে ভিড় করে আসতে লাগল । 
সঞ্চরণশীল নন্ষত্রগুলির নাম দেওয়া হল ‘এহ’।  বৈজ্ঞানিকদের 
মনে প্রশ্ন জাগে, এই ভ্রাম্যমান নক্ষত্রগুলির কি নিজস্ব কোন গতি 
আছে? তার! লক্ষ্য করলেন, একই গ্রহ শুক্র কখনো বা সূর্যাস্তের 
আকাশে প্রদীপের মতে! উজ্জল সন্ধ্যাতারা, কখনো! বা সূর্যোদয়ের 
আকাশে টিপের মতো ম্লান শুকতারা। বৃহস্পতি গ্রহের পরিক্রমা 
পাণ্ডবদের বনবাসের মতো দ্বাদশ বর্ধব্যাগী অলস ও মন্থর। 
আবার মঙ্গলগ্রহ এই পরিক্রমা শেষ করে ছু-বছরে। শনিগ্রহ 
ত্রিশ বছরে। আর বুধগ্রহের পরিক্রমা-গতির তো কোন হদিশই 
পাওয়া যায় না। নিঃসম্পূর্ক ও নিঃসঙ্গ তার যাত্রাপথ। কেন এমনটি 
হবে? কেন? কেন? 

পাদ্রির| শিউরে উঠে বললেন, খবরদার, এট! হচ্ছে ঈশ্বরের 
অলৌকিক রাজ্যের ব্যাপার। ‘কেন’ প্রশ্ন তুলতে বেও না। 
শুধু বিশ্বাস করো ৷ 

কিন্তু মানুষের মনের প্রশ্নকে শুধু বিশ্বাস দিয়ে চাপা দেওয়া যায় 
না। দিনের পর দিন, রাতের পর রাত, আকাশের দিকে মানুষ 
তাকিয়ে থাকে আর ভাবে, কেন এমনটি হয় ? 

তাছাড়া আকাশে সুর্য, নক্ষত্র ও গ্রহ ছাড়াও আরেকটি অতি 
বাস্তব জ্যোতিষ্ক আছে, সেটি হচ্ছে চন্দ্র। সূর্যকে যদি বলা হয় 
দিনের দৃষ্টিপ্রদীপ, তবে চন্দ্র হচ্ছে রাত্রির। দেখা গেল, চন্দ্রেরও 
স্বতন্ত্ৰ একট! পরিক্রমা আছে। প্রায় আঠাশ দিনে তার একটি 
আবর্তন। 

কিন্তু ধর্মের বইয়ে লেখা আছে, মানুষ হচ্ছে ঈশ্বরের শ্রেষ্ঠ কৃষ্টি। 
তার অধিষ্ঠান বিশ্বজগতের কেন্দ্রবিন্দুতে । আর মানুষের বাসভূমি 
২ 


এই পৃথিবীর উদ্দেশেই মুক্তোখচিত রাত্রির আকাশের আরতি, 
সূর্যঝলা দিনের আকাশের উদ্ভাস। অমুতের সন্তান হে মানুষ, 
শুধু বিশ্বাস রেখো যে ঈশ্বরের বিশেষ কৃপাদৃষ্টি তোমার উপরেই 
বধিত হচ্ছে । 

বিশ্বাসের সঙ্গে বৈজ্ঞানিক অনুসন্ধিতৎ্সার শেষ পর্যন্ত একটা রফা 
হল। পৃথিবীর বিশেষ অবস্থান নিয়ে কোন রকম প্রশ্ন তোলা! 
হল না। ধরে নেওয়া হল যে পৃথিবীর হচ্ছে বিশ্বের কেন্দ্ৰবিন্দু ৷ 
আর এই কেন্দ্রবিন্দুকে ঘিরে চলেছে সাতটি জ্যোতিক্ষের চক্রাবর্তন ৷ 
সূর্য, চন্দ্র এবং পাঁচটি গ্রহ। আর প্রত্যেকটি জ্যোতিক্ষের নিজস্ব 
এক-একটি পরিক্রমা-বৃত্ত আছে। আর এই সাতটি পরিক্রমা- 
বৃত্ত এবং সাতটি জ্যোতিক্ষকে ছাড়িয়ে নক্ষত্রখচিত অসীম মহাশুন্য 
স্থির ও অবিচল। যেন ঈশ্বরের বিশেষ অনুগৃহীত সন্তান মানুষ 
ও তার বাসভূমি পৃথিবীর উপরে রাজছত্র তুলে ধরা হয়েছে ৷ 

এই তত্বের প্রবর্তক হলেন টলেমি। পনেরো-শো বছর ধরে মানুষ 
নিবিচারে এই তত্বেই বিশ্বাস রেখেছিল ! 

কিন্তু শুধু বিশ্বাসের জোরেই কোন তত্ব চিরকাল টিকে 
থাকতে পারে না ৷ মানুষের সজীব দেহে পাঁচটি ইন্দ্রিয় আছে। এই 
পাঁচটি ইন্দ্ৰিয়ের দ্বার দিয়ে বহিবিশ্বের আলো-শব-গন্ধ-স্বাদস্পর্শ 
মানুষের মস্তিষ্কে সাড়া জাগায় । আর মানুষ যে মানুষ হতে পেরেছে 
তার কারণ মানুষের এই অন্ুভূতি-বোধের সবটুকুই বেঁচে থাকার 
তাড়নায় খরচ হয়ে যায় না__কিছুটা উদ্বৃত্ত থাকে । আর এই উদ্বৃত্ত 
অনুভূতির জমিতেই জন্ম নেয় মানুষের জিজ্ঞাসাঁকেন? যে- 
মানুষের মনে এই জিজ্ঞাসা যতে! প্রবল, মানুষ হিসেবে সে ততো 
বড়ো ৷ 

পনেরো-শো বছর ধরে এই “কেন'র বাদ বহুবার টলেমির 
বিশ্বতত্বকে বিদ্ধ করেছে। স্বাভাবিক নিয়মে বহু আগেই এই 
তত্বের মৃত্যু হওয়া, উচিত ছিল। কিন্তু ধর্মীয় বিশ্বাসের প্রলেপ 
বহুবার এই তত্ত্বকে মুমূর্ু অবস্থা থেকে বাঁচিয়ে তুলেছে। আর 


৩ 


প্রতিবারেই এই তন্ব নিজস্ব কাঠামোকে বজায় রেখে নিজেকে 
ছড়িয়ে দিয়েছে আরেকটু । ফলে বিরোধী পক্ষের আঘাতে এই 
তত্বের বহিরঙ্গেরই পরিবর্তন হয়েছে মাত্র_মূল কাঠামোর দিক 
থেকে অক্ষত থেকে গেছে। 
ক্রমে ক্রমে নিভূলভাবে জানা গেল যে জ্যোতিক্ষমগ্ুলের পরিক্রমা 
" এত বেশি বিচিত্র ও জটিল যে মাত্র সাতটি পরিক্রমা-বৃত্তের সীমানার 
মধ্যে তার ব্যাখ্যা পাওয়া যায় না। সূর্যগ্রহণ ও চন্দ্রগ্রহণ কেন 
হয়? কেন এক-একটি গ্রহ হঠাৎ নিজের বৃত্ত ছেড়ে দিয়ে নেহাতই 
খামখেয়ালির মতো! অন্য একটি বৃত্তে অনধিকার প্রবেশ করে? 
আবর্তনশীল বৃত্তের সংখ্য! মাত্র সাতটি ধরে নিলে অনেক কিছুরই 
কোন কারণ খুঁজে পাওয়া যায় না। 
পাদরিরা বললেন, সব ব্যাপারের কারণ খুঁজতে যেও ন|। বিশ্ব- 
চরাচর জুড়ে অনন্ত আত্মা অধিষ্ঠিত আছে । তারই ইচ্ছায় স্ূর্য-চন্দ্র- 
গ্রহ-নক্ষত্র ঘুরছে । জ্যোতি্লোকে য| কিছু বিচিত্র ঘটন| দেখছ, 
সব তারই ইচ্ছায়। অনন্ত আত্মার কারণ খুঁজতে যাঁওয়া মূঢ়ত| ৷ 
শুধু বিশ্বাস রেখো ৷ 
কিন্ত আগেই বলেছি, মানুষের যেমন খিদে পায় আর খিদের নিবৃত্তি 
ন! হওয়া! পর্যন্ত কিছুতেই স্বস্তি পাওয়া যায় না, তেমনি বিশ্ব-চরাচরের 
দিকে তাকিয়ে মানুষের মনে প্রশ্ন জাগে কেন? আর এই “কেন'-র 
জবাব না পেলে মানুষ অস্থির হয়ে ওঠে ৷ এই অস্থিরতার তাঁড়নাকে 
কোন পাদ্রি চোখ রাঙিয়ে স্তব্ধ করতে পারেনি । A 
জ্যোতিষ্কলোকের বিচিত্র গতিকে ব্যাখ্যা করবার জন্যে শেষ পর্যন্ত 
আবর্নশীল বৃত্তপথের সংখ্যা বাড়াতে হল । সাত থেকে আট, আট 
থেকে নয়__এমনিভাবে বাড়তে বাড়তে সংখ্যাটা, এসে দাড়াল 
উনত্রিশ-এ। আর উনত্রিশটি বৃত্তপথের চক্রাবর্তনে এমন একটা 
জটিলতা স্থষ্টি হল যা সাধারণ মানুষের জ্ঞানবুদ্ধি নিয়ে অনুধাবণ কর| 
কিছুতেই সম্ভব ছিল ন!। বিশ্ববি্ঠালয়ের ক্লাসঘরে মস্ত মস্ত 
পণ্ডিতর৷ এই উনত্রিশটি বৃত্তপথের রহস্তকে প্রাঞ্জল করবার চেষ্টায় 

গলদঘর্ম হয়ে উঠলেন ৷ কিন্তু তবুও অনেকেরই মনে হতে লাগল, 
সারা আকাশে উনত্রিশটি বৃত্তপথের ফাস ঝুলিয়েও জ্যোতিষ্ষলোকের 
খামখেয়ালিপনাকে' বন্ধ করা যাচ্ছে না। আবার প্রশ্ন জাগে 
কেন? অন্ধ বিশ্বাসের প্রলেপ দিয়ে কিছুতেই আর এই জিজ্ঞাসার 
যন্ত্রণাকে চাপা দেওয়া গেল না। 

অন্ধ বিশ্বাসের বিরুদ্ধে মানুষ যে চিরকাল বিদ্রোহ করে এসেছে, 
তার প্রমাণ ইতিহাসের পৃষ্ঠায় আছে। সাড়ে চারশো বছর আগে 
রোম বিশ্ববিদ্যালয়ের একজন অধ্যাপক কোপারনিকাস এমনি বিদ্রোহ 
করেছিলেন। অবশ্য কোপারনিকাসকে কোন ক্রমেই পথিকৃৎ বলা 
চলে না। কোপারনিকাসের সময় থেকে দু-হাজীর বছর আগে 
পিথাগোরাস নামে একজন গণিতজ্ঞ স্পষ্টই বলেছিলেন যে এই 
পৃথিবী বিশ্বজগতের: কেন্দ্র নয়, এই পৃথিবীও স্থৰ্যের চারপাশে 
আবর্তনশীল নক্ষত্র মাত্র। পিথাগোরাসের উত্তিকে সেদিন পাগলের 
প্রলাপ বলে উড়িয়ে দেওয়। হয়েছিল। স্বয়ং আরিস্টটল পর্যন্ত 
পিথাগোরাস-বিরোধীদের সঙ্গে কঠ মিলিয়েছিলেন। কিন্তু ত! সত্বেও 
পিথাগোরাসের সেই উক্তি ছু-হাজার বছর ধরে বেঁচেছিল। সে-যুগে 
আরে। বেশি জানতে চাওয়াটাই ছিল মানুষের পক্ষে একটা দুঃসাহস, 
কিন্তু তবুও জ্ঞানের প্রদীপ হাতে দুঃসাহসী অভিযাত্রীর সংখ্যাল্পত| 
হয়নি। বিশ্বাসের সহজ অবলম্বনকে ছেড়ে দিয়ে যুক্তির শক্ত জমিতে 
ধারা পা! দিতে চেয়েছিলেন__প্রতিটি পদক্ষেপের সঙ্গে সঙ্গে তাদের 
পা ক্ষতবিক্ষত হয়ে গেছে । তবুও সেই পথের আকর্ষণই যুগে যুগে 
মানুষকে টেনেছে। এমনি এক তীর্ঘক্কর পথিক ছিলেন কৌপারনিকাস। 
বিশ্বরহস্ত উদ্ঘাটনের প্রথম স্থত্ৰটির সন্ধান তিনিই দিয়ে গেছেন ৷ 
অবশ্য এই স্ুত্রটিকে আবিষ্কার করবার জন্যে কোপারনিকাসকে ত্ৰিশটি 
বছর অতন্দ্র একাগ্রতা নিয়ে পর্যবেক্ষণ ও অনুশীলন করতে হয়েছে ৷ 
রোম বিশ্ববিদ্যালয়ের অধ্যাপন! ছেড়ে দিয়ে তিনি এসে বাস করতে 
লাগলেন এক অখ্যাত গ্রামে । তখনো। পর্যন্ত দূরবীক্ষণ যন্ত্ৰ আবিষ্কৃত 
হয়নি। চল্লিশ বছরের এক প্রৌঢ় শুধু নিজের দৃষ্টিশক্তির উপর 

নির্ভর করে যাত্রা শুরু করলেন অসীম আকাশের রহস্য উদ্ঘাটনের 
দুর্গম পথে । দিন থেকে সপ্তাহ, সপ্তাহ থেকে মাস, মাস থেকে 
বছর__নিরবচ্ছিন্ন সেই সাধন৷ ৷ ১৫০৯ ও ১৫১১ সালের চন্দ্রগ্রহণ, 
১৫১২ ও ১৫১৮ সালে মঙ্গলগ্রহের এবং ১৫২০ সালে বৃহস্পতি 
‘ও শনিগ্রহের অবস্থান, ১৫২৫ সালে বুধ ও চন্দ্রের সংযোগ-- 
জ্যোতিফলোকের বিচিত্র ঘটনার মধ্যে- আশ্চর্য একটা! সুত্রবদ্ধতাকে 
আবিষ্কার করলেন। শুধু চোখের দেখায় নয়, আঁক কষেও। চল্লিশ 
বছরের প্রৌঢ় সত্তর বছরের বার্ধক্যে পৌছে অবশেষে স্থির সিদ্ধান্ত 
করলেন যে বিশ্বলোকে এই পৃথিবী স্থিতিশীল নয়, অনন্ত মহাশূন্যে 
এই পৃথিবী ও আবতিত হয়ে চলেছে ৷ 

কোপারনিকাসের সিদ্ধান্ত ছিল এই £ সূর্য হচ্ছে বিশ্বের কেন্দ্র। 
সূর্যের চারদিকে একটা নির্দিষ্ট গতিপথে পৃথিবী ঘুরে বেড়াচ্ছে। 
আবার এই ঘোরাটাও ঠিক সাধারণ ঘোরা নয়, দরবেশী নাচের মতো 
পাক খেতে খেতে ঘোর! ৷ বা, মনে করা যেতে পারে, লাষ্টুর মতো 
পাক খেতে খেতে ঘোরা ৷ আর পৃথিবী এক নয়, তার এই দরবেশী 
নাচের আসরে দোসর আছে আরে! অনেকে । নেপচুন, ইউরেন।স, 
শনি, বৃহস্পতি, মঙ্গল, শুক্র ও বুধ_ প্রত্যেকটি গ্রহ এমনি ভাবে 
সূর্যের চারদিকে পাক খেতে খেতে ঘুরছে। ্‌ 

এই নতুন বিশ্বতত্বকে ব্যাখ্যা করে কোপারনিকাসের বই যেদিন 
প্রকাশিত হল সেদিন তিনি মৃত্যুশয্যায়। ১৫৪৩ সালের ২৪শে মে 
তার মৃত্যু হয়। তার কয়েক সপ্তাহ আগে থেকেই তিনি পক্ষাঘাতে 
একেবারে পদ্দু হয়ে গিয়েছিলেন। বইটি প্রকাশ করার ভার ছিল 
তার এক বন্ধুর উপরে । অবাক হয়ে তিনি দেখলেন, বন্ধুটি বইয়ের 
ভূমিকা লিখেছেন £ “কোন বৈজ্ঞানিক তথ্যকে পরিবেশন করার 
উদ্দেশ্য নিয়ে বইটি লেখা নয়__বইটি নেহাতই কল্পনাবিলাস |” সার! 
জীবনের সাধনার এই অমর্যাদা দেখে কোপারনিকাঁস উচ্চকণ্ঠে 
প্রতিবাদ করতে চেয়েছিলেন__কিন্তু তার আগেই তার ক চিরদিনের 
জন্যে স্তব্ধ হয়ে যায়। 

কোপারনিকাসের পরে গ্যালিলিও। গ্যালিলিওর জীবন-কাহিনী 
বিচিত্র, প্রতিভা বহুমুখী । গতিবিজ্ঞানের বহু তত্বকে প্রথম সুত্রবদ্ধ 
করার কৃতিত্ব গ্যালিলিওর। পিসার হেলানে| গম্বুজ থেকে একটি 
আধ-সেরি এবং একটি পাঁচ-সেরি লোহার গোলক ফেলে তিনিই 
প্রথম প্রমাণ করেছিলেন যে ওজন যাই হোক না কেন__পৃথিবী 
সব জিনিসকেই সমানভাবে টানে ৷ কিন্তু গ্যালিলিওর সবচেয়ে বড়ো 
আবিষ্ধার দূরবীক্ষণ যন্ত্র। গ্যালিলিও নিজেও হয়তো কল্পনা করতে 
পারেননি, তার আবিষ্কৃত সেই চোঙের মতো যন্ত্রটি মাত্র তিনশো 
বছরের মধ্যে মহাবিশ্বের দ্বার খুলে দেবে মানুষের চোখের সামনে, 
মানুষের দৃষ্টির দিগন্তরেখায় নিয়ে আসবে আশ্চর্য এক ব্যাপ্তি । আবার 
একথাও হয়তো গ্যালিলিও কল্পনা করতে পারেননি যে তাঁর নিজের 
জীবনের ক্ষেত্রেও এই যন্ত্রটিই হবে অশেষ নির্যাতন ও নিগ্রহের মূল 
কারণ। ১৬০৯ খ্রীষ্টাব্দের ২১শে অগস্ট ভেনিসের কাম্পালিন 
পাহাড়ের চুড়োয় গ্যালিলিওর দূরবীক্ষণ যন্ত্রটি প্রথম প্রদশিত হয়ে- 
ছিল আর ১৬১৬ শ্রীষ্টাব্দের ২৬শে মার্চ গ্যালিলিওর ডাক পড়ে 
পাদরিদের বড়কর্তী কাডিনাল বেলার্মিনের বিচারকক্ষে।. পুরো 
সাতটি বছরও নয়। কিন্ত এই জামান্য সময়ের মধ্যেই গ্যালিলিও 
জ্যোতি্লোকের আশ্চর্য সব তথ্য উদ্ঘাটন করেছিলেন। তিনি 
দেখলেন, সারা আকাশে আরো অজস্র নক্ষত্র আছে যা সাদা চোখে 
দেখা যায় না। চারটি নতুন গ্রহকে তিনি আবিষ্কার করলেন। 
আর সব চেয়ে বড়ো কথা-_তীর নিভূল ধারণা হল, গ্রহগুলি সূর্যের 
চারপাশে ঘুরছে এবং পৃথিবীও এমনি একটি ঘৃপ্যমান গ্রহ ছাড়৷ ' 
কিছু নয়। 

কিন্তু গ্যালিলিওর দুরবীক্ষণ যন্ত্রে যে সত্য ধরা পড়েছিল তা 
কাডিনালের এক ধমকে উল্টিয়ে গেল। কাডিনাল ডিক্রি জারি 
করলেন যে স্র্ধ-গ্রহ ইত্যাদির গতিবিধি সম্পর্কে অন্ধুসন্ধিৎস্ হওয়ার 
অর্থ ঈশ্বরের বিরুদ্ধাচরণ করা'। গ্যালিলিওকে স্বাক্ষরিত প্রতিশ্রুতি 
দিতে হল যে তিনি অতঃপর স্র্য-গ্রহ ইত্যাদি সম্পর্কে নির্বাক 

থাকবেন। মনে হল, কাঁডিনালের অন্যমনস্কতাঁর সুযোগ নিয়ে 
একদল গ্রহ ছুষ্টং ছেলের মতো সর্ষের চারদিকে পাক খেতে শুরু 
করেছিল-_টের পেয়ে কার্ডিনাল মশাই কান মলে দিয়ে সবাইকে 
থামিয়ে দিলেন। 

শেষ পৰ্যন্ত কাডিনালের কানমলাতেও কোন কাজ হয়নি। গ্যালিলিও 
সমানে তার পরীক্ষা চালিয়ে যেতে লাগলেন, তবে পরীক্ষার 
ফলাফলের কথা কারও কাছে প্রকাশ করলেন নাঁ। কিন্তু বীজকে 
পাথর চাপা দিয়ে রাখলেও একদিন না একদিন পল্লবিত হয়ে উঠবেই । 
তেমনি পরীক্ষিত সত্যকে কোন কাডিনালের ধমক চাপা! দিয়ে 
রাখতে পারে না। শেষ পর্যন্ত গ্যালিলিও আবার একটি বই 
লিখলেন। এবং প্রায় সঙ্গে সঙ্গেই আবার কাডিনালের রোধপৃষ্টিতে 
পড়তে হল। তার জীবনের শেষ ক-টি বছর কেটেছিল কারাগারের 
অন্ধকার গর্ভে। কাডিনালের কড়া হুকুম ছিল, গ্যালিলিওকে 
বৈজ্ঞানিক তৎপরতা! বন্ধ করতে হবে। কিন্তু তা সত্বেও সেই 
অন্ধকার কারাগারে বসেই তিনি জীবনের শেষ বই লিখলেন__ 
“গতিবিজ্ঞান”। বইয়ের পাণ্ডুলিপি গোপনে নিয়ে যাওয়া! হল 
হল্যাণ্ডে এবং সেখানেই সেটি প্রকাশিত হল। তবে মুদ্রিত বইটি 
গ্যালিলিও চোখ মেলে দেখে যেতে পারেননি । তার আগেই তিনি 
অন্ধ হয়ে গেছেন। 

তারপরে তিনটি শতাব্দী পার হয়েছে। আজকের দিনে 
আমাদের দেশের একজন স্কুলের ছেলেও জানে, পৃথিবী একটি গ্রহ 
মাত্র। পৃথিবী স্থৰ্যের চারদিকে ঘোরে, পৃথিবীর মতো এমনি আরো 
আটটি গ্রহ নিয়ে আমাদের এই সৌরমগ্ল। দিনরাত্রি কেন হয়, 
শীতের পরে কেন গ্রীষ্ম আসে, স্বর্যগ্রহণ-চন্দ্রগ্রহণ হবার কারণ কী- 
এসব প্রশ্ন শুনে আজকের দিনে কোন পাদ্রি বলবে না যে এসব 
প্রশ্নের জবাব জানতে চাওয়ার অর্থ ঈশ্বরের বিরুদ্ধে যাওয়া । মাত্র 


তিনটি শতাব্দীর মধ্যে শুধু যে মানুষের জ্ঞানের ভাণ্ডার বিপুলভাবে : 


সমৃদ্ধ হয়েছে তা নয় মানুষের মনও প্রসারিত হয়েছে । আজ 


৮ 


দেখা যায়, পৃথিবীর প্রত্যেকটি বড়ো বড়ো শহরে যেমন তৈরি হয় 
পানীয় জলের ট্যান্ক, তেমনি তৈরি হয় মাঁনমন্দির। দৈত্যের মতো 
বিপুলাকার দূরবীক্ষণ যন্ত্রের গবাক্ষপথে ধরা পড়ে কোটি কোটি 
যোজন দূরের ছুনিরীক্ষ্য জ্যোতিফলোক। তারপরেও আরো দূরের 
জগতকে দুরবীক্ষণ যন্ত্রের পাল্লায় নিয়ে আসার চেষ্টা চলেছে। 
আজকের দিনে এ ব্যাপারট। অস্বাভাবিক মনে হয় না। আর আজ 
থেকে তিনশো বাইশ বছর আগে একজন মানুষ শুধু জানাতে 
চেয়েছিল যে পৃথিবী সূর্যের চারদিকে ঘোরে ; এইটেই তার মস্ত 
অপরাধ বলে বিবেচিত হয়েছিল এবং এজন্যে তাঁকে চরম দণ্ড ভোগ 
করতে হয়েছিল!“ এই ঘটনার মর্ান্তিকতা৷ উপলব্ধি করা আজকের 
দিনের মন নিয়ে হয়তো সহজসাধ্য নয় । 


বাহির বিশ্ব 


আজি ক্ষণেকের তরে বসি বাঁতায়ন_-+পরে 
বাহিরেতে চাহে৷ । 
অসীম আকাশ হতে বহিয়া আসুক স্রোতে 
বৃহৎ প্রবাহ ৷৷ 


কথায় বলে, কল্পনায় ভর করে মানুয যেতে পারে না এমন 
জায়গা নেই। কিন্তু মানুষের উদ্দাম কল্পনারও একট! সীমা, আছে। 
কোন লোককে যদি বল! হয়, চলে| মনে মনে লণ্ডন শহর থেকে 
ঘুরে আসি--তাহলে সে কী করে? লগুনকে যারা চাক্ষুষ দেখে 
এসেছে তাদের বিবরণের উপর নির্ভর করে কল্পনার রাশ ছেড়ে দেয়! 
কিন্তু যদি বল! হয়; চলে| মনে মনে মঙ্গল গ্রহ থেকে ঘুরে আপি 
তাহলে দেখ| যাবে, মঙ্গল গ্রহ সম্পর্কে একটা পুরোপুরি আজগ্ুবী 
কল্পনা করাও অনেকের পক্ষে সম্ভব নয়। অর্থাৎ, কল্পনার ডানা 
মেলতে হলেও কিছুটা বাস্তব আশ্রয় চাই। যে লোক কোন দিন 
গাড়ির চাকা দেখেনি সে চেষ্টা করলেও রেলগাড়ি জীকতে পারবে 
না। এডগার এ্যালান পো! বা এইচ-জি-ওয়েল্‌স্‌-এর মতো প্রখর" 
কল্পনাশক্তিসম্পন্ন লেখকরাও মানুষকে চাদে নিতে গিয়ে কল্পনার 
দিক থেকে না হতে পেরেছেন বাস্তব, না হতে পেরেছেন উদ্ভট ৷ 
তারা যে যুগে বই লিখেছেন সে-যুগে তাদের পক্ষে এইটিই ছিল 
সীমানা । 

কিন্তু আজকের দিনে সম্পূর্ণ পরিবর্তিত অবস্থা। এই মুহুর্তেই 
আমরা অনায়াসে স্থির করতে পারি_ গ্রহ, উপগ্রহ ও নক্ষত্রলোর্রে 


একবার বেড়িয়ে আসা যাক। দূরপাল্লার দূৰবীক্ষণ যন্ত্ৰ আর গণিতে / 

আঁকজোক যেভাবে বহুদুরের নক্ষত্রকেও টান মেরে আমাদের জ্ঞানের 
রাজ্যে নিয়ে এসেছে তাতে এই বিশ্বভ্রমণ সেরে আসবার জন্মে খুব 
বেশি কল্পনারও আশ্রয় নেবার দরকার নেই ৷ কালীঘাট থেকে 
স্টামবাজার যেতে হলে যতোটা প্রস্তুতি ও পরিশ্রম প্রয়োজন হয়, 
তার চেয়েও অনায়াসে গোটা বিশ্বব্রহ্মাগুকে একট! পাক দিয়ে 
আসা চলে ৷ 
সুতরাং কল্পনা করা যাক, দূরবীক্ষণ যন্ত্রে অনুসন্ধানী দৃষ্টি ও গাণিতিক 
আঁকজোক দিয়ে তৈরি একটা রকেটে আমরা চেপে বসেছি আর 
রকেট ছুটে চলেছে হাওয়া দিয়ে মোড়া এই পৃথিবী ছাড়িয়ে ৷ 
বৈজ্ঞানিকর। হিসেব করে দেখিয়েছেন যে আমাদের রকেটের গতি 
যদি সেকেণ্ডে সাত মাইল হয় তাহলেই তা পৃথিবী ছাড়িয়ে মহাশুন্যের 
দিকে পাড়ি দিতে পারে! অর্থাৎ, সেকেণ্ডে সাত মাইল গতি হলে 
পরেই আমাদের ছোটার জোরটা পৃথিবীর টানের জোরের চেয়ে বেশি 
হয়ে যায়। এসব অঙ্কের হিসেবের মধ্যে পরে আসা যাবে, আপাতত 
আমাদের রকেট ছুটে চলুক । 
কিন্তু প্রথম কয়েকটা সেকেণ্ড পার হবার পরেই আকাশের দিকে 
তাকিয়ে অবাক হতে হবে । আকাশের রঙ বদলে যাচ্ছে। অল্পে 
অল্পে একটু একটু করে নয়_দ্রত, আচমক|। কয়েক মুহূর্তের মধ্যেই 
ল আকাশ হয়ে উঠবে মধ্যরাত্রির মতো কালো আর সেই কালো! 
আকাশে ফুটে উঠবে রাত্রির তারা । পৃথিবীর মাটিতে দীড়িয়ে 
আকাশের দিকে তাকালে যেমন তারার ঝিকিমিকি দেখা যায়_- 
এ-দৃশ্যের সঙ্গে তার কোন মিল নেই ৷ তাঁরাগুলোকে মনে হবে স্থির 
আলোর এক-একটা ছ্যতিমান বিন্দু__তীরের ফলার মতো সরাসরি 
এসে চোখে বিধছে। আর স্থৰ্ষের দিকে তাকালে দেখা যাবে স্্য 
হয়ে উঠেছে আগুনে তাতানো ইস্পাতের মতো সাদা, ছায়া পড়ছে 
রূপকথার দৈত্যের মতে! কর্কশ আর হিংস্র । সুর্যের আলোকে মনে 
হবে আগ্নেয়গিরির লাভাপ্রবাহের মতো--আর সেই লাভাপ্রবাহ 
পৃথিবীর সমস্ত রঙ নিঃশেষে মুছে দিয়ে গেছে যেন ৷ 

আমাদের রকেট এগিয়ে চলুক, ইতিমধ্যে আমর! জেনে নিই ব্যাপারটা 
কেন ঘটে। কল্পনা করা৷ যাক, সমুদ্রের মাঝখান থেকে একটা 
আলোকস্তন্ত উঠেছে আর সমুদ্রের ঢেউ এসে আছড়ে পড়ছে সেই 
স্তম্ভের গায়ে। খুব ভালো করে লক্ষ্য করলে দেখা যাবে, স্তন্তটির 
গায়ে ধাক্কা খাবার পরেও খুব বড়ে| বড়ো৷ ঢেউয়ের বিশেষ ক্ষতি হয় 
না। যেমন, সৈন্যবাহিনী যদি রাস্তা! দিয়ে মার্চ করে চলে আর ঠিক 
রাস্তার উপরে যদি একট! গাছ থাকে--তাহলে সেই গাছের সামনে 
এসে সৈন্যবাহিনী ডাইনে-বাঁয়ে ছু-ভাগ হয়ে যায় এবং গাছটিকে 
পেরিয়ে যাবার পরে আবার মেলে একসঙ্গে । তেমনি বড়ো বড়ো 
ঢেউও ডাইনে-বায়ে ছু-ভাগ হয়ে গিয়ে স্তম্ভটিকে পার হয়ে যায় এবং 
স্তম্ভটি পার হয়ে যাবার পরেই এই ছুটি ভাগ আবার জোড়া লাগে । 
কিন্তু ছোট ঢেউ? ছোট ঢেউগুলি স্তম্ভকে পেরিয়ে যেতে পারে না । 
স্তম্ভের গায়ে ধাক্কা খেয়ে ভেঙে গু'ড়ে। গুঁড়ে। হয়ে যাঁয়। চারদিকে 
ছড়িয়ে ছিট্কিয়ে পড়ে । ঠিক এমনি ব্যাপার ঘটে স্থৰ্যের আলোর 
বেলাতেও । সূর্ধের আলো হচ্ছে সমুদ্র আর পৃথিবীর বায়ুমণ্ডল 
আলোকস্তত্ত। সূর্যের আলোর মধ্যে নানা আকারের ঢেউ আছে_ 
খুব ছোট থেকে খুব বড়ো। আবার একেক আকারের ঢেউয়ের 
আলোর একেক রকম রঙ। বড়ো ঢেউগুলোর রঙ হচ্ছে লাল, ছোট 
ঢেউগুলোর রঙ নীল। নানা ঢেউয়ের এবং নান! রঙের স্বর্যের 
আলো যখন বায়ুমগ্ডলে এসে ধাক্কা খায় তখন বড়ো ঢেউয়ের লাল 
আলো! অনায়াসেই সেই বাধাকে পেরিয়ে যেতে পারে কিন্তু 
ঢেউয়ের নীল আলো! গু'ড়ে। গুঁড়ো হয়ে ছড়িয়ে ছিট্কিয়ে পড়ে ৷ 
এবারে যে কোন একটা নীল আলোর ঢেউকে অনুসরণ করা 
যাক। বায়ুমণ্ুলে এসে ধাক্কা খাবার সঙ্গে সঙ্গে সেই ঢেউ গুঁড়ো 
গুঁড়ো হয়ে ছড়িয়ে ছিটিয়ে পড়ে। আবার সেই প্রত্যেকটি গুড়ো 
অনবরত চারদিকে ধাক্কা খেতে থাকে । এইভাবে চারদিক থেকে 
ধাক্কী খেতে খেতে শেষ পর্যন্ত এসে যখন পৃথিবীতে ৫ 
তখন তার গতির কোন নির্দিষ্টতা থাকে নাঁ__-আকাশের চারদিক 

থেকে সেই নীল আলো! ঝরে পড়ছে বলে মনে হয়। আর 
তাই আকাশকে মনে হয় নীল। সূর্যকে দেখায় লাল। আসলে 
পৃথিবীর মাটিতে দাড়িয়ে সূর্যের যে রঙ আমরা দেখি সেটা তার 
আসল রঙ নয়। সুর্যের আলো থেকে নীল রঙের বেশির ভাগটাই 
বায়ুমণ্ডল ছে'কে বার করে নেয়__বাকি যেটুকু থাকে তাই আমর! 
দেখি। বায়ুমণ্ডলের বাধা যতো বেশি হবে সূর্য হবে ততো৷ বেশি 
লাল। এইজন্যেই ভোরে ও বিকেলে, কুয়াশার দিনে বা পাতলা 
মেঘের ভিতর দিয়ে সূর্যের দিকে তাকালে মনে হয় যেন টকটকে 
সি'ছুরের মস্ত একটা টিপ আকাশে ভেসে বেড়াচ্ছে । 

সূর্যোদয় বা সূর্যাস্তের সময়ে আকাশের মেঘে মেঘে যে অপরূপ 
বর্ণলিপি ফুটে ওঠে তা এই বায়ুমণ্ডলের সংহারমূত্তির জন্যেই । 
সূর্যের আলোর কয়েকটা ঢেউ বায়ুমণ্ডলের ধাক্কায় ভেঙে গুঁড়ো 
গুঁড়ো হয়ে যায় বলেই ভোরবেল! দূরের পাহাড়ের চুড়োয় লাল 
রঙের ছোপ পড়ে, সন্ধ্যার আকাশ হয়ে ওঠে আপেলের মতো 
সবুজ ৷ আর পৃথিবীর বায়ুমণ্ডলের বাইরে এসে প্রথম দেখা যায় 
সূর্যের আসল রঙ-_নীলাভ আলোর একটা ছ্যতিমান পিগু। 
আর আকাশের রঙ নেই__শুধু মহাশৃন্যের অতল অন্ধকার ৷ 

এবার দেখা যাক আমাদের রকেট কোথায় এসে পেৌচেছে। _, 
আমাদের রকেটের গতি যদি হয় ঘণ্টায় চবিবশ হাজার মাইল, 
তাহলে প্রায় দশ ঘণ্টা পরে আমরা এসে পৌছব াদে। কিন্ত 
তখনো! সূর্যের দিকে তাকিয়ে মনে হবে, স্থর্য তেমনি দূরেই রয়ে 
গেছে। প্রায় আড়াই লক্ষ মাইল পথ পেরিয়ে আসার পরেও 
সুর্য চোখে-পড়বার-মতে। কাছে আসেনি বা বড়ো হয়নি। কিন্তু 
পৃথিবীর চেহারার পরিবর্তন হয়েছে। পৃথিবীকে দেখাচ্ছে একটা 
থালার মতো--আবছায়া, অস্পষ্ট। দূর থেকে চাদকে যেমন 
ঝকঝকে ও স্পষ্ট দেখায়, তেমন নয়। এমনি দেখাবার কারণ, 
পৃথিবী রয়েছে হাওয়ার মোড়কের মধ্যে। সেই হাওয়ার মধ্যে 
চলেছে মেঘ-কুয়াশী-ঝড়বৃষ্টি-তুষারপাতের মাতামাতি ৷ সুর্যের আলো 

পৃথিবীর গা. থেকে সরাসরি ঠিকরে আসতে পারে ন| ৷ তীর্থস্থান 
ঠাকুরকে দর্শন করতে হলে যেমন পাণ্ডাদের প্রশামী দিতে হয় 
তেমনি পৃথিবীকে ছোবার জন্যে যাতায়াতের পথে সূর্যের আলো 
হাওয়ার প্রতিটি কণাকে মাশুল দিয়ে চলে। এইজন্যেই দূর থেকে 
পৃথিবী এমন ঝাপস। ও অস্পষ্ট । আর টাদ হচ্ছে রাস্তার ধারের 
পাথরের সুতির মতে৷ তার চারধারে হাওয়ার দেওয়াল নেই, 
সুতরাং ধুলোর কণা পুরুত-পাণ্ডারা অনুপস্থিত ৷ সূর্যের আলো 
অবাধে সেই পাথরের মৃৰ্তির কাছে হাজির হর এবং সেই মূৰ্ভির 
একটা অবিকৃত ছাপ তুলে নিয়ে কিরে আসে। এইজন্যেই চাদ 
এত ঝকঝকে ও স্পষ্ট। পৃথিবীতে কেন হাওয়া আছে আর চাদে 
কেন হাওয়। নেই__-এ আলোচনায় আমরা পরে আসব ৷ আঁপাতিত 
আমাদের রকেট চাদে নামুক, দেখে নেওয়া বাক টাদটা পৃথিবীর 
যতোই মাটি দিয়ে তৈরি কিনা। 

মাটির সঙ্গে সঙ্গেই মনে আসে জলের কথা । চাদে যে এককৌটাও 
জল নেই --সে-বিষয়ে কিন্ত অনেক আগে থেকেই নিশ্চিত ধারণা 


করে নেওয়া চলে। নদী, নালা, খাল, বিল, সমুদ্র__এসবের অস্তিত্ব = 


যে চাদে নেই ত| জানবার জন্যে চাদের মাটিতে পা দেবার দরকার 
হয় না। চাঁদে যদি জল থাকত তবে সূর্ধের আলোয় সেই জল 
ঝল্সে উঠত কাচের মতো। অনেক দূর থেকেই দেখা রা 
সেই ঝল্সানো কাচকে। কিন্তু টাদের মাটিতে তন্ন তন্ন করে চি 
কোথাও এই ঝল্সানে। কাঁচকে খুঁজে পাওয়া বাবে ন| । 

আমাদের রকেট আরো৷ কাছে এগিয়ে এলে টের পাওয়া যাগ 
চাদে শুধু যে জল নেই তা নর_ গাছপালা নেই, চবা * 

নেই, জীবনের কৌন চিহ্ন নেই। শুধু ধু ধু করছে মরুভূমি? মাৰে 
মাঝে প্রকাণ্ড এক-একটা গহ্বর, মাঝে মাঝে উচু উঁচু পাহাৰ্ড ! 
মনে হবে, সারা চাদ জুড়ে দীর্ঘকাল আগ্নেরগিরির তাণ্ডব চলেছিল ! 


এখন সেই জগৎ মৃত শুধু অজস্ৰ ক্ষতচিহ্নে সর্বাঙ্গ বীভৎস 
রয়েছে। 

তবে চাদের দেশের পাহাড় আর পর্বতের দিকে তাকিয়ে একটা 
অদ্ভুত দৃশ্য চোখে পড়বে । কোথাও এতটুকু মস্থণতা নেই। সারা 
গা থেকে এবড়ো-খেবড়ো দাত বেরিয়ে আছে । কোথাও ধারালো 
ছু'চের মতো, কোথাও মস্ত এক-একটা পিগ্ডের মতো । যেন এক 
খামখেয়ালী শিশু একতাল মাটি নিয়ে খুশিমতো৷ নাড়াচাড়া করেছে। 
সে-তুলনার আমাদের এই পৃথিবী কত স্থগোল আর নিটোল ! যেন 
দক্ষ শিল্পীর হাতে গড়া অপরূপ প্রতিমা । লক্ষ লক্ষ বছর ধরে 
আমাদের এই পৃথিবীর উপরে বরফ চলাচল করেছে, বৃষ্টির জল গড়িয়ে 
পড়েছে, হাওয়ার ঝাপটী লেগেছে । একটু একটু করে ক্ষয় হয়েছে 
পৃথিবী, একটু একটু করে আবার গড়েও উঠেছে । এই ক্ষয় ও 
সঞ্চয়ের মোট ফল পৃথিবীর উপরিতলের মস্থণতা৷ ও গঠনগত সুষম ৷ 
বরফ বৃষ্টি আর হাওয়! হচ্ছে পৃথিবীর রূপকার ৷ 

এবার আলোচনা করা চলতে পারে, চাদে কেন হাওয়া নেই। 
এ-খবর হয়তো অনেকেরই জানা আছে যে পৃথিবী থেকে আমরা 
টাদের একদিকের অর্ধাংশই বরাবর দেখে আসছি, অন্য অর্ধাংশ 
আমাদের দিক থেকে মুখ ফিরিয়ে থেকেছে । চাদের এই একদিকের 
খুশি ও অন্যদিকের অভিমানের কারণটা কিন্তু খুবই সাধারণ । প্রায় 
একমাস সময়ের মধ্যে চাদ পৃথিবীকে একবার প্রদক্ষিণ করে আর 
এই একই সময়ের মধ্যে একবার দরবেশী নাচের পাক খায়। এই 
দুয়ের যোগাযোগে চাদের এদিকের সঙ্গে আমাদের মুখ দেখাদেখি 
নেই। আবার স্থর্যের দিক থেকে তাকিয়ে দেখলে পৃথিবী ও চাদ 
অনবরত জায়গা বদল করে বলেই পৃথিবীর চোখে চাঁদের যোল- 
কলা রূপ ৷ 

পূর্ণিমার রাত্রে আকাশের কপালে মস্ত একটা টিপের মতো 
ঝক্ঝকে চাদকে চোখের দেখায় সর্ষের মতোই বড়ো মনে হয় 
আসলে কিন্তু তা নয়। এটা ঘটে আমাদের চোখের দেখার ত্রুটির 
জন্ে। দূরে থাকলে আমরা বড়ো জিনিসকেও ছোট দেখি। আর 
কাছে থাকলে আমরা ছোট জিনিসকেও বড়ো দেখি । পৃথিবী, চাদ 

আর সূর্য হচ্ছে তিনটি গোলক, আর এই তিনটি গোলকের আকার 
সম্পর্কে একটা তুলনামূলক ধারণা হতে পারে যদি গোলক তিনটির 
ব্যাস জানা যায়। বৈজ্ঞানিকদের হিসেব থেকে জানা গেছে, পৃথিবীর 
ব্যাস প্রায় ৮,০০০ মাইল, চাদের ব্যাস ২,১৬০ মাইল আর স্থৰ্যের 
ব্যাস ৮৬৪,০০০ মাইল । পৃথিবী থেকে চাদের দূরত্ব ২,৪০,০০০ 
মাইল আর পৃথিবী থেকে সূর্যের দূরত্ব ৯৩০,০৯,০০০ মাইল । এইসব 
হিসেব থেকে সোজা কথাটা যা দাড়ায় তা হচ্ছে এই ঃ স্থৰ্ষের ব্যাস 
চাদের ব্যাসের চেয়ে চারশো গুণ বেশি এবং পৃথিবীর ব্যাসের চেয়ে 
১০৯ গুণ বেশি । অর্থাৎ পৃথিবীর তুলনায় সূর্য চাদের চেয়ে শুধু যে 
চারশো গুণ বেশি দূরে আছে তা নয়, চাদের চেয়ে আকারেও চারশো 
গুণ বড়ো। স্থৰ্য মহাশুন্যের যতোটা জায়গা জুড়ে আছে তার মধ্যে 
প্রায় তেরে! লক্ষ পৃথিবীকে এবং প্রায় সাড়ে-ছয় কোটি টাদকে পুরে 
রাখা চলে । 

কথায় কথায় আমরা আমাদের মূল আলোচনা থেকে সরে 
এসেছি । আমাদের প্রশ্ন ছিল £ চাদে কেন হাওয়া নেই? এই 
প্রশ্নের জবাব ঠিকমতো! বুঝতে হলে বিশ্বজগতের আরেকটি সাধারণ 
নিয়ম সম্পর্কে কিছুটা ধারণা করে নেওয়া দরকার। এই নিয়মটি 
হচ্ছে মাধ্যাকৰ্ষণ । মাধ্যাকৰ্ষণ জিনিসটা কি? 

এক টন ওজনের কোন জিনিসকে কি কোন মানুষ ছু-হাতে 
তুলতে পারে? পারে না। পারে না, কারণ, পৃথিবীর মাধ্যাকৰ্ষণ 
শক্তি। জিনিসটাকে পৃথিবী টেনে ধরে আছে; আর এক টন ওজনের 
বেলায় পৃথিবীর টানের জোরের চেয়ে মানুষের হাতের জোর কিছুতেই 
বেশি হতে পারে না। মাধ্যাকৰ্ষণ শক্তির অস্তিত্ব প্রথম আবিষ্কার, 
করেন নিউটন। গল্পে আছে, তিনি নাকি একদিন একট! আপেল 
ফলকে গাছ থেকে মাটিতে পড়তে দেখে ভাবতে শুরু করেনঃ 
আপেল ফল মাটিতে পড়ে কেন? কেন আকাশের দিকে উড়ে যায় 
না? ভাবতে ভাবতে তিনি একটি সিদ্ধান্তে এসে পৌছুলেন £ 
বিশ্বজগতের প্রত্যেকটি বস্তু অন্য প্রত্যেকটি বস্তুকে নিজের দিকে 

টানছে। এই টানের জোর নির্ভর করে দুটো! জিনিসের উপর-_ 
বস্তুর ভর ও ছুই বস্তুর মধ্যেকার দূরত্ব । ভর বাড়লে বা দূরত্ব কমলে 
টানের জোর বাড়ে এবং ভর কমলে বা দূরত্ব বাড়লে টানের জোর 
কমে । যেখানেই বস্তু আছে সেখানেই টান আছে, বস্তু ছাড়া টান 
হয় না, টান ছাড়া বস্তু হয় না। বস্তজগতের এই টানের নাম দেওয়া 
হয়েছে মাধ্যাকর্ণ। আর টানের জোরকে বল৷ হয় মাধ্যাকর্ষণ 
শক্তি। 


অপ্রাসঙ্গিক হলেও এখানে একটা কথা পরিষ্কার করে রাখা ভালো ৷ 
বস্তুর টানকেই বলা হচ্ছে মাধ্যাকৰ্ষণ | কিন্তু ইঞ্জিন যেমন মাল- 
গাড়িকে টানে__এই টানটা সেই জাতের নয়। বস্তুর টানের এই 
নতুন ব্যাখ্যা পাওয়া গেছে আইনস্টাইনের আপেক্ষিক তত্বে। দৃষ্টান্ত 
দিলে হয়তো কথাটা একটু স্পষ্ট হবে। চুম্বক লোহাকে টানে বা ছুই 
বিপরীতধর্মী চুম্বক পরস্পরকে টানে, কিন্তু ইচ্ছে করলেই এই টানের 
মাঝখানে আড়াল তুলে দেওয়া যায়। এক বস্তুর আলো ও উত্তাপ 
অপর বস্তুতে পৌছতে সময় লাগে এবং ইচ্ছে করলে বাঁধ তুলে বন্যা 
আটকাবার মতে৷ এই আলো ও উত্তাপকেও আড়াল তুলে 
ঠেকিয়ে রাখা চলে। কিন্তু ছুই বস্তুর টানাটানি কোন আড়াল 
মানে না বা সময়ের পরোয়া করে না। আকাশে এমন নক্ষত্রও 
আছে যার আলো পৃথিবীতে পৌঁছতে লক্ষ লক্ষ বছর সময় লেগেছে 
কিন্তু যার টানের ফাঁসে স্বষ্টির প্রথম দিনটি থেকেই পৃথিবী বাধা ৷ 
এইচ. জি. ওয়েল্‌সের একটি বহুপঠিত উপন্যাস আছে-_-দি ফার্স্ট 
মেন ইন্‌ দি মূন’ (চাদে প্রথম-মান্ুষ )। তার উপন্যাসের নায়ক 
আশ্চৰ্য একটা ধাতু আবিষ্কার করে যাঁর উপরে মাধ্যাকর্ষণের নিয়ম 
কার্যকরী নয়। গ্যাস্বেস্টস্‌ যেমন উত্তাপকে ঠেকিয়ে রাখে তেমনি 
এই ধাতু মাধ্যাকর্ষণকে ঠেকিয়ে রাখতে পারে। এই বিশেষ ধাতুর 
তৈরি একটি ব্যোম্যানে চেপে তার উপন্যাসের নায়ক টাদে যাত্রা 
করেছিল। এই ব্যোমযাঁনের চারপাশে ছিল খড়খড়ি। কোন 
এক দিকের খড়খড়ি খুলে ধরলেই সেই দিক থেকে মাধ্যাকর্ষণের 

শান 

শক্তি টান মারতে থাকে; যেমন গ্যাস্বেস্টসে ফুটে হলে সেই 
ফুটে! দিয়ে উত্তাপ চলাচল শুরু হয়ে যাঁয়। আজকের দিনের 
বৈজ্ঞানিক জ্ঞান নিয়ে আমরা নিঃসংশয়ে বলতে পারি, মাধ্যাকর্ষণের 
নিয়ম কার্যকরী নয় এমন কোন ধাতুর অস্তিত্ব থাকা একেবারেই 
অসম্ভব ৷ মাধ্যাকর্ষণের টানটা। সাধারণ টানের মতো নয়। এটা 
একটা বিশেষ ধরনের টান। এই টানের বিরুদ্ধে কোন আড়াল 
নেই। মানুষ যদি এমন কোন ব্যোমযান আবিষ্কার করতে পেরে 
থাকে যার গতির জোর পৃথিবীর টানের জোরের চেয়ে বেশি 
একমাত্র তাহলেই চাদে বা পৃথিবী ছাড়িয়ে অন্য কোন গ্রহে যাওয়া 
সম্ভব। 

এই মাধ্যাকর্ষণের টান আর গতির জোরের ব্যাপারট। যদি আমরা 
ঠিকমতো বুঝতে পেরে থাকি--তাহলে আমাদের মূল প্রশ্নের জবাব 
পেতে বিশেষ বেগ পেতে হবে না। আগেই বলেছি, চাদ পৃথিবীর 
চেয়ে অনেক ছোট । সুতরাং টাদের মাধ্যাকর্ষণের টানও পৃথিবীর 
মাধ্যাকর্ষণের টাঁনের চেয়ে অনেক কম। হিসেব করে দেখা গেছে, 
যে-মান্থুষ পৃথিবীতে ছ-ফুট হাইজাম্প দিতে পারে সে চাদে গিয়ে 
ছত্রিশ ফুট হাইজাম্প দেবে। পুথিবীতে আড়াই মন ওজন যে 
তুলতে পারে, চাদে গিয়ে সে তুলবে পনেরো মন। ঠিক তেমনি 
পৃথিবীর কোন খেলোয়াড় যদি একটা ফুটবলে লাথি মেরে একশো 
ফুট উঁচুতে তুলতে পারে তবে চাদে সে তুলবে ছ-শো ফুট । চাঁদ 
যদি আরও ছোট হত, অর্থাৎ চাদের মাধ্যাকৰ্ষণ যদি আরও কম হত, 
তবে সেই একই লাথির জোরে ফুটবল উঠে যেত আরো! অনেক 
উঁচুতে । আর ফুটবল না হয়ে যদি হয় কামানের গোলা-__তাহলে ? 
পৃথিবীতে যে কামানের গোলা ছ-মাইল উচুতে উঠতে পারে, টাদে 
তা উঠবে বারে! মাইল। কামান দাগবার জোর যতো বাড়বে 
কামানের গোলাও ততো উঁচুতে উঠবে। কল্পনা করা ঘাক্‌, কামান 
দাগবার জোর ক্রমেই বেড়ে বেড়ে চলেছে। কামানের গোলাও 
ক্রমেই উঁচু থেকে উচুতেই উঠবে। এই ব্যাপারটা চলতে চলতে 

এমন একটা অবস্থায় পৌছনে। সম্ভব কিন। যখন কামানের 
গৌলাঁটা আর কিরে আসবে না_মহাশুন্যে উধাও হয়ে যাবে? 
বৈজ্ঞানিকর! হিসেব করে দেখেছেন, এমন অবস্থায় পৌছনো খুবই 
সম্ভব ৷ কামানের নল থেকে বেরিয়ে আসবার সমর যদি কামানের 
গোলা সেকেণ্ডে সাত মাইল বেগে ছোটে তাহলে সেই ছোঁটার 
জোরট! পৃথিবীর টানের জোরের চেয়ে বেশি হয়ে যায়_সেক্ষেত্রে 
কামানের গোলাটা পৃথিবীতে ফিরে ন! এসে মহাশূন্যে উধাও হয়ে 
যায়। আর চাঁদের বেলায় ছোটার জোর এত বেশি না হলেও চলে । 
সেখানে সেকেণ্ডে দেড় মাইল বেগে ছুটতে পারলেই কামানের গোলা 
উধাও হয়ে যেতে পারে । পৃথিবীর হাওয়া যে পৃথিবীর গায়ে গায়ে 


জড়িয়ে আছে আর টাদের হাওয়া যে উধাও_তার কারণটা! 


হচ্ছে এই ৷ 

পুথিবীর হাওয়ার মধ্যে যেমন আছে একাধিক মৌলিক পদার্থের 
কণা, তেমনি আছে ধুলো ও বাষ্পের কণা । এই কণাগুলো কৌন 
সময়েই এক জায়গায় স্থির হয়ে থাকে না, অনবরত ছুটোছুটি গু'তো- 
গুতি করে। আবার দিনের বেলা হাওয়া, যতে গরম হতে থাকে, 
এই কণাগুলোর ছুটোছুটিও ততে| বেড়ে যায়। পৃথিবীতে হাওয়া- 
কণার, এই দৌড়-ছুটের বেগ কোন সময়েই সেকেণ্ডে সাত মাইলের 
কাছাকাছি আসে ন!। অর্থাৎ পৃথিবীর টানের জোর হাওয়ার 
গতির জোরের চেয়ে সব সময়ে বেশিই থেকে যায়। কাজেই 
পৃথিবীর হাওয়া যতোই ঝাপটে বেড়াক না৷ কেন, অদৃশ্য একটা টানে 
তাঁকে পৃথিবীর গায়ের সঙ্গেই লেপটে থাকতে হয়। 

কিন্তু চাদে অন্য ব্যাপার ঘটে । আগেই বলেছি, প্রায় পনেরো! দিন 
ধরে চাদের একদিকে দিনের আলো, অন্যদিকে রাতের অন্ধকার ৷ 
দিনের দিক সুর্যের আলোয় উত্তপ্ত হতে হতে শেষকালে ফুটন্ত জলের 
চেয়েও বেশি উত্তপ্ত হয়ে ওঠে। বৈজ্ঞানিকদের মতে, দিনের চাদে 
২৪৪” ফারেনহিট্‌ পর্যন্ত উত্তাপ উঠতে পারে। টাদে যদ্নি হাওয়া 
থাকত তবে এই প্রচণ্ড উত্তাপে হাওয়ার কণাগুলো এমন অস্থিরভাবে 

ছুটোছুটি শুরু করে দিত যে সেই ছুটোছুটির বেগ সেকেণ্ডে দেড় 
মাইলের,কাছাকাছি পৌছে যাওয়া খুব একটা শক্ত ব্যাপার হত না। 
আর তাছাড়াও কথা আছে। চাদ কয়েক লক্ষ বছর ধরে আস্তে 
আস্তে ঠাণ্ডা হয়ে আজকের জমাট অবস্থায় পৌঁচেছে। সুতরাং এমন 
এক সময় নিশ্চয়ই ছিল যখন গোটা চীদটাই ছিল ভয়ানক উত্তপ্ত 
অবস্থায়। সে-সময়ে চাদে যদি হাওয়া থেকেও থাকে তবে তার 
ছুটোছুটির বেগটাও হয়েছিল প্রচণ্ড সেকেণ্ডে দেড় মাইলের চেয়ে 
অনেক বেশি। আর হাওয়ার কণার বেগ সেকেণ্ডে দেড় মাইল 
হলেই তাকে ধরে রাখার ক্ষমতা চাদের থাকে না। হাওয়ার গতির 
জোরট! চাদের টানের জোরের চেয়ে বেশি হয়ে যায়। সঙ্গে সঙ্গে 
হাওয়ার কণা, অসীম শূন্যে উধাও । এইভাবে চাদের সমস্ত জল 
বাষ্প হয়ে গিয়ে উবে গেছে । সেই বাষ্প কোন সময়েই বৃষ্টি হয়ে 
চাদের বুকে ঝরে পড়েনি। সেই বা্পের কণা অতি অনায়াসেই 
চাদের টানকে অগ্রাহ্য করে পাড়ি দিয়েছে শূন্যে ৷ 

আবার চাদের যেদিকে দিন সেদিকে যেমন ফুটন্ত জলের চেয়েও বেশি 
উত্তাপ, তেমনি চাদের যেদিকে রাত সেদিকে হিমাঙ্কের চেয়েও অনেক 
বেশি ঠাণ্ডা। বৈজ্ঞানিকদের মতে রাতের টাদে উত্তাপ নেমে 
আসে--২৪৪* ফারেনহিট পর্যন্ত । অর্থাৎ, ফুটন্ত জলের তুলনায় 
বরফ যতোটা ঠাণ্ডা, বরফের তুলনায় এটা তেমনি ঠাণ্ডা । 

তবে একটা বীচোয়| আছে। টাদের দেশে উত্তাপের যা-কিছু ওঠা- 
নামা সবই চাঁদের মাটির উপরে ; মাটির নিচে এই ওঠানামার ধাকা 
কিছুমাত্র পৌঁছতে পারে না। হিসেব করে দেখা গেছে, প্রায় 
পনেরো দিন ধরে সূর্যের আলোয় ঝল্সে যাবার পরে যেখানে চাদের 
মাটির উপরের দিকটা ফুটন্ত জলের চেয়ে বেশি উত্তপ্ত হয়ে ওঠে, 
সেখানেও মাত্র সিকি ইঞ্চি মাটির নিচেও তখনো উত্তাপ থাকে 
হিমাঙ্কের নিচে। ন্দ্রগ্রহণের সময়ে দেখা গেছে, চাঁদের উত্তাপ 
অতি দ্রুত ওঠানামা করে। চন্দ্রগ্রহণের সময়ে পৃথিবী থাকে সূৰ্য 
আর টাদের মাঝখানে, আর পৃথিবীর ছায়া গিয়ে পড়ে চাদের উপরে । 

বৈভলনিকরা অতি স্থক্্ম সব যন্ত্রের সাহায্যে গ্রহণের সময়ে টাদের 
উত্তাপ মেপেছেন। পৃথিবীর ছায়া চাদের উপরে পড়বার সঙ্গে সঙ্গেই 
অর্থাৎ সূর্যের আলে! আড়াল হয়ে যাবার সঙ্গে সঙ্গেই, চাদের উত্তাপ 
দ্রুত নামতে থাকে । মাউন্ট উইলসন মানমন্দিরের প্রকাশিত তথ্য 
থেকে একটি দৃষ্টান্ত দিচ্ছি। গ্রহণের আগে চাদের উত্তাপ ছিল 
১৯৪০ ফা. ; গ্রহণের সঙ্গে সঙ্গে তা আচমকা নেমে আসে--১৫২" 
ফা.-এ ; অর্থাৎ, হিমান্ধেরও ১৮৪” নিচে। কয়েকটি মুহূর্তের মধ্যেই 
মোট ৩৪৬ উত্তাপ নেমে আস! পৃথিবীতে একেবারে কল্পনাতীত 
ব্যাপার। পৃথিবীতে দিনের পর রাত আসে বা স্ূর্ধগ্রহণের সময়ে 
সূর্যের আলে! আড়াল হয়ে যায়_তখনে| উত্তাপ কমতে থাকে অতি 
ধীরে ধীরে। পৃথিবীর ব্যারোমিটারে পারার স্তম্ভের ওঠানামায় খুব 
বেশি অস্থিরতা নেই ৷ তার কারণ, দিনের বেলা! পৃথিবীর মাটি 
সূর্যের অনেকখানি উত্তাপ নিজের মধ্যে ধরে রাখে আর রাত্রিবেলা 
মায়ের স্মেহের মতো একটু একটু করে ছড়িয়ে দেয় তা। সুতরাং 
বোঝা! যাচ্ছে, চাঁদের মাটি উত্তাপ ধরে রাখতে পারে না । নানাভাবে 
পরীক্ষা করে বৈজ্ঞানিকরা সিদ্ধান্ত করেছেন, আসলে টাদের মাটি 
হচ্ছে আগ্নেয়গিরির ভন্মাবশেষ ছাড়! কিছু নয়। ? 
এতক্ষণ ধরে চাদের যে চেহারা দেখতে পাওয়া গেল তা থেকে বোঝা 
যায়, চাদের দেশটা বেড়াতে আসার পক্ষে মোটেই উপযুক্ত নয়। 
জল নেই, হাওয়া নেই, মাটি ও আকাশের রঙ নেই__আগ্মেয়গিরির 
ভন্মাবশেষ দিয়ে মৌড়া নিষ্প্রাণ এক জগৎ। চারদিকে শুধু এবড়ো- 
খেবড়ো পাহাড়, অমস্থণ জমি ও বড়ো বড়ো গহ্বর ! এক-একট। 
গহ্বর এত বড়ো যে কলকাতার মতো এক-একটা শহরকে তার 
মধ্যে পুরে রাখা চলে ৷ আর কোথাও এতটুকু শব্দ নেই ৷ হাজার 
চেষ্টা করলেও সেখানে এতটুকু শব্দের কম্পন তোলা যাবে না ৷ 
তাছাড়া টাদের দেশে আরেকটা মস্ত বিপদ আছে। তা হচ্ছে 
উদ্ধাপাত। চাদের উল্ধাপাত পৃথিবীর উদ্ধাপাতের,মতো একেবারেই 
নয়। পৃথিবী থেকে উক্কাপাতকে দেখে মনে হয় যেন আকাশ থেকে 

একটা তারা খসে পড়ছে । আসলে ব্যাপারটা যা ঘটে তা হচ্ছে 
এই ঃ মহাশূন্যে অসংখ্য বন্তকণা আছে এবং স্থর্যের প্রদক্ষিণপথে 
পৃথিবী মাঝে মাঝে এই সব বন্তকণার ঝাকের মধ্যে এসে পড়ে। 
আর তখন পৃথিবী তার মাধ্যাকর্ষণের অদৃশ্য সুতো দিয়ে বন্তকণাকে 
টান মারে নিজের দিকে আর এই অদৃশ্য টানে বস্তকণাগুলো প্রচণ্ড- 
বেগে পৃথিবীর দিকে ধাবিত হয়। প্রতিদিনে পৃথিবীর উপরে অসংখ্য 
উ্কাপাত হয়ে চলেছে কিন্ত সব সময়ে আমরা তা টের পাই না। 
এই পৃথিবী মায়ের মতো হাওয়ার আঁচল দিয়ে আমাদের ঢেকে 
রেখেছে। সমস্ত উন্ধাই এই আঁচলে এসে আটকে যায়, আঁচল 
ফুটো করে আমাদের গায়ে এসে লাগতে পারে না। অর্থাৎ, 
বন্তকণাগুলো পৃথিবীর দিকে নেমে আসতে আসতে হাওয়ার রাজ্যে 
এসে যখন পৌছয় তখন প্রচণ্ড গতি সঞ্চয় করেছে। ফলে হাওয়ার 
সঙ্গে ধাক্কা লাগার সঙ্গে সঙ্গেই বস্তকণায় আগুন জলে ওঠে এবং 
পৃথিবীর মাটি স্পর্শ করার আগেই ত! পুড়ে ছাই হয়ে যায় । তবে 
বস্তুকণ| না হয়ে যদি বস্তুপিণ্ড হয় তাহলে যে কী ভয়ংকর কাণ্ড হতে 
পারে তার নজির ইতিহাসে আছে। ১৯০৮ সালের ৩০শে জুন 
সাইবেরিয়ার জলাভূমিতে একটি উল্ধা পড়েছিল। সেই উষ্কাপ্মাতের 
ফলে চারদিকের ২,০০০ বর্গমাইল জায়গা জুড়ে নেমেছিল কল্পনাতীত 
এক ধ্বংসলীলা। হাজার হাজার গৃহপালিত পণ্ড প্রাণ হারায়, আর 
সেই উচ্কাপাতের ফলে যে ঝড় ওঠে তার ফলে সাইবেরিয়ার আট 
কোটি গাছ খড়ের কুটোর মতো উড়ে যায়। এমনি উক্কাপাতের 
নজির আরো ছু-একটা আছে। কিন্তু চাদের দেশে উক্কাপাতকে 
ঠেকাঁবার জন্যে মায়ের আঁচলের মতো হাওয়া নেই। সেখানে 
প্রত্যেকটি উক্কা মৃত্যুবাণের মতে। চাদের মাটিতে নেমে আসে । আর 
মৃত্যুর মতোই নিঃশব্দ তার গতি। টাদের মাটিতে যে অজস্র ফাটল 
আর গহ্বর আছে, অনেকের মতে, তা এই উক্কাপাঁতের জন্যেই ৷ 
প্রতিদিন প্রতি মুহূর্তে মৃত্যুবাণে জর্জরিত হয়ে চাদের চেহারা হয়ে 
উঠেছে কুষ্ঠরোগীর মতো বিকৃত ও বীভৎস । দূর থেকে চীদকে দেখে 

আমরা যতো কবিত্বই করি না কেন, তার সত্যিকারের চেহারা কবি- 
কল্পনাকেও হার মানাবে ৷ 

আর শুধু উক্কাপাতটাই একমাত্র বিপদ নয়। মায়ের আচলের মতো 
এই পৃথিবীর হাওয়া যে আরো কত মৃত্যুবাণকে ঠেকিয়ে রাখছে তা 
পুরোপুরি কল্পনা করাও হয়তে| আমাদের পক্ষে সম্ভব নয় । বেগুনি- 
পারের আলো, মহাজাগতিক রশ্মি বা এমনি আরো! দু-একটা 
সাংঘাতিক রকমের মারাত্মক মৃত্যুবাণের অস্তিত্বের কথা তো আমরা 
এই পৃথিবীর মাটি থেকেই টের পাই ৷ কিন্তু তা শুধুই টের পাওয়া, 
আর কিছুই নয়। পৃথিবীর হাওয়ার বাইরে মহাশূন্যে হাজির হলে 
এই সব মৃত্যুবাণের চেহারা যে কী ভয়ংকর হয়ে উঠতে পারে তা 
কল্পনা করাও আমাদের পক্ষে সম্ভব নয়। আর চাদের দেশে এই _ 
সমস্ত মৃত্যুবাণের প্রত্যেকটির অবাধ যাত়ীয়াত। সুতরাং চাদে 
মানুষের যাওয়া নিয়ে উপন্যাস লেখা চলতে পারে, খানিকটা বিজ্ঞান 
ও খানিকটা কল্পনার রঙ মিশিয়ে ফিল্ম্‌ তোল! চলতে পারে_কিন্ত 
চাদের দেশে সত্যিকারের যাওয়াটা, আরো অনেক বেশি শক্ত কাজ ৷ 
চাদে যাওয়ার পথে যে-সব বাধাবিত্ন আছে তার পুরোপুরি চেহারাটাই 
এখনে! জান! গেছে কিনা সন্দেহ ৷ আরে! কিছুদিন গভীর অনুসন্ধান 
চলবে শুধু এই পথের হদিশটুকু জানার জন্যেই। 

কিন্ত আপাতত এসব সমস্তা নিয়ে আমাদের মাথা না ঘামালেও 
চলবে। আমরা মহাশুন্য অভিযানে বেরিয়েছি কল্পনার রকেটে চড়ে ৷ 
দূরপাল্লার অণুবীক্ষণ যন্ত্ৰ আর গণিতের জীকজোক দিয়ে তৈরি 
আমাদের এই রকেট ৷ অতএব আমাদের এগিয়ে চলতে বাধা 
নেই ৷ 

চাদের দেশ ছেড়ে আমাদের রকেট আবার পাড়ি দিক 


মহাশূন্যে । 

পৃথিবীর সহযাত্ৰী 


পণ্ডিত তোমাকে বলে শুক্রগ্রহ 
বলে, আপন সুদীৰ্ঘ কক্ষে 
তুমি বৃহৎ, তুমি বেগবান 
তুমি মহিমান্বিত ; 
স্থৰ্যবন্দনার প্রদক্ষিণপথে 
, তুমি পৃথিবীর সহযাত্রী, 
রবিরখিগ্রথিত দিনরত্রের মালা 
দুলছে তোমার কণ্ঠে 
যে মহাধুগের বিপুল ক্ষেত্রে , 
তোমার নিগুঢ় জগদ্‌ ব্যাপার 
সেখানে তুমি স্বতন্ত্ৰ, সেখানে সুদূর, 
সেখানে লক্ষকোটি বৎসর 
আপনার জনহীন রহস্তে তুমি অবগুঠিত। 


এবারে আমাদের যাত্রা ভেনাসের উদ্দেশ্তে। প্রভাতের শুকতারা__ 
আপন পরিচয় পাল্টিয়ে কখনো-বা দেখা দেয় গোণুলির(নেইলী ৷ টা 
সেই ভেনাস বা শুক্রগ্রহ ৷ 

শুক্রকে বলা হর পৃথিবীর সহযাত্ৰী পৃথিবীর সবচেয়ে কাছাকাছি যে 
গ্রহ আসে তা হচ্ছে শুক্র ; আবার পৃথিবীর সঙ্গে আকৃতি ও প্রকৃতির 
দিক দিয়ে সবচেয়ে বেশি মিল আছে যে গ্রহের তাও শুক্ৰ ৷ 

প্রথমে শুক্রগ্রহের ঠিকানা, বহর ও চৌহদ্দির একটা হিসেব নেওয়া 
যাক। এবং সেই সঙ্গে কিছু কিছু অঙ্কের গুণ-ভাগ, যা দিয়ে এই 
মহাকাশের ঠিকানা কিছুটা অন্তত জানা যায়। 

সূর্য থেকে শুকরের দূরত্ব মোটামুটি ৬৭৩,০০,০০ মাইল ৷ মোটামুটি 
বললাম এই কারণে যে সু্ধের প্রদক্ষিণপথে কখনো৷ এই দূরত্ব কিছুট। 
বেশি হয়ে যায়, কখনে। কিছুট! কমে ৷ বাড়তির দিকে সংখ্যাটা গিয়ে 
পৌঁছয় ৬১৭৫১০০১০০০ মাইলে আর কমতির দিকে ৬১৬৫১০০১০০০ 
মাইলে। ঘন্টায় ৭৮,১২০ মাইল ব| সেকেণ্ডে ২১৭ মাইল বেগে 
শুক্র সূর্যের চারদিকে পাক খাচ্ছে । এক-একটা৷ পাক দিতে 
সময় লাগে ২২৫ দিন।  গ্রহটির ব্যাস ৭১৫৭৬ মাইল। 
অর্থাৎ আকারে শুক্র পৃথিবীর চেয়ে সামান্যই ছোট ; তুলনা করলে 
দেখা যাবে, পৃথিবীর মাপ যদি ধরা হয় একশো, তবে শুক্রের মাপ 
হবে আটানববূই। সত্যিকারের মাপে শুক্রের চেয়ে পৃথিবীর ব্যাস 
মাত্র ৩৫০ মাইল বেশি। শুক্রের দিনরাত্রি আছে কিনা, থাকলে 
তার মাপ কত-__-এসব খবর নিশ্চিতভাবে জানা যায়নি ৷ অনেকে 
বলেন, শুক্রের অর্ধাংশের সঙ্গে সূর্ধের আলোর মুখ দেখাদেখি নেই। 
অর্থাৎ শুক্রের এক অর্ধাংশে চিরকাল দিন আর বাকি অর্ধাংশে 
চিররাত্রি। যদি তাই হয় তাহলে বুঝতে হবে যে সূর্যের চারদিকে 
একবার পাক খাবার সঙ্গে সঙ্গে শুক্ৰ নিজের চারদিকেও একবার 
দরবেশী নাচের পাক খায়। কিন্ত নানারকম পরীক্ষা করে অনেকে 
সিদ্ধান্ত করেছেন যে শুক্রগ্রহ তার ২২৫ দিনের বছরে বার সাতেক 
দরবেশী নাচের পাক খায়। তাই যদি হয় তো সাতটি দিন আর 
সাতটি রাত্রি নিয়ে শুক্রগ্রহের একটি বছর । 

শুক্রগ্রহ আকারে যেমন পৃথিবীর তুলনায় এমন বিশেষ কিছু ছোট 
নয়__তেমনি ঘনত্ব ও ভরের দিক থেকেও এই ছুই গ্রহের তফাৎ 
সামান্যই । জলের ঘনহকে যদি একক ধরা হয় তাহলে পৃথিবীর 
ঘনত্ব হচ্ছে ৫:৫২, আর শুক্রগ্রহের ঘনত্ব ৫২১। এ থেকেই অনুমান 
করে নেওয়া! চলে, ছুটি গ্রহ যদি আকার ও ঘনত্বে ও প্রায় সমান 
হয়_-তাহলে ভরের দিক থেকেও প্রায় সমানই হবে । আর হয়েছেও 
তাই। বৈজ্ঞানিকরা হিসেব করে দেখেছেন যে পৃথিবীর ভরকে যদি 
ধরা হয় ১,০০০, তাহলে শুক্রগ্রহের ভর হবে ৮২৬। 

এই সংখ্যাগুলি দেখতে অতি নিরীহ কিন্তু এ থেকে ' অনেক 
কিছু অনুমান করে নেওয়া চলে। ব্যারোমিটারে পারার ওঠানামা 
মধ্যে যেমন ঝড়ের পূর্বাভাস টের পাওয়া যায়__তেমনি যে-কোন 
গ্রহের ভর ও ব্যাস জানা থাকলে নিভূলিভাবে অনুমান করে নেওয়া 
চলে সেই গ্রহে বায়ুমণ্ডল আছে কিনা। পৃথিবীতে কেন বায়ুমণ্ডল 
আছে আর চাদে কেন বায়ুমণ্ডল নেই--তা আমরা আগেই জেনেছি। 
পৃথিবীর বায়ুমণ্ডল আছে তার কারণ পৃথিবীর টানের জোর হাওয়া- 
কণার গতির জোরের চেয়ে বেশি। আমরা একথাও জানি যে 
হাওয়ার কণা সেকেণ্ডে সাত মাইল বেগে ছুট দিতে পারলেই 
পৃথিবীর টানের জোর তাকে আর ফিরিয়ে আনতে পারত না। 
অর্থাৎ পৃথিবীর টানকে ছিড়ে মহাশূন্যে পাড়ি দিতে হলে কমপক্ষে 
সেকেণ্ডে সাত মাইল বেগে ছটতে হবে। প্রত্যেক গ্রহের ক্ষেত্রেই 
এমনি একটা বেগের মাপ আছে--যে মাপে পৌছতে পারলে সেই 
বিশেষ গ্রহের মাধ্যাকর্ষণের টানকে ছি'ড়ে ফেলা যায়। এই 
মাপটার নাম দেওয়া! যাক নিক্রমণ-বেগ । হিসেব করে দেখা গেছে, 
শুক্রগ্রহে নিক্রমণ-বেগের মাপ হচ্ছে সাড়ে-ছ-মাইল-_পৃথিবীর চেয়ে 
মাত্র আধ মাইল কম। সুতরাং আশা কর! যেতে পারে, শুক্রগ্রহের 
হাওয়া শুক্রগ্রহের মাধ্যাকর্ষণের টানকে ছিড়ে বাইরে যেতে পারেনি। 
অর্থাৎ শুক্রগ্রহের নিশ্চয়ই পৃথিবীর মতো! বায়ুমণ্ডল আছে। 

এখানে একটা কথা খুব পরিষ্কারভাবে বুঝে নেওয়া দরকার । কোন্‌ 
গ্রহের ওজন কত__তা৷ নির্ভর করে ভরের উপরে। যদি বলা হয়, 
পৃথিবীর ভরকে একক ধরলে বুধগ্রহের ভর হচ্ছে ০-০৩৭ এবং 
শুক্রগ্রহের ভর ০৮২৬__তাহলে এই ছুটি গ্রহের ওজন সম্পর্কেও 
আমরা ধারণা করে নিতে পারি। পৃথিবীর ওজন হচ্ছে, ৬-এর পরে 
একুশটা শূহ্য বসালে সংখ্যাটা যা দাড়ায় প্রায় ততো টন। এবার 
শুক্রগ্রহ ও বুধগ্রহের ওজন বার করাটা শুধু অঙ্ক কষার ব্যাপার । 
আবার কোন গ্রহের ভর বা ওজন জানা থাকলেই সেই গ্রহের 
মাধ্যাকর্ষণের টানের মাপট। সরাসরি জানা যায় না। একটা দৃষ্টান্ত 

নেওয়া যাক। আমরা আগেই জেনেছি যে পৃথিবীতে .যে-লোক 
ছ-ফুট হাইজাম্প দিতে পারে, চাদে গিয়ে সে হাইজাম্প দেবে 
ছত্রিশ ফুট। অথচ আমরা জানি, পৃথিবীর ভর যদি হয় ১০০, 
তাহলে চাঁদের ভর হবে ০*০১২৩$ অর্থাৎ চাদের ভর পৃথিবীর 
ভরের প্রায় আশি ভাগের একভাগ ৷ তার মানে এই দাড়ায় যে 
পৃথিবীতে যে-লোক ছ-ফুট হাইজাম্প দেবে, চাদে গিয়ে সে ছ-এর 
আশি গুণ, অর্থাৎ চারশো-আশি ফুট হাইজাম্প দেবে। কিন্ত 
হিসেবটা! অত সহজ নয়। যদি পৃথিবী ও.চাদের ব্যাস সমান হত 
তাহলেই, এই সহজ হিসেব চলত। কিন্তু আমরা জানি, পৃথিবীর 
ব্যাস চীদের ব্যাসের তুলনায় অনেকগুণ বেশি। একথাও আমরা 
জানি, কোন বস্তুপিণ্ডের কেন্দ্র থেকে যতো দূরে যাওয়া যায়, সেই 
বস্তুপিণ্ডের টানের জোরও ততো কমতে থাকে । এইজন্যেই চাদের 
তুলনায় পৃথিবীর ভর আশি গুণ হওয়া সত্বেও, যেহেতু পৃথিবীর ব্যাস 
চাদের ব্যাসের চেয়ে অনেক বেশি, সেজন্যে মাধ্যাকর্ষণের টানের 
বেলায় চাদের টানের চেয়ে পৃথিরীর টান বেশি হয় মাত্র ছ-গুণ। 

তেমনি ভর বা ওজন জানা থাকলেই জানা যায় না কোন একটা! 
গ্রহ মহাশুন্যের কতটা জারগা জুড়ে আছে । সেজন্যে জানা চাই 
ঘনত্ব । যেমন, সুর্যের ভর পৃথিবীর ভরের চেয়ে ৩, ৩২, ১০০ গুণ 
বেশি। কিন্তু সূর্য পৃথিবীর চেয়ে ৩, ৩২, ১০০ গুণের চেয়েও অনেক 
বেশি জায়গা জুড়ে থাকে । তার কারণ স্থৰ্ষের ঘনত্ব পৃথিবীর চেয়ে 
অনেক কম। জলের ঘনত্ব যদি হয় ১*০০, তাহলে পৃথিবীর ঘনত্ব 
৫৫২ এবং সূর্যের ঘনত্ব ১৪১। অর্থাৎ পৃথিবীর ঘনত্ব সূর্যের ঘনত্বের 
প্রায় সাড়ে-চার গুণ বেশি । আর হিসেব করে দেখা গেছে, মহাশুন্যে 
পৃথিবীর তুলনায় সূর্য তের লক্ষ গুণ বেশি জায়গা জুড়ে আছে । সূর্য 
কেন পৃথিবীর তুলনায় তের লক্ষ গুণ বেশি জায়গা জুড়ে থাকবে_- 
সেই হিসেবট। এবার আমরাও বুঝে নিতে পারি। সর্ষের ভর 
পৃথিবীর ভরের চেয়ে প্রায় সোয়া-তিন লক্ষ গুণ বেশি আর পৃথিবীর 
ঘনত্ব সূর্ধের চেয়ে প্রায় সাড়ে-চার গুণ বেশি--এই সোয়া-তিন 

লক্ষকে জাড়ে-চার দিয়ে গুণ করলে মোটামুটি তের লক্ষ সংখ্যাটি 
পাওয়া যায়। এই বইয়ের শেষদিকে একটি ছক কেটে সূর্য ও 
সৌরমণ্ডলের বিভিন্ন গ্রহের ভর, ঘনত্ব, ব্যাস ইত্যাদি দেওয়া আছে। 
সংখ্যাগুলি দেখতে অত্যন্ত নিরীহ বটে কিন্ত তার মধ্যে থেকে অনেক 
কিছু তথ্য এইভাবে বার করে নেওয়া চলতে পারে । 

এই সমস্ত অঙ্কের ব্যাপার নিয়ে মাথা ঘামানো ছেড়ে দিয়ে 
এবার দেখা যাক, শুক্রগ্রহের কাছাকাছি আমরা পৌঁছতে পেরেছি 
কিনা। 

শুক্রগ্রহের দিকে রওনা হবার আগে আমর! যদি এমন একটা সময় 
বেছে নিই যখন পৃথিবী ও সূর্য সবচেয়ে কাছাকাছি তাহলে আমরা 
সবচেয়ে কম সময়ের মধ্যে পৌছে যাব। হিসেব করে দেখা গেছে, 
প্রতি ৫৮৪ দিন পরে পরে পুথিবী আর শুক্র সবচেয়ে কাছাকাছি 
আসে। তখন এই দুটি গ্রহের দূরত্ব হয় মাত্র ছু-কোটি ঘাট লক্ষ 
মাইল। আগেই বলেছি, আমাদের রকেট তৈরি হয়েছে দূরপাল্লার 
দূরবীক্ষণ যন্ত্ৰের দৃষ্টিশক্তি আর অঙ্কের জীকজোক দিয়ে। সুতরাং 
শুক্রগ্রহে রওনা হবার জন্যে আমরা সবচেয়ে কম দূরত্বের সময়টাই 
বেছে নেব। 


কিন্ত এত কাছাকাছি আসা সত্বেও শুক্রের আসল চেহারাটা আমরা 
আজ পর্যন্ত দেখতে পাইনি । মেঘের বর্ম পরে শুক্র সব সময়ে 
নিজেকে আড়াল করে রাখে । আমাদের রকেটকেও এই মেঘ ছু'য়েই 
ফিরে আসতে হবে ৷ এত পুরু আর ঘন মেঘ আর সেই মেঘে এমন 
উত্তাল মাতামাতি যে আজ পর্যন্ত সেই মেঘ ফুটো করে ভিতরে 
পৌছনো! সম্ভব হয়নি ৷ 

কিন্তু শুক্রগ্রহের মেঘ দেখে আমাদের অবাক হতে হবে। সেই 
মেঘে জলের বাষ্প নেই_ শুধু ধুলো। পৃথিবীর আকাশে নানা 
রঙের মেঘ আমরা দেখি । কখনো! তা কালে| অজগরের মতো 
ফুঁসে ওঠে_কখনো তা পেঁজা তুলোর মতো৷ ভেসে বেড়ায়। কখনো 
অজজ ধারায় নেমে আসে--কখনে| বা সূর্যাস্তের আকাশে শুধু 

খানিকটা রঙের সমারোহ স্থ্টি করেই মিলিয়ে যায়। ‘নীল নবঘনে 
আযাঢ়-গগনে তিল ঠাই আর নাই রে! ঠাই শুক্রগ্রহেও নেই ; 
কিন্ত নবঘন নয়, বরং বলা যেতে পারে চিরঘন ; নীল নয়, হল্দে ; 
আর আষাট-গগন কথাটা এখানে বাহুল্য মাত্র। অর্থাৎ, হল্দে 
ধুলোর মেঘে সারাটা বছর শুক্রগ্রহের আকাশ ঠাসা থাকে। এইটুকু 
দেখেই আমাদের রকেট ফিরিয়ে আনতে হবে। এই ধুলোর 
মেঘের অন্তরালে কী আছে তা কল্পনা কর! চলে মাত্ৰ ৷ 

আমাদের রকেটের যাতায়াতের পথে আরেকটা ব্যাপার লক্ষ্য করা 
যেতে পারে ৷ শুক্রগ্রহে ধুলোর মেঘের ওপরে যে বায়ুমণ্ডল আছে 
তার প্রায় সবটাই কার্বন ডাই-অক্সাইড গ্যাস । পৃথিবীর হাওয়ার 
প্রধান উপাদান হচ্ছে অক্সিজেন গ্যাস-_কিন্ত শুক্রগ্রহের হাওয়ায় 
অক্সিজেন গ্যাস একেবারেই নেই। পৃথিবীর হাওয়ায় অক্সিজেন 
ছাড়াও জলীয় বাষ্প প্রচুর পরিমাণে আছে__শুক্রগ্রহের হাওয়ায় 
জলীয় বাষ্প একেবারেই নেই। শুধু আছে কার্বন ডাই-অক্সাইড 
গ্যাস--য| নাকি আমাদের নিশ্বাসের সঙ্গে শরীরের ভিতর থেকে 
বেরিয়ে আসে ৷ 

এবার কয়েকটি অনুমান করা চলে । যেখানে ধুলোর মেঘের উপরেও 
শুধু কার্বন ভাই-অক্সাইড গ্যাস, সেখানে ধুলোর মেঘের নিচেও এই 
গ্যাস ছাড়া আর কিছু নেই ৷ কার্বন ডাই-অক্সাইড হচ্ছে অন্যতম 
ভারী গ্যাস এবং ভারী গ্যাস সাধারণতঃ নিচের দিকে থাকে, হাল্কা! 
গ্যাস উপরের দিকে উঠে যায়_স্ৃতরাং ধুলোর মেঘের উপরের 
রাজ্যেও যেখানে এই ভারী গ্যাসের অধিষ্ঠান সেখানে নিয়তর দেশে 
অপেক্ষাকৃত হালকা গ্যাসগুলির স্থান কিছুতেই হতে পারে না। 
দ্বিতীয় কথা, শুক্রগ্রহে জলের অস্তিত্ব থাকতেই পারে না ৷ পৃথিবীর 
হাওয়ায় যে এত প্রচুর পরিমাণে জলীয় বাষ্প আছে তার কারণ 
পৃথিবীর জল। সমুদ্রঘেরা! এই পৃথিবীতে জলের যোগান অসংখ্য 
ধারাপথে। পাহাড়ী ঝরনা থেকে খরস্রোতা নদী পর্যন্ত বিচিত্র 
তার রূপ। আর সেই জল স্থৰ্যের তাপে অনবরত বাষ্প হয়ে আকাশে 

ওঠে। সেই বাপ্পের পুঞ্জীভললকেই আমরা বিভিন্ন খতুর আকাশে 
বিভিন্ন রূপে দেখি। আর সেই বাচ্পের কণা হাওয়ায় গা ভাসিয়ে 
সার! আকাশে ছড়িয়ে থাকে। শুক্রগ্রহের হাওয়ায় সুস্প্রতম যন্ত 
দিয়েও বাষ্পের একটি কণাকেও ধরা যায়নি। সুতরাং অবধারিত 
সিদ্ধান্ত শুক্রগ্রহে এক ফৌটাও জল নেই । 

. পৃথিবীতে অক্সিজেন গ্যাস তৈরির কারখানা, হচ্ছে উদ্ভিদ-জগৎ। 
গাছের সবুজ পাতাগুলো হচ্ছে এক-একটি ক্ষুদে রাক্ষমবিশেষ | 
বায়ুমণ্ডলের ভীড়ারে যেখানে যতো কাৰ্বন ডাই-অক্সাইড গ্যাস জমা 
হয় তা এই ক্ষুদে রাক্ষনগুলো রাত্রির অন্ধকারে চুপিচুপি গ্রাস করবার 
চেষ্টা করে। কিন্তু সবটুকু গ্রাস করবার ক্ষমতা গাছের পাতার নেই ; 
কাৰ্বন ডাই-অকৃসাইভ গ্যাসের শুধু কার্ধনের অংশটুকু আত্মসাৎ করে 
আর সূর্ধের আলো ওঠার সঙ্গে সঙ্গে অকসিজেনের অংশকে আবার 
ফিরিয়ে দিতে হয় বায়ুমণ্ডলের ভখড়ারে। পৃথিবীর হাওয়ায় যে 
অক্সিজেনের যোগান অব্যাহত থাকতে পারছে তা সম্ভব হয়েছে 
গাছপালার জন্যেই। এ থেকে এ-সিদ্বান্ত অবশ্য করা চলে না যে 
যে-কোন গ্রহের হাওয়ায় অক্সিজেন থাকার অর্থ ই হচ্ছে সেই গ্রহে 
গাছপালা থাক ৷ কিন্ত এ-সিদ্বান্ত নিশ্চয়ই করা চলে যে কোন 
গ্রহের হাওয়ায় যদি শুধু কার্বন ডাই-অক্সাইভ গ্যাস ছাড়া আর 
কিছু না থাকে--তবে সেই গ্রহে, কোনক্রমেই গাছপাল! নেই। 
সুতরাং শুক্রগ্রহে 'তৃণে-পুলকিত’ মাটি পাওয়া যাবে না--শুধু “ধু ধূ 
মরু-বালিয়াড়ি? । 
সুতরাং আমাদের রকেট ফিরে আন্ুক। ইতিমধ্যে শুক্রগ্রহের 
একট! মোটামুটি ছবি এঁকে নিতে আমরা চেষ্টা করি। 
শুক্র হচ্ছে এক মরুভূমির দেশ ৷ সেখানে সমুদ্র নেই, হুদ নেই, নদী 
নেই, ঝরনা নেই। গাছপালার চিহ্নমাত্র নেই। উত্তাপ অসম 
রকমের তীত্ৰ৷ সূর্যের থেকে এতটা দূরে কোন গ্রহে যে-উত্তাপ আশ! 


করা যায় তার চেয়ে অনেক বেশি। বড়, ঘূৰ্ণিবাত্যা আর সাইক্লোন 


কল্পনাতীত সংহারমূতি ধারণ করে সেই মরুভূমির দেশে ফুঁসে ফুঁসে 

উঠছে। আর সেই ঝড়ের তাড়নায় শুক্রগ্রহে যে ধুলোর মেঘ ওঠে 
তার চেহারা! পৃথিবীর মরুদেশে ধুলোর ঝড় দেখে কল্পনা করা যাবে 
না। সেই ধুলোর মেঘ শুক্রগ্রহকে ছুর্ভেগ্ এক আবরণে ঢেকে 
রেখেছে । বাতাস আছে বটে কিন্ত পৃথিবীর মতো বাতাস নয়-_সে- 
বাতাসের সবটাই কার্বন ডাই-অক্সাইড গ্যাস দিয়ে তৈরি। 
বৈজ্ঞানিকরা৷ বলেন, লক্ষ লক্ষ বছর আগে পৃথিবীর চেহারাও ঠিক 
এমনি ছিল। এমনি ধুলোর বড়, এমনি কার্বন ডাই-অক্সাইড 
গ্যাস। তারপর একসময় এই পৃথিবীতে উদ্ভিদের আবিৰ্ভাব কার্বন 
ডাই-অক্সাইড গ্যাসের কার্বনের ভাগটুকু আত্মসাৎ করে উদ্ভিদজগৎ 
বেড়ে ওঠে। সেই সঞ্চয়ের ইতিহাস লেখা আছে পৃথিবীর মাটির 
স্তরে স্তরে__কয়লাখনির গর্ভে । আর উদ্ভিদজগতের সঞ্চয়ের সঙ্গে সঙ্গে 
. বায়ুমণ্ডলে অক্সিজেন গ্যাসের যোগান চলতে থাকে। তারপর 
একদিন অনুকুল আবহাওয়ায় সৃষ্টি হয় প্রাণীজগৎ। এই আশ্চর্য 
বিবর্তনের একেবারে প্রাথমিক স্তরে আছে শুক্ৰুগ্ৰহ ৷ 

সবচেয়ে কাছের 


একি জ্যোতি, একি ব্যোম দীপ্ত দীপজালা,_- 
দিবা আর রজনীর চিরনাট্যশাল|। 


এবার আমাদের যাত্রা বুধগ্রহের দিকে। সুর্যের সবচেয়ে কাছের 
গ্রহ। আর সৌরমগ্ুলের সবচেয়ে ছোট গ্রহ | 
আমাদের রকেট এগিয়ে চলুক। সেই অবসরে বুধগ্রহ সম্পর্কে 
আমরা কিছু খবর সংগ্রহ করে নিই। 

বুধগ্রহের ব্যাস হচ্ছে ৩,০০৮ মাইল । সূর্য থেকে এই গ্রহটির 
মোটামুটি দূরত্ব ৩,৬০,০০,০০০ মাইল। বাড়তির দিকে এই দুরত্ব 
গিয়ে পৌছয় ৪৩৫,০০,০০* মাইলে আর কমতির দিকে নেমে আসে 
২,৮৫,০০,০০০ মাইলে। অর্থাৎ দেখা যাচ্ছে, সূর্যকে প্রদক্ষিণ করবার 
সময় বুধগ্রহ থেকে সূর্যের দূরত্ব দেড়কোটি মাইল বাড়ে-কমে। বুধ 
গ্রহ যখন সর্ষের সবচেয়ে কাছাকাছি তখন তার গতি সেকেণ্ডে ছত্ৰিশ 
মাইল আর যখন সবচেয়ে দূরে তখন তার গতি সেকেণ্ডে চব্বিশ 
মাইল। ঃ 

জলের ঘনত্বকে যদি একক ধরা যায় তাহলে বুধগ্রহের ঘনত্ব হচ্ছে 
৩৭৩। আর পৃথিবীর ভর যদি হয় ১০০, 
০০৩৭ । এই সংখ্যাগু 


তুলনা করা যায় তাহলে বুধগ্রহ হচ্ছে 
পৃথিবীর প্রায় এক তৃতীয়াংশ ৷ অর্থাৎ পৃথিবীর আকারকে যদি ধরা 


যায় ১০০, তাহলে বুধগ্রহের আকার হবে ৩৮। আর যদি ঘনত্ব ও 


ভরের কথা মনে রাখা যায়, তাহলে বল! চলে, মহাশৃন্যে পৃথিবী 
৩২ 


যতোট! জায়গা জুড়ে আছে তার মধ্যে প্রায় বোলটা বুধগ্রহকে পুরে 
রাখ। চলে ৷ 

এবার মাধ্যাকর্ষণের টানের কথায় আসা চলে। সোজা হিসেবে 
মনে হতে পারে, পৃথিবীর মাধ্যাকর্ষণের টান বুধগ্রহের মাধ্যাকর্ষণের 
টানের চেয়ে ষোলগুণ বেশি ৷ কিন্তু যেহেতু বুধগ্রহের ব্যাস পৃথিবীর 
তুলনায় অনেক ছোট সুতরাং মাধ্যাকর্ষণের টানও সেই অনুপাতে 
বাড়ে। হিসেব করে দেখা গেছে, বুধগ্রহ থেকে নিক্রমণ-বেগ হচ্ছে 
সেকেণ্ডে ২'৪ মাইল ৷ 

সূর্যের চারদিকে একবার পাক দিয়ে আসতে বুধগ্রহের সময় লাগে 
৮৮ দিন। চাদের অর্ধাংশের সঙ্গে পৃথিবীর যে-ধরনের আড়ি 
তেমনি বুধগ্রহের অর্ধাংশ সূর্যের দিক থেকে সারা বছর মুখ ফিরিয়ে 
থাকে। অর্থাৎ বর্ষের চারদিকে একবার ঘুরে আসতে বুধগ্রহের যে 
সময় লাগে, নিজের চারদিকে একবার দরবেশী নাচের পাক খেতেও 
লাগে হুবহু সেই একই সময়। ফলে বুধগ্রহের এক অংশে চির 
দিন, অপর অংশে চির রাত্রি। 

আমাদের রকেট এগিয়ে চলুক, ততোক্ষণ বরং এই মুখ-না-দেখাদেখির 
ব্যাপারটা একটু বুঝে নেওয়া যাক । 

একটু লক্ষ্য করলেই দেখা যাবে, এই মুখ-না-দেখাদেখির ব্যাপারটা 
কিন্তু চলে খুব-বড়ে। আর খুব-ছোটর মধ্যে, সমান-সমানের মধ্যে 
নয়। মুখ-না-দেখাদেখি ন! বলে বরং বলা উচিত একই দিকে মুখ 
ফিরিয়ে থাকা । তাও বড়ো-র বেলায় নয়, শুধু ছোট-র বেলায়। 
রাজার সিংহাঁসনের কাছে আসতে হলে কুনিশ করতে হয়; মুখ ফিরিয়ে 
ছুট দেওয়াটা! সেখানে বেয়াদপি । মহাকাশেও তেমনি খুব-ছোট কুনিশ 
করে চলে খুব-বড়োকে, মুখ ফিরিয়ে-অন্য দিকে তাকাতে পারে না। 
সেই দরবেশী নাচের উপমাটা দিয়ে বলা চলে যে বড়োদের দরবেশী 
নাচের আসরে ছোটদের দরবেশী নাচ এক ঘুরনে এক পাক মাত্ৰ৷ 
সুতরাং বুঝতে হবে, কোথাও নিশ্চয়ই কড়া রকমের শাসন আছে। 
সেটা কী? পৃথিবী ও টাদের দৃষ্টান্ত নিয়ে ব্যাপারটা বুঝতে চেষ্টা 

করা যাক ৷ এমন একটা সময় ছিল যখন চাঁদের শরীরে আজকের 
দিনের মতো কাঠিন্য আসেনি। উত্তপ্ত গ্যাসীয় অবস্থা থেকে ঠাণ্ডা 
হতে হতে কাদার মতো! অবস্থায় পৌছতেও লক্ষ লক্ষ বছর সময় 
লেগেছিল টাদের। কল্পনা করা যাক, সেই সময়ে চাদের দরবেশী 
নাচের পাক পুরোদমে চলেছে। কিন্তু সেই খুব-ছোট চাদের খুব 
কাছাকাছি রয়ে গেছে খুব-বড়ো পৃথিবী আর সেই খুব-বড়ো পৃথিবীর 
মাধ্যাকৰ্ষণ খুব-ছোট টাদকে অনবরত টান মারছে। চাদের শরীর 
তখনো একেবারে কঠিন হয়নি, সুতরাং ব্যাপারট। যা ঘটবে তা 
হচ্ছে এই £ ঘুমান চাদের যখন যেদিকটা পৃথিবীর দিকে ফেরানো 
থাকবে, সেদিকট। ফুলে উঠবে ঠিক একটা ফোড়ার মতো । চাদের 
মাধ্যাকর্ষণের টানে পৃথিবীর সমুদ্র যেমন ফেঁপে ওঠে__এ-ব্যাপারটাও 
ঠিক তাই। অথচ টাদের দরবেশী নাচের পাক যদি পুরোদমে চলতে 
থাকে তাহলে এই ফোড়াটাও এক জায়গায় স্থির হয়ে থাকতে পারে 
না। চাদ যেদিকে পাক খাচ্ছে, ফোড়াটা চলতে শুরু করবে ঠিক 
তার উল্টো দিকে। অর্থাৎ চাদ যতো চরকিপাকই খাক না কেন, 
ফোড়ার মুখটা থাকবে সেই একই দিকে_ পৃথিবীর দিকে । এবার 
তাহলে ব্যাপারটা কল্পনা কর! যাক। চাদ পৃথিবীর চারদিকে ঘুরপাক 
খাচ্ছে, আবার নিজের চারদিকে দরবেশী নাচের মতো বা লাষ্ট্র 
মতো চরকিপাক খাচ্ছে। এই ছু-ধরনের পাক খাওয়ার মোট ফল 
হিসেবে টাদের যেদিকটা যখন পৃথিবীর দিকে ফেরানো থাকে 
সেদিকটা৷ ফোড়ার মতো ফুলে ওঠে। চাদের চরকিপাক যতো দ্রুত 
হয় এই ফোড়াও ততে| দ্রুত সরতে থাকে যাতে ফোড়ার মুখটা সব 
সময়েই থাকতে পারে পৃথিবীর দিকে ৷ এই চলমান ফোড়াটাই 
চাদের টরকিপাকের ক্ষেত্রে কাজ করে একটা ব্রেক হিসেবে । ফলে 
খুব আস্তে আস্তে চাদের চরকিপাক স্তিমিত হয়ে আসতে থাকে। 
এইভাবে কাটে কয়েক লক্ষ বছর। শেষকালে দেখা যায়, চাঁদের 


যে পৃথিবীর চারদিকে ঘুর 

পাক খাওয়ার সঙ্গে সঙ্গে চাদের বিশেষ 


একটা দিকই বরাবর পৃথিবীর দিকে ফেরানো থাকে। অর্থাৎ সেই 
ফোড়াটাকে আর চলেফিরে বেড়াতে হয় ন৷ এই অবস্থায় পৃথিবীর 
চারদিকে ঘুরপাক খাবার সঙ্গে সঙ্গে চাদের দরবেশী নাচের চরকিপাকও 
ঘটে ঠিক একবার। মনে হতে পারে সারা বছর ধরে চাদ যখন যেখানেই 
থাকুক না কেন, পৃথিবীর দিকে মুখ ফিরিয়ে থেকে পৃথিবীকে কুনিশ 
করে চলেছে। স্ূৰ্ষের দিক থেকে পৃথিবী ও চাদের দিকে তাকিয়ে 
দেখলে মনে হতে পারে, একটা ফুটবল ও একটা পিঙপঙের বল 
নেহাতই খামখেয়ালির মতো লাফালাফি করছে। আসলে কিন্তু তা 
নয়। মহাকাশে খামখেয়ালিপনার স্থান নেই। আপাতবিচারে 
যেটাকে মনে হয় খামখেয়ালিপনা_তা আসলে অনেকগুলো টান 
আর অনেকগুলো ছুটের অত্যন্ত বাস্তব যোগফল । সূর্যের দিক 
থেকে তাকিয়ে দেখলে পৃথিবী ও চাদের লাফালাফি কেমন দেখাবে 
তার একটা ছবি নিচে দেওয়া হল। 

খুব-বড়ে। আর খুব-ছোটর মধ্যে টানাটানির ফল কি হতে পাঁরে তার 
একট দৃষ্টান্ত যদি হয় পৃথিবী ও টাদ_তাহলে অপর দৃষ্টান্ত হচ্ছে 
সূর্য ও বুধগ্রহ। আরো অন্তত ত্রিশটি দৃষ্টান্ত আমাদের এই সৌর- 
মণ্ডলেই আছে। মঙ্গলগ্রহের ছুটি উপগ্রহ, বৃহস্পতির বারোটি, 
শনির নটি, ইউরেনাসের পাঁচটি এবং নেপচুনের ছুটি__এই ত্ৰিশটি 
উপগ্রহের প্রত্যেকটিই স্ব-স্ব গ্রহের চারদিকে একবার ঘুরপাকের সঙ্গে 
সঙ্গে নিজের চারদিকে একবার চরকিপাক খায়। অর্থাৎ স্ব-স্ব গ্রহের 

দিকে সব সময়ে একই দিক ফিরিয়ে থাকে। সুর্যের টানে বুধ- 
গ্রহেরও দরবেশী নাচের চরকিপাক স্তিমিত হতে হতে দাড়িয়েছে বছরে 
একবারে ৷ বছর মানে বুধগ্রহের বছর_ পৃথিবীর হিসেবে ৮৮ দিন। 
অর্থাৎ বুধগ্রহের এক অংশে সূর্যাস্ত নেই--অপর অংশে স্থৰ্যোদয় 
নেই ৷ আর এই ছুই অংশের মাঝামাঝি জায়গ| থেকে সূর্যকে দেখা 
যাবে দিগন্তরেখার কাছে। দুষ্ট, ছেলের মতে৷ এক-একবার ডুব 
দিচ্ছে, আবার ভেসে উঠছে। অনেকটা লুকোচুরি খেলার মতো ৷ 
কুনিশ করে চলার যে উপমাটা দিয়েছি সেটা নেহাতই একটা! উপমা 
নয়। বুধগ্রহের স্বর্য-পরিক্রমা বা চাদের পৃথিবী-পরিক্রমা সত্যি 
সত্যিই অনেকটা কুণিশ করে চলার মতো! | মাঝে মাঝে তারা মাথা 
নোয়ায়। বুধগ্রহের চলার এই বিশেষ ভঙ্গির জন্তেই বুধগ্রহের কৌন 
কোন জায়গা থেকে সূর্যকে অনবরত লুকোচুরি খেলতে দেখ! যায়। 
আগেই বলেছি, বুধগ্রহ থেকে. নিক্রমণ-গতি হচ্ছে সেকেণ্ডে ২৪ 
মাইল। আড়াই মাইলেরও কম। আমরা আগেই জেনেছি যে 
পৃথিবী থেকে নিক্রমণ-গতি হচ্ছে সেকেণ্ডে সাত মাইল, চাদ থেকে 
সেকেপ্ডে দেড় মাইল, শুক্রগ্রহ থেকে সেকেণ্ডে সাড়ে-ছ’ মাইল । 
পৃথিবী ও শুক্রগ্রহে বায়ুমণ্ডল আছে, চাদে নেই__এবং খুব সম্ভবতঃ 
বুধগ্রহেও নেই ৷ খুব সম্ভবতঃ বললাম এইজন্যে যে কোন কোন 
বিজ্ঞানী বলেন, বুধগ্রহে কার্বন ডাই-অক্সাইড গ্যাসের খুব পাতলা 
একটা স্তর থাকলেও থাকতে পারে। কিন্তু তা থাকার সম্ভাবনা 
খুবই কম কারণ বুধগ্রহ এককালে যখন খুবই উত্তপ্ত ছিল তখন 
বায়ুমণ্ডলের শেষ কণাটি পৰ্যন্ত মহাশূন্যে উধাও হয়ে গেছে। যে 
গ্রহ থেকে নিক্রমণ-গতি হচ্ছে সেকেণ্ডে মাত্র ২-৪ মাইল সেখানে 
বায়ুকণারা অতি সহজেই মাধ্যাকর্ষণের টান ছি'ড়ে বেরিয়ে যেতে 
পারে। কিন্তু শুক্রগ্রহ ঠাণ্ডা হয়ে যাবার পরেও যদি রাসায়নিক 
প্রক্রিয়ায় কোথাও কোন গ্যাস তৈরি হয়ে থাকে তাহলে তার সবটাই 
হয়তো মহাশূন্যে উধাও না হয়েও যেতে পারে। তবে যেটুকু থেকে 
যাবে ত! এত অকিঞ্চিংকর যে পৃথিবীতে সবচেয়ে জোরালো! যন্ত্র দিয়ে 
৩৬ 


তৈরি ভ্যাকুয়ামেও তার চেয়ে বেশি বায়ুকণা থাকে। পৃথিবী থেকে 
যতে| রকম ভাবে পরীক্ষা করা সম্ভব তা কর! হয়েছে এবং বিজ্ঞানীরা 
আজ পর্যন্ত বুধগ্রহে বায়ুমণ্ডলের অস্তিত্বের কোন প্রত্যক্ষ প্রমাণ পাননি । 
এবারে আমাদের রকেটের দিকে দৃষ্টি ফিরিয়ে আনা যাক। 

প্রথমেই বলে নেওয়] দরকার যে বুধগ্রহকে খালি চোখে খুব অল্প 
সময়েই দেখতে পাওয়া যায়। সূর্যাস্তের পরে বা স্থৰ্যোদয়ের আগে 
অল্প কিছুক্ষণের জন্যে এই গ্রহটিকে দেখা যেতে পারে। তাও খালি 
চোখে নয়। মহাবিজ্ঞানী কোপারনিকাস ত্রিশ বছর আকাশের ' 
দিকে তাকিয়ে থেকেও বুধগ্রহের অস্তিত্ব টের পাননি ৷ 

সুতরাং আমাদের কল্পনার রকেটে চেপেও বুধগ্রহকে খুব ভালোভাবে 
দেখে নেওয়। আমাদের পক্ষে সম্ভব হবে নাঁ। তবে যেটুকু দেখা 
যাবে তার উপরে নির্ভর করেই বুধগ্রহের একটা মোটামুটি ছবি 
আকার চেষ্টা করা যাক। 

বুধগ্রহের একদিকে চিরকাল দিন, অপরদিকে চিরকাল রাত্রি। 
চিরদিনের দেশে উত্তাপ ৪০০" সেট্িগ্রেডের কাছাকাছি । জলের কথা 
ছেড়ে দেওয়া যাক; সীসে, এমন কি দস্তা পর্যন্ত, এই উত্তাপে গলে 
গিয়ে ফুটতে শুরু করে। আর চিররাত্রির দেশে তেমনি ঠাণ্ডা, 
যতোট। ঠাণ্ডা হলে জল জমে বরফ হয় তার চেয়েও অনেক অনেক 
বেশি ঠাণ্ডা। এবং এই চিরদিন ও চিররাত্রির দেশের মাঝামাঝি 
জায়গায় উত্তাপও মাঝামাঝি এবং তা দ্রুত বাড়ে-কমে ৷ বুধগ্রহের 
মাটি খুব সম্ভবতঃ চীদের মাটির মতোই-_আগ্রেযগিরির ভন্মাবশের ! 
আর খুব সম্ভবতঃ বুধগ্রহে এখনে! জ্বলন্ত আগ্নেয়গিরিও আছে । সেই 
সব আগ্নেয়গিরি থেকে এখনে! মাঝে মাঝে আগুনের ঝলক ও ধোয়া 
উঠে বুধগ্রহের আকাশে অনেক উচু পর্যন্ত ছড়িয়ে পড়ে! খুব 
সম্ভবতঃ কাৰ্বন ডাই-অক্সাইড গ্যাসের খুব পাতলা একটি বায়ুমণ্ডলও 
বুধগ্রহকে জড়িয়ে আছে। কোথাও জল বা বাম্পকণা নেই, 
অক্সিজেন নেই, কোন রকম হাল্কা গ্যাসের চিহুমাত্র নেই 
এবার তাহলে যাত্রা শুরু করা যাক ুর্ষের দিকে। 


তৰ 


ভীষণতম-_হুন্দরতম_ 


বিদারিয়া 
এ বক্ষপঞ্জর, টুটিয়া পাষাণবন্ধ 
সংকীর্ণ প্রাচীর, আপনার নিরানন্দ 
অন্ধ কারাগার-_হিলোলিয়। মর্মরিয়া 
কম্পিয়া শ্থলিয়| বিকিরিয়| বিচ্ছুরিয়া 
শিহরিয়া__সচকিয়। আলোকে পুলকে 
প্রবাহিয়| চলে যাই 


বুধগ্রহ থেকে যাত্রা শুরু করবার সময়েই একটা ব্যাপার লক্ষ্য করতে 
হবে। পৃথিবী থেকে সূর্যকে যতো বড়ো দেখায় বুধগ্রহ থেকে স্থৰ্যকে 
তার চেয়ে সাতগুণ বড়ো দেখাচ্ছে । আমাদের রকেট যতো এগিয়ে 
চলবে--স্থৰ্য ততো বড়ো| হবে। শেষকালে বড়ো হতে হতে এক 
সময়ে সারা আকাশ জুড়ে সূর্য ছাড়া আর কিছু থাকবে না । 

কল্পনা করা যাক আমাদের রকেট এমন এক জায়গায় এসে গৌচেছে 
যেখানে সারা আকাশ জুড়ে শুধুসূর্য। _ 
প্রথমেই চোখে পড়ে সূর্যের বিপুল চাঞ্চল্য। সমস্ত স্থৰ্ষলোকের 
বস্তুপিণ্ড যেন টগবগ করে ফুটছে, ফু'সে ফু'সে উঠছে, ছড়িয়ে ছিট্কিয়ে 
পড়ছে । আসলে স্্ধট। হচ্ছে মস্ত একটা পাঁওয়ার-স্টেশনের মতো! 
যে পরিমাণ তেজ সেই পাওয়ার-স্টেশনে প্রতি মুহূর্তে তৈরি হচ্ছে 
তার সঙ্গে তুলনা চলতে পারে এমন কিছু এই পৃথিবীতে নেই। 
একটা দৃষ্টান্ত দিলে সূর্যের তেজের প্রচণ্ডত| সম্পর্কে হয়তো! ধারণা 
হতে পারে। একটা পয়সার আয়তন যতোখানি ততোখানি বস্তু যদি 
সূর্যের বস্তুপিণ্ড থেকে তুলে এনে নাগপুরের কাছাকাছি কোন জায়গায় 
রাখা যায়--তাঁইলে সেই পয়সা-পরিমাণ সূর্যের তেজে সারা ভারত 


৩৮ 


শ্মশানে পরিণত হবে, একটি প্রানীও জীবিত থাকবে না ৷ স্থৃতরাং গোটা 
সূর্যের তেজ যে কী ভয়ংকর আর কী ভীষণ তা শুধু কল্পনা করা চলে ৷ 
আর এই ভয়ংকর-ভীষণ তেজ সূর্যকে প্রচণ্ডভাবে আলোড়িত করে 
চলেছে । এই আলোড়নেরও কোন তুলনা, এই পৃথিবীতে নেই। 
সমুদ্রের ঢেউ তীরে আছড়ে পড়ে, আগ্নেয়গিরির জলন্ত লাভা উথলিয়ে 
ওঠে, ঘূৰ্ণিহাওয়ায় ধুলোর ঝড় পাক খায়_কোন কিছুর সঙ্গে এই 
আলোড়নের তুলনা চলে না। মুহূর্তে মুহূর্তে ভিতরের বস্তুগুঞ্ 
অস্থিরভাবে উপরে উঠে আসছে, গড়াচ্ছে, ভেঙে টুকরো টুকরো হয়ে 
যাচ্ছে__-আবার অদৃশ্য হয়ে যাচ্ছে। শুধু তাই নয়। মাঝে মাঝে 
জলস্তস্তের মতো খাঁড়া হয়ে উঠছে সেই বস্তুপুঞ্জ ৷ তাকিয়ে দেখে 
তার অন্ত পাওয়া যায় না। হাজার হাজার লক্ষ লক্ষ মাইল জুড়ে 
তার ব্যাপ্তি। আর তখন সেই লাল টকটকে আগুনের স্তম্ভ থেকে 
ঝরে পড়ে লক্ষ লক্ষ ফোয়ারা; কোটি কোটি ফুলকি। আর শুধু কি 
স্তম্ভ? মাঝে মাঝে মনে হবে যেন অতিকায় একটা জানোয়ার 
হিংস্র থাবা তুলে সূর্যের উপর দিয়ে গুটি গুটি এগিয়ে চলেছে। সেই 
জানোয়ার যখন হী করে তখন বোঝা যায় গোটা পৃথিবীকে সে একটা 
বডির মতো টপ. করে গিলে ফেলতে পারে ৷ ১৯১৯ সালের সূর্য- 
গ্রহণের সময় এমনি এক অতিকায় জন্তকে মাথা তুলতে দেখা 
গিয়েছিল। নাকের ডগ! থেকে লেজের ডগা প 
মাপ ছিল সাড়ে তিন লক্ষ মাইল। আস্তে আস্তে সে 
তুলে তাকায়, লেজ তুলে ধরে, তারপর লাফ মারে মহাশৃস্তে ! সূর্যাস্ত 
হবার আগে পর্যন্ত জন্তটিকে প্রায় পাঁচ লক্ষ মাইল উঠে আসতে দেখা! 
গিয়েছিল। এমনি প্রায়ই হয়। মস্ত এক-একটা পিণ্ড, বিচিত্র 
আকার নিয়ে এবং অনবরত আকার পাল্টাতে পাল্টাতে সূর্যের গা 
থেকে ছিড়ে মহাশুন্যে লাফ মারে আর এক-এক লাকে হাজার 
হাজার মাইল দূরে ছিট্‌কিয়ে আসে ৷ 

আমাদের রকেট আরো এগিয়ে আসুক! এবার দেখা যাচ্ছে, দূর 
থেকে যেগুলোকে সূর্যের গায়ে কালো কালো দাগ বলে মনে 


৩৯ 


হচ্ছিল--আসলে সেগুলো! দাগ নয়, মস্ত এক-একটা! গহ্বর । এক- 
একট! গহ্বর এত বড়ো যে গোটা পৃথিবীকে তার মধ্যে পুরে 
রাখা চলে ৷ 

এবার আমরা তৈরি হয়েছি প্রচণ্ড একটা সংঘর্ষের জন্যে। আমাদের 
রকেট সর্ষের টানে নক্ষত্রগতিতে এগিয়ে চলেছে । এবার নিশ্চয়ই 
সর্ষের গায়ে আছড়ে পড়বে। রুদ্ধশ্বাস প্রতীক্ষার কয়েকটি মুহুর্ত 
কেটে যাবার পরেও কিন্তু আমরা টের পাই--তবুও আমাদের রকেট 
ছুটে চলেছে, আগের চেয়েও দ্ৰুত গতিতে । চোখ মেলে তাকিয়ে 
দেখি_চারদিকে শুধু আগুন আর আগুন। আগুনের ফুলঝুরি, 
আগুনের ফোয়ারা, আগুনের নদী, আগুনের সমুদ্র । ফুলের মতো, 
বৃষ্টির মতো, তুষারের মতো-শুধু আগুন আর আগুন। অতি 
ভীষণ, অতি সুন্দর ৷ 

আমরা আছি আমাদের রকেটের নিরাপদ আশ্রয়ে। এই নিরাপদ 
আশ্রয়ের মধ্যে বাইরের আগুনের খানিকটা নমুনা নিয়ে আস! 
যাক। আগুনের এই নমুনাটুকুকে বিশ্লেষণ করে দেখা যাবে, আমাদের 
এই পৃথিবী যে-সব উপাদান দিয়ে তৈরি তার সবকটিই এই আগুনের 
মধ্যে আছে। শুধু হাল্কা ধরনের গ্যাসগুলি নয়, প্লাটিনাম-রূপো 
সীসে ইত্যাদি ভারী ধাতুগুলোও। ৃর্ষের পচণ্ড উত্তাপে কোন 
কিছুই কঠিন বা তরল অবস্থায় থাকতে পারে না। সমস্তই আছে 
গ্যাসীয় অবস্থায় আর সেইজন্যেই আমাদের রকেট কোন বস্তুতে 
ধাক্কা না খেয়ে সূর্যকে ফুঁড়ে ভিতরে চলে এসেছে । পৃথিবীতে যখন 
কোন কিছু নেমে আসে তখন প্রথমে তাকে আসতে হয় পৃথিবীর 
বায়ুমণ্ডলের ভিতর দিয়ে, তারপর ধাক্কা খেতে হয় পৃথিবীর মাটিতে । 
কিন্ত সুর্ঘলোকে এসে প্রথম দেখা যাবে সূর্যের বায়ুমণ্ডল বলে আলাদ। 
কিছু নেই--মূল সূর্ঘটাই পাতলা হতে হতে সূর্যের বায়ুমণ্ডল তৈরি 
করেছে। এ ছুয়ের মধ্যে কোথাও স্পষ্ট কোন সীমারেখা নেই ৷ 


থার্মোমিটারের পারা উঁচুতে উঠছে ৷ শেষকালে স্থৰ্ধের কেন্দ্রবিন্দুতে 
থার্সোমিটারের পারা উঠবে চার কোটি ডিগ্রির কাছাকাছি। এই 
পৃথিবীতে বসে এই প্রচণ্ড উত্তাপ সম্পর্কে কোন ধারণা করা 
একেবারেই অসম্ভব । শুধু উদ্দাম কল্পনার রাশ ছেড়ে দেওয়া চলে । 
সূর্যের কেন্দ্রে উত্তাপ ছাড়াও আছে প্রচণ্ড একটা চাপ । আমরা জানি 
পৃথিবীর বায়ুমণ্ডলের চাপ প্রতি বর্গইঞ্চিতে সাড়ে-সাত সের। 
রেলগাঁড়ির ইঞ্জিনের বয়লারে বাম্পের যে চাপ তৈরি হয় তা 
বায়ুমণ্ডলের চাপের প্রায় কুড়িগুণ। কিন্তু সূর্যের কেন্দ্ৰে সূর্যের 
বস্তুপিণ্ডের যে চাপ পড়ে তা পৃথিবীর বায়ুমণ্ডলের চাপের চারহাজার 
কোটি গুণ এই প্রচণ্ড উত্তাপ ও প্রচণ্ড চাপের মোট ফলটা কী 
হতে পাঁরে__ত। একবার কল্পনা করা যাক। আমরা জানি, উত্তীপের 
ফলে বস্তুর আয়তন বাড়ে, চাপ দিলে বস্তুর আয়তন কমে। সুর্যের 
কেন্দ্রে চারকোটি ডিগ্রি উত্তাপের সঙ্গে চারহাজার-কৌটি চাপের 
টানাটানি চলেছে। একটি চায় আয়তনকে বাড়াতে, অপরটি চায় 
কমাতে । ফলে সূর্যের বস্তুপুঞ্জ খুববেশি বাড়তেও পারে না, খুববেশি 
কমতেও পারে ন| ৷ কিন্তু এই টানাটানির ফলে অন্য যে ব্যাপারটি 
ঘটে তা অতি ভয়ংকর ৷ 

এই ভয়ংকর ব্যাপারটিকে বুঝতে হলে পরমাণুর গঠন সম্পর্কে কিছুটা 
ধারণা থাকা দরকার। খুব সংক্ষেপে বলছি। পরমাণুর কেন্দহথলে 
আছে একটি ভারী কেন্দ্রবিন্দু__তার নাম নিউক্লিয়াস । নিউক্লিয়াসের 
ভরের উপরেই পরমাণুর ভর নির্ভর করে; বা অন্য কথায়, পরমা পুর 
ভরের সবটাই পুঞ্জীভূত থাকে নিউক্লিয়াসের মধ্যে ৷ নিউক্লিয়াসের মধ্যে 
আছে ছু-ধরনের মৌলিক কণা-প্রোটোন ও নিউট্ৰন । বৈদ্যুতিক 
ধর্মের দিক দিয়ে প্রোটোন পজিটিভ, নিউট্রন নিরপেক্ষ। আর এই 
নিউক্লিয়াসকে ঘিরে স্ূৰ্ষের চারদিকে গ্রহের মতো কক্ষপথে ঘুরপাক 
খায় নির্িষ্টসংখ্যক ইলেকট্রন-কণা। ইলেকট্রন-কণার! বৈদ্যুতিক 
ধর্মের 'দিক থেকে নেগেটিভ। স্বাভাবিক অবস্থায় নিউক্লিয়াসের 
পজিটিভ বিদ্যুৎ ইলেকট্রন-কণাদের নেগেটিভ বিদ্যুতের সঙ্গে কাটাকুটি 

হয়ে যায়, হাতে কিছুই থাকে না। অর্থাৎ স্বাভাবিক অবস্থায় পরমাণুর! 
হয় বিছ্যুৎ-নিরপেক্ষ। প্রোটোনের সঙ্গে নিউট্রনের এবং নিউক্লিয়াসের 
সঙ্গে অন্তত কয়েকটি ইলেকট্রন-কণার এমন একটা! বজ্ৰ-আঁটুনি থাকে যে 
সহজে তাদের বিশ্লিষ্ট করা যায় না । কিন্তু বাইরের দিকের কক্ষপথের 
কয়েকটি ইলেকট্রনকে অনায়াসেই টেনে বার করে নেওয়া যায়। হিসেব 
করে দেখা গেছে--প্রত্যেক পরমাণুর মধ্যে প্রচণ্ড পরিমাণ তেজ 
নিহিত আছে; কোন রকমে যদি পরমাণুর এই বজজ-জীটুনিকে ছি'ড়ে 
ফেলা যায় তাহলেই এই তেজ নিঃসরিত হয়ে পড়ে। এই তেজ 
আসে কোথা থেকে? মহাবিজ্ঞানী আইনস্টাইন প্রমীণ করেছেন 
যে বস্তুপুপ্ই তেজে রূপান্তরিত হয়। তেজ ও বস্তুর মধ্যে ঘনিষ্ঠতম 
সম্পর্ক আছে। পরমাণুংবোমার যে তেজ-_তার উৎস হচ্ছে এই 
আর সূর্যের অন্তর্দেশের প্রচণ্ড তাপ ও চাপ শেষ পর্যন্ত পরমাণুকে 
বিশ্লিষ্ট করে ফেলে--ফলে স্থাষ্টি হয় অপরিমিত তেজ আর সঙ্গে 
সঙ্গে ঘটে পরমাণুর রূপান্তর ; সূর্য প্রতি মুহুর্তে নিজের বস্তুর সঞ্চয়কে 
ক্ষয় করে করে তেজ বিকীরণ করছে। বা কল্পনা কর! চলতে পারে, 
সূর্যের অভ্যন্তরে প্রতি মুহূর্তে লক্ষ লক্ষ কোটি কোটি আণবিক 
বোমার বিস্ফোরণ ঘটছে। মহাবিজ্ঞানী আইনস্টাইন সূত্রের সাহায্যে 
হিসেব করে দেখিয়েছেন__কি-মাপে পরমাণুর অন্তনিহিত তেজের 
নিঃসরণ হতে পারে। 

সুর্যের কেন্দ্রবিন্দুকে অতিক্রম করে আমাদের রকেট এগিয়ে চলুক! 
কিন্ত এবারে আমাদের লক্ষ্য কী হবে? যদি আমাদের রকেটের 
গতিমুখ পরিবতিত না হয়ে থাকে তাহলে, আশা করা যেতে পারে, 
আবার আমরা একসময়ে সূর্যলোকের বাইরে চলে আসব, তারপর 
যথাক্ৰমে আবার বুধ, শুক্র ও পৃথিবী । প্রায় সেই একই পথ। 
সুতরাং সূর্যের কেন্দ্ৰবিন্দু থেকে রওনা হবার সময়েই আমাদের 
রকেটের গতিমুখ পরিবর্তিত করা যাক। এবার আর দুরত্থকে 
অতিক্রম করা নয়, অতিক্রম করা সময়কে। আমাদের রকেট 


সময়কে অতিক্রম করে চলুক ৷ সামনের দিকে নয়, পিছনের দিকে! 

কল্পনা করা যাক, আমাদের রকেট সময়কে অতিক্রম করে চলতে 
চলতে আজ থেকে তিনশো কোটি বছর আগেকার কালে গিয়ে 
উপস্থিত হয়েছে ৷ 


স্টির আদিতে 


হয়তো-বা আরেকটু উজ্জল, হয়তো-বা আরেকটু বড়ো। সূর্যের 
জীবনকালে তিনশো কোটি বছর কিছুই নয়; আমাদের জীবনের 
একটা দিনের মতো । মাত্র একটি দিনে আমাদের শরীরের কতটুকু 
ক্ষয় হয়? কতটুকু আমর! বুড়িয়ে যাই? তেমনি তিনশো কোটি 
বছর আগেও সূর্ধলোকের বস্তু ও উত্তাপের সঞ্চয় প্রায় আজকের 
মতোই ছিল__তিনশো কোটি বছরে যেটুকু কমেছে তা নিতান্তই 
অকিঞ্চিৎকর । 

কালের মাপ বোঝাতে গিয়ে আমরা বছর’ শব্দটি ব্যবহার করছি 
বটে কিন্তু আসলে তখন বছর বলে কোন কিছু নেই। সূর্যের চারদিকে 
পৃথিবীর একবার ঘুরে আসতে যে সময় লাগে তাকে আমরা বলি 
বছর। কিন্তু তিনশো কোটি বছর আগে পৃথিবীরই অস্তিত্ব ছিল 
না। শুধু পৃথিবী কেন, সৌরমণ্ডলের অন্য কোন গ্রহেরই অস্তিত্ব 
নেই। শুধু দেখা যাচ্ছে মস্ত একটা সুর্যকে। কিন্তু আকাশের 
দিকে তাকিয়ে দেখলে আকাশকে নতুন বলে মনে হবে 

কোটি বছরের মধ্যে নক্ষত্রের বিন্যাসে যথেষ্ট অদলবদল হয়েছে ৷ 
তবে নক্ষত্রের বিন্যাসে যতোই অদলবদল ঘটুক, একটা বিষয়ে কিন্তু 
এই তিনশে। কোটি বছরের এপারে-ওপারে যথেষ্ট মিল আছে! 
আজকের আকাশে লুন্ধক নক্ষত্রকে যতোটা উজ্জল দেখায়, তেমন 
উজ্জল নক্ষত্র সেই তিনশো কোটি বছর আগেও আর ছিল না ৷ 
তারপর একদিন এক আশ্চর্য ঘটনা ঘটে। মনে হয়, একটি নক্ষত্র 
" যেন উজ্জল থেকে উজ্জলতর হচ্ছে । ক্রমে লুদ্ধাকের চেয়েও অনেক 
বেশি উজ্জল হরে ওঠে সেই বিশেষ নক্ষত্রটি। শেষকালে স্পষ্ট 

বুঝতে পারা যায়, নক্ষত্রটি সূর্যের দিকেই ছুটে আসছে । দেখতে 
দেখতে আকাশের গায়ে নক্ষত্রটি একটি থালার মতো বড়ো 
হয়ে ওঠে ৷ 

চাদের টানে বেমন পৃথিবীর সমুদ্রে জোয়ার আসে তেমনি এই 
নক্ষত্রটি জোয়ার জাগায় সূর্ঘলোকের বস্তুপুঞ্জে টাদের চেয়েও লক্ষ 
লক্ষ গুণ বড়ো এই নক্ষত্র সুতরাং তার টানটাও লক্ষ লক্ষ গুণ 
জোরালো । সেই প্রচণ্ড টানে সূর্যের যেদিকে সেই নক্ষত্রটি আছে 
সেদিকে সূর্যের বস্তপুঞ্জ পর্বতের মতো উচু হয়ে ওঠে। হাজার 
হাজার মাইল উচু সেই পর্বত। আর এই বিপুল পর্বত নক্ষত্রের 
গতির সঙ্গে সঙ্গে সূর্যের গায়ের উপর দিয়ে চলতে শুরু করে। 
নক্ষত্ৰটি যতো এগিয়ে আসে এই পর্বতও ততো উচু হয়ে ওঠে। 
তারপরেও যখন নক্ষত্রটি এগিয়ে আসে, সেই বিরাট পর্বত সুর্যের 
গা থেকে ছিড়ে বেরিয়ে যায়। নক্ষত্রটি যদি আরো এগিয়ে আসত 
তাহলে এই ছি'ড়ে-যাওয়া বস্তুপুঞ্জ হয়তো সূর্য ও নক্ষত্রকে ডাম্বেলের 
মতো জোড়া লাগিয়ে দিতে পারত। কিন্তু নক্ষত্রটি আর এগিয়ে 
আসেনি, নিজের কক্ষপথে আবার দূরে চলে গেছে। 

'এবারে দেখা যাক, সূর্যের গা থেকে ছি'ড়ে বেরিয়ে যাওয়া এই 
হাজার হাজার মাইল লম্বা পর্বতটির অবস্থান কী হবে? প্রথমেই 
বুঝে নেওয়া দরকার যে সেই বস্তপুঞ্জের চেহারা! ঠিক পর্বতের মতো 
আর নেই। পর্বতটি ছিড়ে বেরিয়ে আসবার সময় আরো একরাশ 
বস্তপুপ্তকে স্রোতের টানের মতে! টেনে নিয়ে এসেছে এবং স্থর্যের 
গা থেকে ছিড়ে বেরিয়ে আসার পর সেই বস্তুপুঞ্জের চেহারা হয়েছে 
ঠিক একটা চুরুটের মতো-_ছুই প্রান্ত সরু, মাঁবখানটা মোটা । 
সর্ষের চেয়ে সবচেয়ে দূরের প্রান্তটা হচ্ছে পর্বতের চুড়ো, মোটা 
মাঝখানটা গড়ে উঠেছে যখন নক্ষত্রের টান ছিল সবচেয়ে বেশি, 
আর সবচেয়ে কাছের সরু প্রান্তটা তৈরি হয়েছে যখন স্রোতের 
টান হয়ে গেছে স্তিমিত । ন 


এবার দেখা যাক এই চুরুটটার অবস্থা! কী হবে ৷ 

চুরুট বলছি বটে কিন্তু লক্ষ লক্ষ মাইল লম্বা সেই অতিকায় চুরুটের 
আকার সম্পর্কে একট! ধারণা করা৷ সহজসাধ্য ব্যাপার নয়। তারপর 
আস্তে আস্তে সেই ঢুরুট ঠাণ্ডা হতে থাকে । ঠিক যেমন একতাল 
বাষ্প জমে গিয়ে কয়েক'ফৌটা জল হয়, তেমনি এই অতিকায় 
চুরুটটাও ঠাণ্ডা হতে হতে জমে গিয়ে স্থষ্টি করে কয়েকটি জমানো 
ফৌটা। ফোটা বললাম বটে কিন্তু জলের ফোটার মতো অকিঞ্চিংকর 
নয়। যেমন অতিকায় চুরুট, তেমনি অতিকায় ফৌটী। সবচেয়ে 
ছোট ফৌটাটির ব্যাসও অন্তত তিন হাজার মাইল। তবে সহজ 
বুদ্ধিতেই আশা করা চলতে পারে যে চুরুটের পেটমোট। মাঝখানটার 
যে ফৌটাগুলে। হবে সেগুলো হবে আকারে সবচেয়ে বড়ো । আৰ 
হয়েছেও ঠিক তাই ৷ চুরুটের ঠিক মাঝখানে যে ফৌটাটি তৈরি হয়েছে 
তার ব্যাস প্রায় নব্বই হাজার মাইল। এই ফৌটাগুলোই হচ্ছে 
এক একটি গ্রহ। 


এই ফৌঁটাগুলো কি আবার সর্ষের টানে ফিরে গিয়ে সুর্যের শরীরের 
মধ্যেই ঢুকবে ? সেই নক্ষত্র ইতিমধ্যে বহুদূরে চলে গিয়েছে, সুতরাং 
ফৌটাগুলোর উপরে সর্ষের টানই এখন সবচেয়ে প্রবল। ভ্যাকুয়ামের 
টানে ভাসমান ধুলো যেমন ভ্যাকুয়ামের গর্ভের মধ্যে এসে ঢোকে 
তেমনি সর্ষের টানে এই ভাসমান ফৌটাগুলোও সূর্যের বস্তুপুঞ্জের 
আশ্রয়ে এসে পড়া, উচিত ছিল। কিন্তু দেখা যায়, ফৌটাগুলো 
শৃন্যেই অবস্থান করছে, সূর্যের টানে ভূর্ষের বস্তপুঞ্জের মধ্যে ফিরে 
যাচ্ছে না। / 
' কেন? কারণ ফৌটাগুলো নিশ্চল নয়। সেই নক্ষত্রের গতির অঙ্গে 
সঙ্গে অতিকায় চুরুটটাও গতি সঞ্চয় করেছিল এবং ফৌটাগুলোও গতি 

সঞ্চয় করেছে। তাহলে আসলে ব্যাপারটা দীড়াচ্ছে এই £ প্রত্যেকটি 
ফৌটাকে সূর্য টানছে নিজের দিকে, আবার প্রত্যেকটি ফৌটা নিজন্ব 
গতির রেখাপথে ছুটে বেরিয়ে যেতে চাইছে সরাসরি মহাশুন্যের 
দিকে। এই দুয়ের ফল হয় এই যে, ফৌটাটি সূর্যের চারদিকে পাক _ 
খেতে শুরু করে। অর্থাৎ আবার সেই টান আর ছুটের ব্যাপার ৷ 
টান চায় ঘরমুখী করতে, ছুট চায় মহাশুন্যে পাড়ি দিতে--ফলে 
কোনটাই না হয়ে শুধু রেসের ঘোড়ার মতো ঘুরতে হয় চক্রাকারে। 
মাধ্যাকর্ষণের এই সহজ নিয়মটি সর্বক্ষেত্রে কার্যকরী হয় বলেই এই 
মহাবিশ্বে এমন একটা শৃঙ্খল! বজায় আছে । সূর্য, চন্দ্র, গ্রহ, নক্ষত্র 
প্রত্যেকেরই পরিক্রমা এক-একটি নির্দিষ্ট কক্ষপথে । সর্বত্রই টান 
আর ছুটের ব্যাপার। এই টান আর ছুটের মধ্যে ভারসাম্য বজায় 
থাকছে বলেই মহাবিশ্বে ঠোকাঠুকি নেই ৷ 


নবগ্রহ 


এবার আমাদের কল্পনার রকেট ছেড়ে আবার ফিরে আস! যাক 
বর্তমান কালের পৃথিবীতে । আমাদের এই সৌরমণ্ডলের জন্ম কি- 
ভাবে হয়েছে তা আমর দেখলাম। আর এতক্ষণে আমরা একথাও 
নিশ্চয়ই বুঝতে পেরেছি যে আমাদের এই সুর্য হচ্ছে সাধারণ একটি 
নক্ষত্র। এই নক্ষত্রের অংশ থেকেই তৈরি হয়েছে সৌরমগ্ুলের নয়টি 
গ্রহ। অর্থাৎ স্র্ধ ও এই নয়টি গ্রহ একই উপাদানে তৈরি। 

তবে নয়টি গ্রহ ছাড়াও আমাদের এই সৌরমণ্ডলে নানা ধরনের বস্তু- 
পিণ্ড আছে। ন৷ থাকাটাই অবাক হবার মতে৷ ব্যাপার হত। সামান্য 
একটা চীনা মাটির পেয়ালাও বদি হাত থেকে মাটিতে পড়ে ভেঙে 
যায়, তাহলে তা ছোট বড়ো নানা ধরনের ও আকারের টুকরোয় 
চারদিকে ছড়িয়ে ছিটকিয়ে পড়ে। আর যে বিপুল আলোড়ন ও 
ভাঙাভাঙির মধ্যে দিয়ে সৌরমণ্ুলের জন্ম_সেখানে নয়টি গ্রহ 
ছাড়াও যে আরও বিচিত্র সব বস্তুপিণ্ডের সমাবেশ হবে তা খুবই 
স্বাভাবিক এইসব বস্তুপিণ্ডের কোনটা খুবই ছোট, কোনটা খুবই 


৪৬ 


বড়ো। কতকগুলি দলবদ্ধ কতকগুলি আলাদা আলাদা । কারও 
গতি বৃত্তাকার, কারও উপবৃত্তাকার, কারও অধিবৃত্তাকার। খুব 
সংক্ষেপে আমাদের এই সৌরমণ্লের পরিচয় জেনে নেওয়া যাক। 
সুর্যের সবচেয়ে কাছের গ্রহ বুধ, সুর্যের সবচেয়ে দূরের গ্রহ গ্লুটে। ৷ 
বুধ থেকে প্লুটো পৰ্যন্ত নয়টি গ্রহের পরপর অবস্থান হচ্ছে এই £ 

বুধ 

শুক্র 


বৃহস্পতি 

শনি 

ইউরেনাস 

নেপচুন 

প্লুটো 
এই নয়টি গ্রহ ও সুর্যের পারস্পরিক আকার ও দূরত্ব সম্পর্কে 
মোটামুটি একটা ধারণা গড়ে তোলবার জন্যে খুব ছোট স্কেলে সৌর- 
মণ্ডলের একটা ছবি আকা যেতে পারে। 
পৃথিবীকে যদি কল্পনা করা হয় সর্ষের একটা দান! হিসেবে তাহলে সুর্য 
হবে একটা স্থুপুরির মতো, বুধ হবে ধুলোর একটা কণার মতো, শুক্ৰ 
হবে একদান| পোস্তর মতো, মঙ্গল হবে একদানা বালির মতো, 
বৃহস্পতি ও শনি হবে সামান্য বড়ো-ছোট এক-একটা। মটরদাঁনার 
মতো, তেমনি ইউরেনাস ও নেপচুন সামান্য বড়ো-ছোট এক-এক 
দানা কলাইয়ের মতো। প্লুটো সম্পর্কে কোন নিশ্চিত ধারণা 
দেওয়া সম্ভব নয়, খুব সম্ভবতঃ এই গ্রহটি পৃথিবীর চেয়ে সামান্য 
ছোট । 


_ এবার কল্পনা করা যাক, কলকাতার পার্ক স্ট্রীট থেকে ভিক্টোরিয়া * 


মেমোরিয়াল হল পর্যন্ত যে বিস্তৃত ময়দান আছে-__তাঁর ঠিক মাঝখানে 
আছে সুপুরির মতো সূর্য। তাহলে সুর্য থেকে প্রায় ৪ গজ দূরে 

আছে ধুলোর একট! কণার মতো বুধগ্রহ, ৭ গজের সামান্য একটু 
বেশি দুরে একদানা পোস্তর মতো শুক্রগ্রহ, ১০ গজ দূরে একদানা 
সর্ষের মতো পৃথিবী, ১৫ গজের সামান্য একটু বেশি দূরে একদান| 
বালির মতো! মন্গলগ্রহ, ৫২ গজের সামান্য একটু বেশি দুরে 
বড়ো আকারের মটরদানার মতে৷ বৃহস্পতি, প্রায় ৯৫২ গজ দূরে 
ছোট আকারের মটরদানার মতে৷ শনিগ্রহ, প্রায় ১৯২ গজ দূরে 
বড়ো আকারের কলাইদানার মতো ইউরেনাস, ৩০০ গজ দূরে ছোট 
আকারের কলাইদানার মতো নেপচুন এবং ৩৯৮ গজ দূরে গ্ুটো। 
অর্থাৎ গলুটোর কক্ষপথ একদিকে ভিক্টোরিয়া মেমোরিয়াল হল এবং 
অপরদিকে আউটরামের মূতিকে ছু'য়ে বেরিয়ে যাবে। 

খুব ছোট স্কেলে এই যে সৌরমগুলের ছবি জাক! হল, একে প্ৰায় 
১,৬৫০ কোটি গুণ বড়ো করে ভাবতে পারলে মহাকাশের সৌর- 
মণ্ডলের একটা মোটামুটি ছবি পাওয়! যাবে। এই ছবি থেকে কল্পনা 
করা শক্ত নয় যে সৌরমগুলের প্রায় সবটাই শুন্য পড়ে আছে। কিন্ত 
পরে আমরা দেখব, মহাকাশে আমাদের এই সৌরমণ্লটাই হচ্ছে 
সবচেয়ে ঘিঞ্জি জায়গ| ৷ 

অথচ এই থিঞ্জি জা়গাতেও এক গ্রহ থেকে আরেক গ্রহ এতটা! দূরে 
দূরে যে প্রায় ৯০ হাজার মাইল ব্যাসের বৃহস্পতিকেও পৃথিবী থেকে 
ফুলঝুরির একট! ফুলকির চেয়ে বড়ো দেখায় না! 

সুর্য সম্পর্কে পরে আমাদের আলোচনা করতে হবে। আপাতত 
এটুকু জেনে রাখ! দরকার যে সৌরমগুলের কেন্দ্রে আছে বলেই সূর্য 
স্থির বা নিশ্চল নয়। গ্রহগুলির মতে! সুর্ধযেরও দরবেশী নাচের 
পাক আছে, আবার সামনের দিকে ছোটাও আছে। প্রায় ২৫ দিনে 
একবার সূর্য নিজের চারদিকে দরবেশী নাচের বা লাটু'র পাক খাচ্ছে 
আর ঘণ্টায় ৬০,০০ মাইল ছুটে চলেছে 'লীরা” তারামণ্ডলের দিকে ৷ 
বলা বাহুল্য সূৰ্ধের সঙ্গে সঙ্গে সৌরমণ্ডলের অন্যান্য বস্তুসিও একই 
গতিতে ছুটে চলে। সমস্ত সৌরমণ্ডলের এই গতির কথা আপাতত 
আমাদের বিবেচনা না করলেও চলবে ৷ প্রথমে দেখা যাক, সুর্যের 

চারদিকে বিভিন্ন গ্রহের চক্রাবর্তনৈ বিশেষ কোন নিয়ম 
আছে কিনা । 

মাধ্যাকর্ষণের টান গ্রহগুলিকে নাকে দড়ি দিয়ে ঘোরাচ্ছে, তা আমরা 
আগেই দেখেছি। মাধ্যাকর্ণের টান আছে বলেই গ্রহগুলি সরাসরি 
মহাশূন্যে ছুট দিতে পারে না। আবার গ্রহগুলি সব সময়ে মহাশূন্যে 
সরাসরি ছুট দিতে চায় বলেই মাধ্যাকর্ষণের টানে গ্রহগুলি সুর্যের 
গায়ে হুমড়ি খেয়ে পড়ে না। এই টান আর ছুটের মোট ফলটা 
দাড়ায় এই যে, গ্রহগুলি সুর্যের চারদিকে চক্রাকারে ঘুরতে থাকে। 
কিন্তু চক্রগতিরও একটা নিয়ম আছে। এই চক্রগতির নিয়মগুলি 
আবিষ্কার করেছেন কেপলার নামে একজন মহাঁবিজ্ঞানী। 

কেপলার তিনটি স্থত্ৰের সাহায্যে এই চক্রগতিকে ব্যাখ্যা করেছেন। 
সূত্ৰ তিনটি হচ্ছে এই ঃ 

(১) গ্রহের কক্ষপথ উপবৃত্বাকার ; সুর্য থাকে উপবৃত্তের একটি 
ফোকসে। 

(২) সুর্য ও গ্রহকে যদি একটি সরলরেখা ছারা যুক্ত কর! হয় তবে 
সেই সরল রেখাটি সমান সমান সময়ের মধ্যে সমান সমান ক্ষেত্রফল 
পেরিয়ে আসে । 

(৩) কোন একটি গ্রহ স্র্ধের চারদিকে ঘুরে আসতে যতোটা সময় 
নেয় এবং গ্রহটি সূর্য থেকে মোটামুটি যতোটা দূরে আছে--এই বিশেষ 
গ্রহের এই সময় ও দূরত্বের সঙ্গে অন্য কোন বিশেষ গ্রহের এই সময় 
ও দূরত্বের একটা সম্পর্ক আছে। 

প্রথম সূত্রটি থেকে বোঝা যায় যে সূর্য থেকে গ্রহটির দূরত্ব সারা 
বছর সমান থাকে না। কোন সময়ে গ্রহটি সূর্যের খুব কাছে আসে, 
কৌন সময়ে খুব দূরে চলে বায়। গ্রহটি যখন সর্ষের সবচেয়ে 
কাছাকাছি-_-গ্রহের সেই অবস্থানের নাম অপস্থর গ্রহটি যখন সর্ষের 
সবচেয়ে দূরে_ গ্রহের সেই অবস্থানের নাম অন্থুহ্র। 

দ্বিতীয় সুত্র থেকে বোঝা যায় যে সূর্য থেকে গ্রহটির দুরত্ব বাড়া-কমার 
সঙ্গে সঙ্গে গ্রহটির গতিও কমে-বাড়ে। এবব্যাপারটা, অবশ্য সাধারণ 

শাত--৪ 


বুদ্ধি থেকেও বুঝে নেওয়া চলে ৷ গ্রহ যখন সূর্যের সবচেয়ে কাছাকাছি__ 
গ্রহের উপরে সূর্যের টানও তখন সবচেয়ে বেশি । সুতরাং সেই গ্রহের 


D E 
do 


০ 

উপরের ছবিটি একটি উপবৃত্তের। ছবিটির দিকে তাকিয়ে বৌঝ! যাবে, 
উপৰৃত্তের চেহারা ঠিক ডিমের মতো । 4১03 ও 7000 উপবৃত্তের ছুটি অক্ষ । 
4১03-কে বলা হয় পরাক্ষ, D00-কে উপাক্ষ। পরাক্ষ ও উপাক্ষ একটি 
অপরটির উপরে খাড়া হয়ে দাড়িয়ে আঁছে__অর্থাৎ পরাক্ষ ও উপাক্ষ পরস্পর? 
লদ্ব। এই পরাক্ষ ও উপাক্ষকে ঘিরে উপবৃত্তের পরিধি যেন একটি নির্দি্। 
ছন্দ বজায় রেখে চলছে। 4১0 বা 013-কে বল! হয় অর্ধপরাক্ষ এবং 
সাধারণতঃ %; অক্ষরটির দ্বারা চিহ্নিত হয়ে থাকে। ঢা ও ]}- এই ছুটি বিন্দুকে 
বলা হয় উপৰৃত্তের ফোকস এবং ছুটি বিন্দুই রয়েছে পরাক্ষে। 0 হচ্ছে 
উপৰৃত্তের কেন্দ্র এবং এই কেন্দ্র থেকে ছ-দিকের ছুটি ফোকস সমান দুরে: 
আছে। মনে করা যাক, উপবৃত্তের পরিধিতে 1; যে-কোন একটি বিন্দু। 
প্রমাণ করা যায় যে ছুটি ফৌকস থেকে এই বিন্দুটির দূরত্বের যোগফল পরাক্ষের] 

১ বা অঙ্কের ভাষায় লিখলে দ+-071-9 1 বৃত্তের সঙ্গে উপবৃত্তের 
চেহারার তফাৎ চোখে দেখেই বোবা যাঁয়। আবার উপবৃত্তেরও নান! ধরনের 
চেহারা হতে পারে__চেহারার বিশেষ ধরনটি নির্ভর করে ছুটি ফৌঁকসের 
মাবখানকীর দূরত্বের উপরে এবং পরাক্ষের দৈর্ঘ্যের উপরে। ছবি থেকে বোঝা 
যাবে, ফোকসদুটির মাবখানকার দুরত্ব হচ্ছে 7 এবং পরাক্ষের দৈৰখ্য হচ্ছে 22 
বা +0 । এই ছুটি দৈধঘ্য- অৰ্থাৎ দত এবং 22--মাপের দিক থেকে 
নত কাছাকাছি আসবে, উপবৃত্তট ততো লঙ্গাটে হবে) আর দ্র মাপ 
8-র তুলনায় যতো ছোট হবে, উপবৃত্টি ততো বৃত্তাকার হবে। উপবৃত্তের 
পরিধি হচ্ছে গ্রহের কক্ষপথ আর হুব থাকে ঢ বা ও বিন্দুতে। যদি ধরে 
শাক যায় বে সুখ আছে বিনতে, তাহলে গ্রহটির 4. বিন্দুতে অবস্থানের 
নাম অপহুয় ট বিন্দুতে অবস্থানের নাম অনুহুন । 


৫০ 


গতিও যদি সবচেয়ে বেশি না হয় তাহলে সূর্য অনায়াসে টান মেরে 
গ্রহটিকে কক্ষ থেকে ছিনিয়ে নিতে পারত। তা পারে না কারণ সুর্যের 
টান বাড়বার সঙ্গে গ্রহের ছুটও সেই অনুপাতে বেড়ে যায় । এই জন্যেই 
দেখা যায়, সুর্যের সবচেয়ে কাছের গ্রহ বুধের ছুটের পরিধি যদিও খুবই 


০. 


কোন গ্রহ যখন অপস্থরে অবস্থান করে, অর্থাৎ & বিন্দুতে থাকে--তখন তার 
সৰ্বোচ্চ বেগ ; এবং যখন অনুস্থরে অবস্থান করে, অর্থাৎ ]৯ বিন্দুতে থাকে-- 
তখন তাঁর সর্বনিম্ন বেগ । 460 দূরত্ব অতিক্রম করতে গ্রহটির বে সময় লাগবে, 
ঠিক সেই একই সময় লাগবে BD দূরত্ব অতিক্রম করতে। 

ছোট-_কিন্ত ছুট দেয় সবচেয়ে জোরে । আর স্র্য থেকে সবচেয়ে দূরের 
গ্রহ প্রটো__তার ছুটের পরিধিও যেমন সবচেয়ে বড়ো, ছুটের চলনও 
সবচেয়ে গদাইলস্করি। প্লুটোর এই গদাইলস্করি চালটা চট্‌ করে হয়নি 
ধুটো ওবুধগ্রহের মাঝখানের আরও সাতটি গ্রহের কক্ষপথে আস্তে আস্তে 
প্রকাশ পেয়ে এসেছে। একটা চাকা যখন ঘুরতে শুরু করে তখন দেখা 
যায় চাকার পরিধির কোন বিন্দু ঘোরে সবচেয়ে জোরে, আর যতোই 
চাকার কেন্দ্রের দিকে আসা যায় ততোই ঘোরার জোর কমে । কিন্তু 
সৌরমগ্ুলকে যদি বিরাট একটা চাকা হিসেবে কল্পনা করা যায় তাহলে 
এখানে কিন্তু ঘোরার নিয়মটা একেবারে উল্টে।। পরিধির দিকে পান্ধাও 
যেমন দুর, ছুটও তেমনি আস্তে, কেন্দ্রের দিকে পাল্লা কমে ছুট বাড়ে। 
এই ব্যাপারটাই সুত্রবদ্ধ করা হয়েছে কেপ্লারেরতৃতীয় নিয়মে ৷ * 


জজ ====-=== ২ 
* বীজগণিতের সমীকরণ দিয়ে প্রকাশ করলে কেপ্‌লারের তৃতীয় সুত্রটির চেহারা 
যা দাড়ায় তা হচ্ছে এই £ 


833 ৪1১ 2 ৪3 হচ্ছে এক একটি গ্রহের সুর্য থেকে 
দুরত্ব এবং 1, 75, ৮ হচ্ছে সেই- 
সেই বিশেষ গ্রহের কক্ষ-পরিক্রমাঁর সময় । 


৫১ 


কেপলারের স্থূত্ৰগুলি বিশেষভাবে প্রযোজ্য আমাদের এই সৌর- 
মণ্ডলের সূর্য ও গ্রহের ক্ষেত্ৰে পরে নিউটন যখন মাধ্যাকর্ষণের সূত্র 


cn 


যদি সর্ব থেকে কোন গ্রহের মোটামুটি দূৰত্বকে ধরে নেওয়া হয় ৪১ (এই 
দুরত্বকে হিসেব কর! হবে সূর্য থেকে পৃথিবীর দূরত্বকে একক ধরে নিয়ে-_ 
অর্থাৎ, সুর্য থেকে পৃথিবীর দূরত্ব বদি হয় ১০০১ তাহলে বুধের দূরত্ব ০:৩৪, 
গুক্ৰের দূরত্ব ০৭২ মঙ্গলের দূরত্ব ১৫২, ইত্যাদি) আর ৮ বদি হয় বছরের 
হিসেবে স্থৰ্য-প্রদক্ষিণের সময়, তাহলে কেপলারের তৃতীয় সুত্র অনুসারে 
P2=a3 

আবিষ্কার করলেন, একমাত্র তখনই এই মহাবিশ্বের গতি-গ্রকৃতির 
সাধারণ নিয়মটির সন্ধান পাওয়া গেল। নিউটনের মাধ্যাকৰ্ষণের 
সুত্রটি সহজ ভাষায় এইভাবে বিবৃত কর! যায় ঃ মহাবিশ্বের প্রত্যেকটি 
বস্তু অন্য প্রত্যেকটি বস্তুকে আকর্ষণ করে ; বস্তু ছুটির ভরের গুণফলকে 
বস্তু দুটির দূরত্বের বর্গ দিয়ে ভাগ করলে যা পায়| যায় তারই উপর 
নির্ভর করে এই আকর্ষণের জোর ৷ 

যেমন, সূর্য এই পৃথিবীকে টানছে, আবার পৃথিবীও'সূর্যকে টানছে। 
কিন্তু স্র্ধের টানট! পৃথিবীর টানের চেয়ে এত বেশি যে এই 
টানাটানির ভারকেন্দ্রটা সূর্ঘের মধ্যেই গিয়ে পড়ে । যেমন, পৃথিবী 
মানুষকে টানছে, আবার মানুষও পৃথিবীকে টানছে__কিন্তু প্রথম 
টানট| অপর টানের চেয়ে এত বেশি যে টানাটানির ভারকেন্দ্রটী 
থাকে পৃথিবীর কেন্দ্রে। স্থৰ্ষ ও পৃথিবীর দৃষ্টান্তে ফিরে যাওয়া 
যাক। সূর্য থেকে পৃথিবীর দূরত্বট| যদি এখনকার চেয়ে দ্বিগুণ হয়ে 
যায় তাহলে পৃথিবী ও সূর্যের টানাটানির জোর হয়ে যাবে এখনকার 


চারভাগের একভাগ--ফলে পৃথিবীর ছোটার বেগ (বা চক্রবেগ ) 
৫২ 


কমে যাবে সেই অনুপাতে ৷ স্থৰ্য থেকে কোন গ্রহের দূরত্ব যদি হয় 
-৩,৬০০০,০০০ মাইল তাহলে সেই গ্রহের চক্রবেগ হবে ঘণ্টায় 
১,০৮,০০০ মাইল; যদি দুরত্ব হয় ৬,৭০,৩০,০০০ মাইল, তাহলে চক্র- 
বেগ হবে ঘণ্টায় ৭৮,১২০ মাইল ; যদি দূরত্ব হয় ৯৩০,০৯,০০০ মাইল, 
তাহলে চক্রবেগ হবে ঘন্টায় ৬৬,৬০০ মাইল ৷ এই সংখ্যাগুলি হচ্ছে 
বুধ, শুক্র ও পৃথিবীর দূরত্ব ও চক্রবেগের হিসেব । দুরত্ব ও চক্রবেগের 
সম্পর্কটা ছবি এঁকে দেখানো যেতে পারে। এই ধরনের ছবিকে 
ইংরেজিতে বলে গ্রাফ, বাংলায় ‘লেখ’ । আমরা ‘গ্ৰাফ’ শব্দটাই. 
ব্যবহার করব। কোন ছুটি বিষয়ের মধ্যে সম্পর্ককে বোঝাবার জন্যে 
গ্রাফ জীকার সুবিধা হচ্ছে এই যে, গ্রাফের দিকে একনজর তাকিয়েই 

চক্রবেগ (সেকেণ্ডে মাইল হিসেবে ) 


দুরত্ব ( কোটি মাইল হিসেবে ) 
আগাগোড়। সম্পর্কটা স্পষ্টভাবে বুঝে নেওয়া যায়। যেমন উপরের 
ছবিটির দিকে তাকানো যাক। এই ছবিটিতে সম্পর্ক দেখানো 
হয়েছে দূরত্বের ( কোটি মাইল হিসেবে ) সঙ্গে চক্রবেগের (সেকেন্ডে 
মাইল হিসেবে )। এই ছবিটির দিকে একবার তাকিয়েই বলে দেওয়| 
টলে যে দূরত্ব যতে! কমে গতিবেগ ততো বাড়ে। আবার কোন এক 

বিশেষ দূরত্বে গতিবেগ ঠিক কত--তাও বলে দেওয়া চলে এই ছবিটির 
দিকে তাকিয়ে। যেমন, দূরত্ব যদি হয় ১০০ কোটি মাইল তাহলে 
গতিবেগ হবে সেকেণ্ডে ৫ মাইলের কিছু বেশি । কতটা বেশি তাও 
হিসেব করে নেওয়া চলে ৷ দূরত্ব হয় ১৫০ কোটি মাইল তাহলে 
গতিবেগ হবে সেকেণ্ডে ৫ মাইলের কিছু কম--কতট। কম তাও সামান্য 
হিসেবের ব্যাপার। এই বইয়ের শেষদিকে ছক কেটে সূর্য থেকে 
প্রত্যেকটি গ্রহের দূরত্ব এবং গতিবেগ দেওয়া আছে। উপরের ছবির 
সঙ্গে ছকের সংখ্যাগুলি মিলিয়ে দেখা চলতে পারে। 


মহাকায় 


সৌৱরমণ্ডলের নটি গ্রহের মধ্যে শুক্র ও বুধের পরিচয় আমরা পেয়েছি, 
পৃথিবীর পরিচয় আমর! মোটামুটি জানি--তাহলে বাকি থাকে আরো! 
ছ-টি গ্রহ। আর ছ-টি গ্রহই আছে পৃথিবীর কক্ষপথের বাইরের 
দিকে। অর্থাৎ সূর্ধ থেকে এই ছ-টি গ্রহেরই দূরত্ব স্বর্য থেকে 
পৃথিবীর দূরত্বের চেয়ে বেশি। এই ছ-টি বাইরের গ্রহের মধ্যে 
সবচেয়ে বাইরের দিকে আছে প্রুটো। সূর্য থেকে এই গ্রহটির 
মোটামুটি দূরত্ব হচ্ছে ৩৬৭ কোটি মাইল, কক্ষপথে ছোটার বেগ 
হচ্ছে ঘণ্টায় ১০,৪৪০ মাইল বা সেকেণ্ডে ২৯ মাইল, একবার 
পরিক্রমা শেষ করতে সময় নেয় প্রায় ২৪৮ বছর। প্লুটো সম্পর্কে 
এছাড়া আর বিশেষ কিছু জানা যায়নি। মঙ্গলগ্রহের খবর আমাদের 
বিস্তৃততর ভাবে জানতে হবে। তার আগে অন্য চারটি গ্রহ সম্পর্কে 
মোটামুটি খবর সংগ্রহ করে নেওয়া যাক। 

অন্য চারটি গ্রহ হচ্ছে বৃহস্পতি, শনি, ইউরেনাস ও নেপচুন 
চারটিকেই বলা যায় মহাকায় গ্রহ-_কারণ এদের প্রত্যেকেরই তুলনায় 
পৃথিবী নেহাৎ বামন ছাড়া কিছু নয়। কথাটা পরিষ্কার হবে যদি 
গ্রহ চারটির ব্যাস আমর! জেনে নিতে পারি। 

পৃথিবীর ব্যাস, আমরা জানি, প্রায় ৮০০০ মাইল । সঠিক ভাবে 
বলতে গেলে, বিষুব অঞ্চলে পৃথিবীর ব্যাস হচ্ছে ৭৯২৬ মাইল আর 

মেরুপ্রদেশে ৭৯০০ মাইল । বৃহস্পাতর ব্যাস__বিধুব অঞ্চলে 
৮৮,৭০০ মাইল, মেরু অঞ্চলে ৮২,৭৮০ মাইল । অর্থাৎ বৃহস্পতির 
ব্যাস পৃথিবীর ব্যাসের চেয়ে ১০৯৫ গুণ বেশি। অর্থাৎ পৃথিবী 
মহাশৃন্ের যতোটা জায়গা জুড়ে আছে, বৃহস্পতি জুড়ে আছে তাঁর 
চেয়ে ১৩১২ গুণ বেশি। কক্ষপথে পৃথিবীর ছোটার বেগ ঘণ্টায় 
৬৬,৬০০ মাইল বা সেকেণ্ডে ১৮৫ মাইল ৷ বৃহস্পতির ছোটার বেগ 
ঘণ্টায় ২৯১৬০ মাইল বা সেকেণ্ডে ৮১ মাইল। বৃহস্পতি স্র্য- 
পরিক্রমা শেষ করে ১১৮৬ বছরে। সূর্য থেকে মোটামুটি দূরত্ব 
৪৮১৩৯১০ ০১০ ০ ০ মাইল ৷ হ্‌ 
শনিগ্রহের ব্যাস--বিষুব অঞ্চলে ৭৫,০৬০ মাইল, মেরু অঞ্চলে 
৬৭১৬০ মাইল ; অর্থাৎ পৃথিবীর ব্যাসের চেয়ে ৯'০২ গুণ বেশি, 
আয়তনের দিক থেকে পৃথিবীর চেয়ে ৭৩৪ গুণ বেশি জায়গা জুড়ে 
আছে । ছোটার বেগ ঘণ্টায় ২১,৬০০ মাইল ব| সেকেণ্ডে ৬ মাইল, স্থৰ্য- 
পরিক্রমা ২৯৪৬ বছরে ৷ সূর্য থেকে দূরত্ব ৮৮,৭১,০০,০০০ মাইল। 
ইউরেনাসের ব্যাস ৩০৮৮০ মাইল, পৃথিবীর ব্যাসের চেয়ে ৪ গুণ 
বেশি। ৬৪ গুণ বেশি আয়তন। ছোটার বেগ ঘণ্টায় ১৫,১২০ 
মাইল বা সেকেণ্ডে ৪২ মাইল। সুর্ধ-পরিক্রম। ৮৪'০১ বছরে। 
সূর্য থেকে দূরত্ব ১৭৮৩০১০০০০০ মাইল ৷ 

নেপচুনের ব্যাস ৩২,৮৪০ মাইল, পৃথিবীর চেয়ে ৩:৯২ গুণ বেশি ৷ 
৬০ গুণ আয়তন। ছোটার বেগ ঘণ্টায় ১২,২৪০ মাইল বা সেকেণ্ডে 
৩'৪ মাইল । স্ূর্য-পরিক্রমা ১৬৪৭৯ বছরে। স্থর্য থেকে দুরত্ব 
২৭৯,৭০১০০১০০০ মাইল । 

মহাকায় এহগুলির মধ্যে সবচেয়ে কাছের ও সবচেয়ে বড়ো| গ্রহটি 
হচ্ছে বৃহস্পতি । খুব ছোট দূরবীক্ষণ যন্ত্রে বৃহস্পতিকে খুব স্পষ্ট 
দেখা যায়। বৃহস্পতি যখন পৃথিবী থেকে সবচেয়ে দূরে থাকে তখনো 
একটা মাঝারি গোছের দূরবীক্ষণ যন্ত্রের ভিতর দিয়ে বৃহস্পতিকে 
দেখায় চাদের মতো বড়ো আকারে। কিন্তু চাঁদের মতো নিটোল 
গোল নয়_উপরে-নিচে একটু চ্যাপট। ৷ আর দেখা যাবে টানা-টানা 

কালো কালো কতগুলি দাগ! এই কালো দাগগুলির যে কোন 
একটা বিন্দুর দিকে দৃষ্টি নিবদ্ধ করলে দেখা যায়, বিন্দুটি একদিকে 
সরে সরে যাচ্ছে, তারপর অদৃশ্য হয়ে যায়, তারপর আবার ঘণ্টা 
দশেক পরে আগের জায়গায় ফিরে আসে। এ থেকে বোঝা 
যায় বৃহস্পতিগ্রহের দরবেশী নাচের এক-একটা পাক দশ ঘণ্টারও কম 
সময়ের মধ্যে । এত দ্রুত আবর্তন সৌরমগ্ুলের অন্য কোন 
গ্রহের নেই। 

বৃহস্পতি গ্রহ থেকে নিক্রমণ-বেগ হচ্ছে সেকেণ্ডে ৩৮ মাইল । আমরা 
জানি পৃথিবী থেকে নিক্রমণ-বেগ সেকেণ্ডে ৭ মাইল। যেখানে 
 নিক্রমণ-বেগের মাপ সেকেণ্ডে মাত্র সাত মাইলের কাছাকাছি পৌছতে 
পারলেই বায়ুমণ্ডলের অধিকাংশই গায়ের সঙ্গে লেপটে থাকে__ 
সেখানে সেকেণ্ডে ৩৮ মাইলের এলাকায় বায়ুমণ্ডলের সবচেয়ে হাল্কা 
কণাটিও মাধ্যাকর্ষণের টানকে ছি'ড়ে মহাশূন্যে ছুট দিতে পারে না। 
স্থতরাং আশা করা যেতে পারে, বৃহস্পতিগ্রহে বায়ুমণ্ডল পুরোমাত্রায় 
বর্তমান আছে এবং সেখান থেকে হাইডোজেন বা হিলিয়াম ধরনের 
হাল্কা কণাগুলোও বেরিয়ে যেতে পারেনি। পর্যবেক্ষণের ফলে এই 
অনুমান সত্য বলে প্রমাণিত হয়েছে । 

এই গ্রহটির উপরিতলের উত্তাপ হচ্ছে মাত্র-১৪০* সেটিগ্রেড, 
হিমাঙ্কের চেয়েও ১৪০ কম। সুতরাং বৃহস্পতি গ্রহে জল কিছুতেই 
তরল অবস্থায় থাকতে পারে ন|--জমে বরফ হয়ে আছে। কিন্তু এই 
গ্রহটির ঘনত্ব (জলের ঘনত্বকে যদি ধরা হয় ১:০০ ) মাত্র ১৩৪ । 
যেখানে পৃথিবীর ঘনত্ব হচ্ছে ৫৫২, চাঁদের ঘনত্ব ৩৩৩১ শুক্রের ঘনত্ব 
৫২১, বুধের ঘনত্ব ৩'৭৩__সেখানে বৃহস্পতির ঘনত্ব ১৬৩৪ হওয়াটা 
আশ্চর্যের ব্যাপার মনে হতে পারে। এর ব্যাখ্যা এই হতে পারে 
যে বৃহস্পতির বায়ুমণ্ডল অনেক বেশি গভীর ও ব্যাপক-__এবং গ্রহটির 
ব্যাসের মাপের মধ্যে এই বায়ুমণ্ডলেরও অনেকখানি ধরা হয়ে যায়। 


অর্থাৎ বৃহস্পতি গ্রহের ব্যাস বলতে যে মাপটা! আমরা ধরে নিই_তা 
তার সত্যিকারের মাপ নয়। 

নানাভাবে পর্যবেক্ষণ করে ও পরীক্ষা করে বৈজ্ঞানিকর! বৃহস্পতি 
গ্রহের যে ছবি একেছেন তা হচ্ছে এই £ তিনটি স্তর নিয়ে এই গ্রহটি 
_তৈরি। একেবারে নিচে পাথুরে স্তর, তার উপরে বরফের স্তর, তার 
উপরে বায়ুমণ্ডলের স্তর। দেখা যাচ্ছে, এই তিনটি স্তরের মধ্যে 
উপরের ছুটি স্তরেরই ( অর্থাৎ বরফের স্তর ও বায়ুমণ্ডলের স্তর ) ঘনত্ব 
জলের চেয়ে কম * ৷ বৃহস্পতি গ্রহের ব্যাস বলে যে মাপট| আমর! 
জানি তার মধ্যে বরফের স্তরের সন্টাই এবং বায়ুমণ্ডলের অনেকটাই 
চলে আসে__ফলে সব মিলিয়ে গ্রহটির ঘনত্ব এত কমে যায়। 
বৃহস্পতি গ্রহের কোন্‌ স্তর কতটা গভীর তাঁও বৈজ্ঞানিকর। মোটামুটি 
হিসেব করেছেন ৷ সবচেয়ে নিচের পাথুরে স্তরের ব্যাসার্ধ হচ্ছে প্রায় 
২২,০০০ মাইল, পাথুরে স্তরের উপরে প্রায় ১৬০০০ মাইল গভীর 
বরফের স্তর, আর সবচেয়ে উপরের বায়ুমণ্ডলের স্তরের গভীরতা৷ হচ্ছে 
৬,০০০ মাইল। 

বৃহস্পতি গ্রহের বায়ুমণ্ডলে কোন্‌ কোন্‌ গ্যাসের প্রাধান্য তাও 
বৈজ্ঞানিকদের কাছে ধরা পড়ে গেছে। নানাভাবে পরীক্ষা করে 
বৈজ্ঞানিকরা সিদ্ধান্ত করেছেন যে পৃথিবীর বায়ুমণ্ডলের সঙ্গে বৃহস্পতি 
গ্রহের বায়ুমণ্ডলের একেবারেই মিল নেই। বৃহস্পতি গ্রহের বায়ু 
মণ্ডলে প্রচুর পরিমাণে আছে হাইড্রোজেন, হিলিয়াম ইত্যাদি হাল্কা! 
গ্যাস_যা এককালে এই পৃথিবীতেও ছিল কিন্ত স্বাভাবিক নিয়মেই 
পৃথিবীর বিবর্তনের বিশেষ এক অবস্থায় পৃথিবীর মাধ্যাকর্ষণের টানকে 
ছিড়ে মহাশূন্যে ছুট দিয়েছে। বৃহস্পতি গ্রহে এছাড়াও আছে 
আর্গন ক্রিপটন ইত্যাদি ধরনের নিষ্ক্ৰিয় গ্যাস, বিষাক্ত জলা-গ্যাস ও 
এ্যামোনিয়া গ্যাস। কাৰ্বন ডাই-অক্সাইড গ্যাসের কোন অস্তিত্বই 
থাকতে পারে না। অক্সিজেন গ্যাসের এবং খুব সম্ভবতঃ 


* বরফের ঘনত্ব জলের চেয়ে কম-_একথাঁটা মনে রাখা দরকীর। জলের ঘনত্ব 
সবচেয়ে বেশি হয় ৪” সেন্টিগ্রেডে, অর্থাৎ হিমাঙ্কের চেয়েও চাঁর ডিগ্রি বেশি 
উত্তাপে। তারপরেই জলের ঘনত্ব কমে যাঁয়। এই জন্তেই জল বরফ হলে 
আয়তনে বাঁড়ে। 

নাইট্রোজেন গ্যাসেরও কোন স্বতন্ত্র অস্তিত্ব নেই। বৃহস্পতি গ্রহের 
বায়ুমণ্ডল কেন এই রকমটিই হয়েছে, কেন অন্য কোন রকম হয়নি__ 
তাঁও বৈভ্ঞনিকরা বিশ্লেষণ করে দেখিয়েছেন ৷ 


শনি, ইউরেনাস ও নেপছুনের চেহারাও মোটামুটি এই একই - 


ধরনের ৷ 

শনিগ্রহ ১০ ঘণ্টা ১৬ মিনিটে একবার দরবেশী নাচের পাক খায়। 
অর্থাৎ শনিগ্রহের চরকিপাক খাওয়াটা বৃহস্পতি গ্রহের চেয়ে সামান্য 
একটু আস্তে আস্তে । শনিগ্রহের উপরিতলের উন্তাপ-:১৫৫, 
সেটিগ্রেড, বৃহস্পতি গ্রহের চেয়ে ১৫" কম-_হিমান্কের ১৫৫” নিচে। 
শনিগ্রহের ঘনত্ব হচ্ছে ০*৭১। এমন কি সূর্যের ঘনত্বও শনিগ্রহের 
ঘনত্বের দ্বিগুণ--অথচ আমরা জানি সূর্যলোকে প্রত্যেকটি উপাদানই 
আছে গ্যাসীয় অবস্থায়। এখানেও সেই একই কারণ ৷ শনিগ্রহেরও 
তিনটি স্তর আছে__সবচেয়ে নিচের পাথুরে স্তর, তার উপরে বরফের 
স্তর, তার উপরে বায়ুমণ্ডলের স্তর। পাথুরে স্তরের ব্যাসাৰ্ধ হচ্ছে 
১৪,০০৮ মাইল, বরফের স্তরের গভীরতা ৬,০০০ মাইল, বায়ুমণ্ডলের 
স্তরের গভীরতা, ১৬,০০০ মাইল। শনিগ্রহ থেকে নিক্রমণ-বেগ 
হচ্ছে সেকেণ্ডে ২৩ মাইল, সুতরাং গ্রহটিতে যে গভীর বায়ুমণ্ডলের স্তর 
থাকবে তা খুবই স্বাভাবিক। শনিগ্রহের বায়ুমণ্ডলের প্রকৃতি 
মোটামুটি বৃহস্পতি গ্রহের বায়ুমণ্ডলের মতোই ৷ 

ইউরেনাস গ্রহের চরকিপাক ১০ ঘণ্টা ৪৫ মিনিটে, নেপচুনের ১৫ ঘণ্টা 
৪০ মিনিটে । ইউরেনাসের উপরিতলের উত্তাপ-:১৮০* সেটিগ্রেড। 
নেপচুনের উত্তাপ নিশ্চয়ই আরে| অনেক কম৷ ইউরেনাসের ঘনত্ব 
১২৭, নেপচুনের ঘনত্ব ১.৫৮ ৷ এই ছুইটি গ্রহেও তিনটি করে স্তর 
আছে। ইউরেনাস গ্রহে নিচের পাথুরে স্তরের ব্যাসার্ধ ৭,০০০ মাইল, 
বরফের স্তরের গভীরতা ৬,০০০ মাইল, বায়ুমণ্ডলের গভীরতা ৩,০০০ 
মাইল। নেপচুন গ্রহে পাথুরে স্তর ও বরফের স্তরের মাপ ইউরেনাস 
গ্রহের মতোই- তবে বায়ুমণ্ডলের স্তরের গভীরতা ২,০০০ মাইল ৷ 
ইউরেনাস গ্রহ থেকে নিক্ষমণ-বেগ হচ্ছে সেকেণ্ডে ১৪ মাইল! 

এবং নেপচুন গ্রহ থেকে সেকেণ্ডে ১৫ মাইল। এই ছুই গ্রহেই 
বায়ুমণ্ডলের প্রকৃতি বৃহস্পতি ও শনিগ্রহের মতোই ৷ 


লুপ্তপ্ৰায় জীবনের দেশ 

সৌরমণ্ডলের নয়টি গ্রহের মধ্যে সবচেয়ে কৌতূহলোদ্দীপক গ্রহ হচ্ছে 
মঙ্গল। কারণ সৌরমণ্ডলে এই একটিমাত্র গ্রহই আছে যেখানে 
জীবনের অস্তিত্ব থাকা সম্ভব । 

এতক্ষণ ধরে আমরা অন্যান্য যে-সব গ্রহ সম্পর্কে আলোচনা করেছি, 
তা থেকে একটি বিষয় স্পষ্টভাবে জানা গেছে। খুব ছোট গ্রহে 
বা খুব বড়ো গ্রহে জীবনের অস্তিত্ব থাকা| সম্ভব নয়। ছোট 
ছোট গ্রহে মাধ্যাকর্ষণের টান এত দুর্বল যে বায়ুমণ্ডল অনায়াসেই 
সেই টানকে ছি'ড়ে মহাশুন্তে ছুট দেয়। আবার খুব বড়ো বড়ো 
গ্রহে এই মাধ্যাকর্ষণের টান এত জোৱরালে| যে হাইড্রোজেন বা 
হিলিয়ামের মতো হাল্কা ধাতুও সেই টান ছি'ড়ে বেরিয়ে যেতে 
পারে না। ফলে সেখানকার বায়ুমণ্ডল পৃথিবীর মতো না হয়ে, হয়ে 
ওঠে নানা বিষাক্ত গ্যাস এবং মিথেন ও এ্যামোনিয়ার সংমিশ্রণ ৷ 
সুতরাং পৃথিবীর মতো মাঝারি আকারের গ্রহেই জীবনের অস্তিত্ব 
থাকা সম্ভব। এমনি গ্রহ সৌরমণ্ডলে আরো ছুটি আছে__বুধ ও 
মঙ্গল। বুধগ্রহ নিয়ে আমরা আলোচনা করেছি। সেখানে এখনো 
জীবনের অস্তিত্ব থাকার মতে। আবহাওয়া তৈরি হয়নি। তবে 
অনুমান করা চলে যে বিবর্তনের স্বাভাবিক প্রক্রিয়ায় কয়েক লক্ষ 
বছর পরে বুধগ্রহে জীবনের অস্তিত্ব থাকার উপযোগী আবহাওয়া 
তৈরি হবে। 

বাকি থাকে মঙ্গলগ্রহ । এই গ্রহটি আকারে পৃথিবীর প্রায় অর্ধেক ; 
গ্রহটির ব্যাস ৪,২১৬ মাইল। অর্থাৎ পৃথিবীর আকারকে যদি ধরা 
হয় ১০০, তাহলে মঙ্গলগ্রহের আকার হবে ৫৩। গ্রহটির ঘনত্ব 
৩৯৪ । আর পৃথিবীর ভরকে যদি ধরা হয় ১০০০, তাহলে মঙ্গল- 
গ্রহের ভর হবে ০*১০৮। এসব সংখ্যা থেকে অনায়াসেই হিসেব 

করে নেওয়া চলে মঙ্গলগ্রহে মাধ্যাকর্ষণের টান কত হবে। দেখা 
গেছে, পৃথিবীর টানের তুলনায় মঙ্গলগ্রহের টান পাঁচ ভাগের তিন 
ভাগ। অর্থাৎ, পৃথিবীতে যদি কেউ তিনফুট হাইজাম্প দিতে পারে 
তাহলে মঙ্গলগ্রহে সে হাইজাম্প দেবে পাঁচফুট। 

কক্ষপথে মঙ্গলগ্রহের ছোটার বেগ হচ্ছে ঘন্টায় ৫৪,০০০ মাইল, বা 
সেকেণ্ডে ১৫ মাইল । ৬৮৭ দিনে মঙ্গলগ্রহের একবার সূর্য-পরিক্রমা 
শেষ হয়। প্রতি ২৪ ঘণ্টা ৩৭২ মিনিটে গ্রহটি একবার দরবেশী 
নাচের পাক খায়। 

সূর্য থেকে মঙ্গলগ্রহের মোটামুটি দুরত্ব ১৪,১৭,০০,০০০ মাইল । 
তবে মঙ্গলগ্রহের কক্ষপথ এতবেশি উপবৃত্তাকার যে মঙ্গলগ্রহের ৬৮৭ 
দিনের একটি বছরে এই দূরত্ব প্রায় ২-৬ কোটি মাইল বাড়ে কমে | 
মঙ্গলগ্রহ কখনো থাকে সূর্য থেকে ১২,৮০,০০,০০০ মাইলের মধ্যে, 
কখনো চলে যায় ১৫,৫০,০০,০০০ মাইল দূরে। ঠিক এমনিভাবে 
ুর্য থেকে পৃথিবীর দূরত্বও বাড়ে কমে। কখনো! তা হয় ৯,১৫,০০,০০০ 
মাইল, কখনো হয় ৯,৪৫,০০,০০০ মাইল। 

মঙ্গলগ্রহ, পৃথিবী ও সুর্যের পারস্পরিক অবস্থান সম্পর্কে কয়েকটা 
সংজ্ঞা এখানে জেনে নিতে হবে ৷ 

সূর্যের চারদিকে পৃথিবীও ঘুরছে, সূর্যের চারদিকে মঙ্গলগ্রহও ঘুরছে । 
হ্বতরাং এমন এক-একটা সময় নিশ্চয়ই আসে যখন পৃথিবী, মঙ্গল 
ও সূর্য একই রেখায় চলে আসে। দু-রকম অবস্থায় এটা হতে 
পারে। একটা অবস্থা হচ্ছে এই যে, সুর্য থাকে পৃথিবী ও মঙ্গল- 
গ্রহের মাঝখানে । এই অবস্থাকে বলা হয় মঙ্গলগ্রহের সঙ্গে 
পৃথিবীর সংযোগ । আবার এমনও হতে পারে যে পৃথিবী থাকে 
স্র্য ও মঙ্গলগ্রহের মাঝখানে । এই অবস্থাকে বলা হয় মঙ্গলগ্রহের 
সঙ্গে পৃথিবীর প্রতিযোগ ৷ 

পৃথিবীর বাইরের দিকে যে ছটি এহ আছে তাদের প্রত্যেকটির সঙ্গেই 
এইভাবে পৃথিবীর সংযোগ বা প্রতিযোগ হতে পারে। কিন্তু লক্ষ্য 
করবার বিষয় এই যে পৃথিবীর ভিতরের দিকে যে ছুটি গ্রহ আছে-- 

অর্থাৎ বুধ ও শুক্ৰু--তাদের সঙ্গে পৃথিবীর সংযোগ হওয়াই সম্ভব, 
প্রতিযোগ হওয়া কিছুতেই সম্ভব নয়; কারণ কোন অবস্থাতেই সূর্য 
এবং বুধ বা শুক্রগ্রহের মাঝখানে পৃথিবী আসতে পারে না। আবার 


সংযোগ প্রতিযোগ 


এই সংযোগও দু-ধরনের হওয়া সম্ভব । সূর্য থাকতে পারে গ্রহছুটির 
মাঝখানে, বা এহছটি থাকতে পারে সুর্ধের একই দিকে । প্রথম 
অবস্থাটিকে বলা হয় বহিঃ-সংযোগ, দ্বিতীয় অবস্থাটিকে বলা হয় 
অন্তঃ-সংযোগ। ন 

আমাদের আলোচনা আপাতত মঙ্গলগ্রহ সম্পৰ্কে। উপরে যে সংজ্ঞা- 
গুলি দেওয়া হল তা থেকে বোঝা যাচ্ছে যে মঙ্গলগ্রহের সঙ্গে পৃথিবীর 
যখন প্রতিযোগ হয় একমাত্র তখনই এই ছুটি গ্রহ সবচেয়ে কাছাকাছি 
চলে আসে । আবার পৃথিবীর কক্ষপথ এবং মঙ্গলগ্রহের কক্ষপথ - 
একই সমতলে নেই বলে এই কাছাকাছি আসাটাও সব সময়ে 
একই মাপের কাছাকাছি হয় ন৷ ৷ প্রতিযোগ অবস্থাতেও কখনো 
এই গ্রহছুটির মাঝখানে দূরত্ব থাকে সাড়ে-তিন কোটি মাইল, কখনো 
ছ-কৌটি মাইলেরও উপরে । হিসেব করে দেখা গেছে, ৭৮০ দিন পরে 
পরে মঙ্গলগ্রহের সঙ্গে পৃথিবীর প্রতিযোগ ঘটে । এই ৭৮০ দিনের 
মধ্যে পৃথিবী ও মন্গলগ্রহের মধ্যে কি-ভাবে ছাড়া-ছাড়ি হয়ে যায় আর 
কি-ভাবে সান্নিধ্য আসে তার একটা ছবি পরের পৃষ্ঠায় দেওয়া হল। 

এমনিভাবে বুধগ্রহের সঙ্গে পৃথিবীর সংযোগের ব্যাপারটাও ছবি 
একে দেখানো যেতে পারে। প্রতি ৫৮৪ দিন পরে পরে বুধগ্রহের 
সঙ্গে পৃথিবীর অন্তঃ-সংযোগ ঘটে আর সেই অবস্থায় একটির থেকে 
অপরটি দূরত্ব হয় ২৬০,০০১০০০ মাইল। এই হিসেব থেকে বোঝা 
যাবে সৌরমণ্ডলের মধ্যে পৃথিবীর সবচেয়ে কাছে যে গ্রহটি আসতে 
পারে তা হচ্ছে বুধ । 

কিন্ত বুধগ্রহ পৃথিবীর সবচেয়ে কাছাকাছি আসতে পারে বটে কিন্ত 
পৃথিবী থেকে সবচেয়ে স্পষ্টভাবে দেখা যায় চাদের পরেই মঙ্গল- 
গ্রহকে। কারণ, বুধের সঙ্গে যখন পৃথিবীর অন্তঃ-সংযোগ ঘটে 
তখন পৃথিবী থেকে বুধের চেহারাটা দেখায় ঠিক একটা কাস্তের 
মতো, কিন্তু মঙ্গলগ্রহের সঙ্গে পৃথিবীর প্রতিযোগের সময় মঙ্গল- 
গ্রহের চেহারা পূণিমার চাদের মতো পরিপূর্ণ। তবে মঙ্গলগ্রহ 
পর্যবেক্ষণের অন্য অস্থুবিধে আছে। মঙ্গলগ্রহের গাঁয়ে যে-সব সুক্ষ 
কালো দাগ আছে তা ফটোগ্রাফিতে ধরা যায় না। শুধু চোখের 
দেখার উপরেই নির্ভর করতে হয়। তাও মঙ্গলগ্রহকে খুব ভালোভাবে 
দেখতে হলে পৃথিবীর আবহাওয়া খুব পরিষ্কার থাকা দরকার । এই- 
সব নানা কারণে বিভিন্ন বৈজ্ঞানিক মঙ্গলগ্রহের চেহারার বিভিন্ন 
সব ' ব্যাখ্যা দিয়েছেন। খুব সংক্ষেপে এই ব্যাখ্যাগুলি জেনে 
নেওয়া যাক। 

দূৰবীক্ষণ যন্ত্রের ভিতর দিয়ে দেখলে প্রথমেই চোখে পড়ে মঙ্গল- 
গ্রহের মেরুপ্রদেশের সাদা টুপি উত্তর ও দক্ষিণ ছুই মেরুতেই 
এই সাদা টুপি আছে। খতু-পরিবর্তনের সঙ্গে সঙ্গে মেরুপ্রদেশের 
সাদা টুপিও নিয়মিতভাবে বাড়ে, কমে বা একেবারে ক্ষয়ে যায়। 
উত্তর গোলার্ধে যখন গ্রীত্রকাল তখন উত্তরমেরুর টুপিটি ছোট হতে 
শুরু করে এবং দক্ষিণ মেরুর টুপিটি বাড়তে থাকে । আবার দক্ষিণ 
গোলার্ধে যখন গ্রীষ্মকাল আসে তখন ঠিক উল্টে। ব্যাপারটি ঘটে। 
এখেকে অনুমান করে নেওয়া চলে যে মজলগ্রহের মেরুপ্রদেশের 
এই সাদা টুপি আসলে বরফ ছাড়া কিছু নয়। 


৬৩ 


মেরুপ্রদেশের সাদা টুপির কথা বাদ দিলে মন্গলগ্রহের অন্যান্ত অংশ 
কোথাও কালো, কোথাও লালচে। ধরে নেওয়া হয়েছিল যে 
কালো অংশগুলি হচ্ছে সমুদ্র আর লালচে অংশগুলি শুক্‌নো জমি ৷ 
১৮৭৭ সালে মঙ্গলগ্রহের প্রতিযোগের সময় শ্চিয়াপারেলি নামে 
একজন ইতালীয় জ্যোতিবিজ্ঞানী মন্গলগ্রহকে খুঁটিয়ে পর্যবেক্ষণ 
করেন। তিনিই প্রথম আবিষ্কার করেন যে মঙ্গলগ্রহের জমির 
উপরে মাকড়সার জলের মতে৷ সুক্ষ সুক্ষ কালো দাগ আছে। তিনি 
এই দাগগুলোর নাম দিলেন “কানালি' ; ইংরেজি অর্থে চ্যানেল । 
কিন্ত ‘ক্যানাল’ বা খাল অর্থেই দাগগুলে| পরিচিত হয়ে এসেছে । 
আসলে কিন্তু এগুলো মোটেই খাল নয়, কোন কোনটা, ১২০ মাইল 
পৰ্যন্ত চওড়া ৷ 
যাই হোক, আমরা খালই বলছি। শ্চিয়াপারেল্লি নানাভাবে 
পরীক্ষা করে সিদ্ধান্ত করলেন যে এই খালগুলে| বিভিন্ন সমুদ্ৰকে 
যুক্ত করছে, এবং খালগুলোর স্পষ্ট একট! জ্যামিতিক বিন্যাস আছে। 
এবং যেহেতু খালগুলোর জ্যামিতিক বিন্যাস আছে, অতএব খাল- 
গুলে। নিশ্চয়ই কৃত্রিম, অতএব নিশ্চয়ই একদল বুদ্ধিমান জীব 
* খালগুলো তৈরি করেছে ৷ 
তারপরে ১৮৯৪ সালে আমেরিকান বৈজ্ঞানিক লাওয়েল মঙ্গলগ্রহ 
সম্পৰ্কে কতগুলি তথ্য প্রকাশ করেন। তিনি বলেন যে, মঙ্গল- 
গ্রহের যে-সব অংশকে সমুদ্র বলে ধরে নেওয়া হয়েছে, সেইসব 
অংশেও সুক্ষ্ম সঙ্গ কালো দাগ আছে। এই কালো দাগগুলোকে 
যদি খাল বলে ধরে নেওয়া হয়--তাহলে কালো ছোপটুকু কিছুতেই 
সমুদ্র হতে পারে না। সমুদ্রের উপরে তো আর সত্যি সত্যিই 
খাল থাকতে পারে না! মঙ্গলগ্রহকে নানাভাবে পর্যবেক্ষণ করে 
এবং নানা যুক্তিতর্ক তুলে শেষ পর্যন্ত লাওয়েল সুনিশ্চিতভাবে 
প্রমাণ করলেন যে মঙ্গলগ্রহের কালো ছোপগুলো আসলে উদ্ভিদে 
ঢাকা জমি। আর লালচে ছোপগুলো হচ্ছে একেবারে মরু অঞ্চল, 
সেদিকে উদ্ভিদের ছিটেফৌটাও নেই । 


৬৪ 


লাওয়েল আরো! দেখলেন যে মঙ্গলগ্রহের এসব দাগ খতুতে খতুতে 
পাল্টে যায়। এবং এই পরিবর্তনেরও একটা চক্রাবর্তন আছে। 

লাওয়েল সিদ্ধান্ত করলেন যে গ্ৰীষ্মখতুতে মঙ্গলগ্রহের মেরুপ্রদেশের 

বরফ গলে বায় আর সেই বরফগলা। জল বইতে শুরু করে বিষুব- 

অঞ্চলের দিকে ৷ সঙ্গে সঙ্গে জলসিক্ত জমিতে উদ্ভিদ জন্মাতে শুরু করে । 

শ্চিয়াপারেল্লির একটি মতকে কিন্তু লাওয়েল পুরোপুরি মেনে নিলেন ৷ 

লাওয়েল বললেন যে মঙ্গল গ্রহের খালগুলির স্পষ্ট একটা জ্যামিতিক 

বিন্যাস আছে। তারও সিদ্ধান্ত হল এই যে, এই খালগুলে। কৃত্রিম 
এবং নিশ্চয়ই একদল বুদ্ধিমান জীবের তৈরি ৷ এইসব কৃত্রিম খাল- 
খননের পিছনে তিনি একটি পরিকল্পনাও আবিষ্ধার করলেন। পৃথিবীর 
মতো মঙ্গলগ্রহে সর্বত্র খাল-বিল-নদী-সমুদ্র নেই । জলের যোগান 
সেখানে বছরে মাত্র একটিবার। সুতরাং ব্যাপক এলাকা জুড়ে 
এমনভাবে খাল কাট! হয়েছে যে মেরুপ্রদেশের বরফ গলতে শুরু 
করলেই বরফগল| জল সর্বত্র ছড়িয়ে পড়তে পারে। আর এত বড়ো 
একটা পরিকল্পনাকে যে-এহের জীবরা কার্ধকরী করতে পেরেছে, 
তারা মান্ুয়ের চেয়ে কোন অংশেই ন্যুন নয়। 

এই হচ্ছে আগেকার কালের জ্যোভিবিজ্ঞানীদের মতামত। লক্ষ্য 
করবার বিষয় এই যে, উল্লিখিত দুজন বৈজ্ঞানিকই যে মূল বিষয়টির 
উপরে দাড়িয়ে আছেন তা হচ্ছে মঙ্গলগ্রহের খালগুলোকে কৃত্রিম 
বলে ধরে নেওয়া । 
আধুনিক কালের বৈজ্ঞানিক কিন্ত এই মূল বিষয়টিকেই অস্বীকার 
করেছেন। বর্তমানে এ-বিষয়ে বৈজ্ঞানিকরা মোটামুটি একমত যে 
মঙ্গলগ্রহের খালগুলোর মধ্যে কোন জ্যামিতিক বিন্যাস নেই, খাল- 
গুলোর অবস্থান নেহাতই এলোমেলো, নেহাতই অ-সরল ও অনির্দিষ্ট ৷ 
এমন কি খালগুলো৷ হয়তো অবিচ্ছিন্নও নয়। 


একটা সাদা, কাগজের উপরে ইঞ্চিতে আটটা 
ফুট্‌কি বসানো হয়েছে। 


দিকে তাকানো যায় 


মনে করা যাক, 
হিসেবে একসার 
যদি ফুট ত্রিশেক দূর থেকে কাঁগজটার, 
তাহলে আলাদা, আলাদা ফুটকিগুলোকে চেন! 


৬৫ 
সাত--৫ 


যাবে না_মনে হবে যেন একটানা কালো! একটা দাগ ৷ তেমনি 
ম্রলগ্রহের খালগুলোকে বে একটানা মনে হয় তাও হয়তো এমনি 
দেখার ভুলেই । একথা কেউ অস্বীকার করছে না যে মঙ্গলগ্রহের 
গায়ে কালো, কালে! দাগ আছে; দাগগুলোকে মোটামুটি সরল ও 
একটানা বলেই মনে হয় । কিন্ত সত্যি সত্যিই সরল ও একটানা 
কিনা সে-বিষয়ে যথেষ্ট সন্দেহ আছে ৷ একজন বৈজ্ঞানিক বলেছেন, 
যে-দাগগুলোকে আমরা মঙ্গলগ্রহের খাল বলে মনে করছি সেগুলো! 
আসলে মঙ্গলগ্রহের জমিতে ফাটল মাত্র, সেই ফাটল দিয়ে আগ্নেয়- 
গিরির বাষ্প বেরিয়ে এসে জমিকে সরস করে তোলে আর তখন 
সেখানে উদ্ভিদ জন্মায় আর এই উদ্ভিদকেই আমরা দেখি ৷ 

বাই হোক, এইসব জল্পনা-কল্পনা নিয়ে আর মাথা না ঘামিরে মঙ্গল- 
গ্রহের অন্যান্য খবরগুলো যথাসম্ভব সংগ্রহ করে নেওয়া যাক। 
মঙ্গলগ্রহে বায়ুমণ্ডল আছে? কনা__এই বিষয়ে খানিকটা! আলোচনা 
চলতে পারে। মঙ্গলগ্রহ থেকে নিক্রমণ-বেগ হচ্ছে সেকেণ্ডে ৩'২' 
মাইল। স্থৃতরাং সঙ্গতভাবেই আশা কর! যেতে পারে যে মজল- 
গ্রহের সবটুকু হাওয়াই মাধ্যাকর্ষণের টান ছি'ড়ে মহাশৃন্যে ছুট দিতে 
পারেনি। তবে একথাও ঠিক যে মঙ্গলগ্রহ যেটুকু হাওয়| আটকে 
রাখতে পেরেছে তা পৃথিবীর তুলনায় নিতান্তই অকিঞ্চিৎকর। 
মঙ্গলগ্রহে যে বায়ুমণ্ডল আছে তার একটা প্রমাণ, মঙ্গলগ্ৰহের মেরু- 
প্রদেশের বরফের টুপি। খতুতে খতুতে এই বরফের টুপির আকার 
যে পাল্টায় এই ঘটনাই মঙ্গলগ্রহের বায়ুমণ্ডলের অস্তিত্ব প্রমাণ 
করে। মেরুপ্রদেশের টুপি বিশেষ এক খতুতে গলে গিয়ে জল হয়ে 
যায়, আবার বাষ্প হয়ে ফিরে এসে বিশেষ এক খতুতে আবার 
শেক্ষএদেশে বরফের টুপি পরিয়ে দেয়-_বায়ুমণ্ডল না থাকলে এ- 
ব্যাপারটা কিছুতেই সম্ভব হত না। যদি কোনদিন মঙ্গলগ্রহ সবটুকু 
হাওয়| খুইয়ে বসে তবে সেই সঙ্গে সঙ্গে এই জলের সঞ্চয়টুকুও বাষ্প 
হয়ে মহাশূন্যে উবে যাবে। এছাড়া নানাভাবে ফটোগ্ৰাফ নিয়েও 
প্রমাণ করা হয়েছে যে মঙ্গলগ্ৰহে বায়ুমণ্ডল আছে। ঃ 

এবং মঙ্গলগ্রহে বায়ুমণ্ডল থাকা সত্বেও মঙ্গলগ্রহের উপরিতলকে চোখ 
দিয়ে দেখ! যায়। আমরা জানি, চাদ ও বুধগ্রহের উপরিতল প্রত্যক্ষ- 
গোচর__কাঁরণ চাদ ও বুধগ্রহে বায়ুমণ্ডল নেই। আর যে-সব গ্রহে 
বায়ুমণ্ডল আছে-_যেমন শুক্র বা মহাকায় গ্রহগুলি_ সেখানে গ্রহের 
উপরিতল সব সময়েই চোখের আড়ালে থেকে বার। মঙ্গলগ্রহ 
এদিক থেকে স্বতন্ত্ৰ ও বিশিষ্ট ৷ 

এবার দেখ| যাক, মঙ্গলগ্রহের বায়ুমণ্ডল কি কি উপাদানে তৈরি। 
পরীক্ষা করে দেখা গেছে, মঙ্গলগ্রহের বায়ুমণ্লে জলীয় বাম্পের 
পরিমাণ খুবই কম। অক্সিজেন আছে কিনা_-তা আজ পৰ্যন্ত 
কোন পরীক্ষায় ধরা পড়েনি । অনুমান করা চলে পৃথিবীর বায়ুমণ্ডলে 
যে-পরিমাণ অক্সিজেন আছে তার হাজার ভাগের এক ভাগ 
অক্সিজেনও মঙ্গলগ্রহের বায়ুমণ্ডলে নেই। অক্সিজেনের অস্তিত্ব 
পরীক্ষায় ধরা না৷ পড়লেও তাঁর সপক্ষে একট বিকল্প প্রমাণ হাজির 
করা যায়। তা হচ্ছে মঙ্গলগ্রহের লালচে রঙ । মঙ্গলগ্রহের লালচে 
রঙ হবার কারণ বোধ হয় এই যে মঙ্গলগ্রহে পাথরগুলোর সঙ্গে 
অক্সিজেনের রাসায়নিক মিশ্রণ ঘটে গেছে। লোহার সঙ্গে 
অক্সিজেনের যে ধরনের মিশ্রণ ঘটলে লোহীয় মরচে পড়ে--এও 
হচ্ছে তাই। খুব সম্ভবতঃ মঙ্গলগ্রহের পাথরগুলে। এভাবে প্রায় 
সবটুকু অক্সিজেনকেই গিলে বসে আছে এবং কোন দিন আবার যে 
সেই সব পাথরের মধ্যে থেকে অক্সিজেন আবার বেরিয়ে আসতে 
পারবে সে-সম্ভাবনাও নেই ৷ এই জন্যেই মঙ্গলগ্রহের বায়ুমণ্ডলে 
অক্সিজেনের এত টানাটানি । আর গভীর জলের মাছের মতো এমন 
গোপন তাদের চলাফেরা যে হাজার টোপ ফেলেও তাহাদের অস্তিত্ব 
টের পাওয়া যায় ন| । 

তেমনি টের পাওয়া যায় না কার্বন ভাই-অক্সাইড গ্যাসের অস্তিত্ব । 
এতে অবশ্য অবাক হবার কিছু নেই ৷ কারণ কার্বন ডাই-অক্সাইড 
গ্যাস পরিমাণে অনেকখানি না হলে পৃথিবীর যন্ত্রে সাড়া 
জাগায় না ৷ 

মঙ্গলগ্রহের উত্তাপ বিধুব অঞ্চলে ৫০* ফারেনহিট বা তার কিছু বেশি 
পর্যন্ত ওঠে। লালচে অঞ্চলগুলোর চেয়েও কালো ছোপের অঞ্চল- 
গুলোতে উত্তাপ বেশি। আর শীতকালে মেরুপ্রদেশে উত্তাপ নেমে 
যায়--৭০* সেটিগ্রেডে, বা কারেনহিট স্কেলে হিমাক্ষেরও ১২৫ নিচে। 
কিন্ত মঙ্গলগ্রহের আকাশে সূর্য অপরাহ্নের দিকে ঢলে পড়বার সঙ্গে 
সঙ্গেই দ্রুত উত্তাপ কমতে থাকে । তার কারণ, মঙ্গলগ্রহের বাতাসে 
জলীয় বাষ্পের পরিমাণ খুবই কম। আর বাতাসে জলীয় বাষ্প না 
থাকলে দিনের বেলার উত্তপ্ত মাটি রাত্রিবেলার জন্যে উত্তাপের সঞ্চয় 
ধরে রাখতে পারে না। এই জন্যেই, এমন কি এই পৃথিবীতেও 
ট্রপিক অঞ্চলে বাতাসে জলীয় বাষ্প বেশি বলে দিনের বেলার উত্তাপ 
ও রাত্রিবেলার উত্তাপ প্রায় সমানই থাকে; কিন্তু মরুভূমি অঞ্চলে 
জলীয় বাচ্পের অভাবে দিনের উত্তাপে ও রাতের উত্তাপে ভীষণ 
রকমের তারতম্য থাকে। আর গোট| মঙ্গলগ্রহ এমনি একটা 
মরুভূমির মতো। সেখানে মধ্যাহ্নের অব্যবহিত পরের মুহূর্ত থেকেই 
উত্তাপ কমতে শুরু করে এবং মধ্যরাত্রে নেমে আসে_ ১৩০* 
ফারেনহিটে। বা, মঙ্গলগ্রহকে তুলনা করা যেতে পারে পৃথিবীর 
উচ্চ পার্বত্যদেশের সঙ্গে। সেখানে দিনের বেলা অবাধ সূর্যের 
আলো, কিন্তু রাত্রিবেলার জন্যে উত্তাপের কোন সঞ্চয়ই থাকে না! 
আবার দিনের আর রাত্রির উত্তাপে যেমন তারতম্য তেমনি তারতম্য 
গ্রীষ্মে ও শীতে। মঙ্গলগহের খুৰ স্থায়িত্ব পৃথিবীর খতুর স্থাযিত্বের 
প্রায় দ্বিগুণ। মঙ্গলগ্রহ যখন স্থর্ধের সবচেয়ে কাছাকাছি থাকে 
তখন উত্তর গোলার্ধে শীতকাল ও দক্ষিণ গোলার্ধে প্ৰীষ্মকাল ) 
সঙ্গলগ্রহ যখন স্থর্য থেকে সবচেয়ে দূরে তখন উত্তর গোলার্ধে 
গ্ৰীষ্মকাল ও দক্ষিণ গোলার্ধে শীতকাল | সুতরাং উত্তর গোলার্ধের 
তুলনায় দক্ষিণ গোলার্ধে গ্রীষ্মের গরম ও শীতের ঠাণ্ডা দুই-ই 
মাত্রাতিরিক্ত । 

এই হচ্ছে মঙ্গলগ্ৰহ সম্পর্কে মোটামুটি খবর। এ থেকে আমরা কী 
সিদ্ধান্ত করতে পারি? মঙ্গলগ্রহে কি সত্যি সত্যিই জীবনের অস্তিত্ব 

আছে? যে গ্রহে জল আছে, পরিমাণে অল্প হলেও অক্সিজেন 
আছে, দিনের এবং রাত্রের উত্তাপের মধ্যে তারতম্য সত্বেও মোটামুটি 
সহনীয় উত্তাপ-__সেখানে জীবনের অস্তিত্ব না থাকার কোন কারণ 
নেই। তবে মানুষের মতোই বুদ্ধিমান জীবনের অস্তিত্ব নেই ৷ 
মঙ্গলগ্রহের গাঁয়ে যে-সব দাগ দেখা যায় সেগুলোর রঙ এবং আদল 
যে খতুতে খতুতে পাল্টায় সে-বিষয়ে দ্বিমত নেই। এর একমাত্র 
ব্যাখ্যা হচ্ছে এই যে, বিশেষ বিশেষ খতুতে মঙ্গলগ্রহের বিশেষ বিশেষ 
অঞ্চলে উদ্ভিদ গজায়। এই উদ্ভিদে ঢাকা অঞ্চলই পৃথিবী থেকে 
দেখায় কালো ছোপের মতো। সম্প্রতি সোভিয়েট বিজ্ঞানীদের 
ঘোষণা থেকে জানা গেছে, তারা নিঃসংশয় প্রমাণ পেয়েছেন যে 
মঙ্গলগ্রহে উদ্ভিদ আছে । 

তেমনি মঙ্গলগ্রহে যে অক্সিজেন আছে, বা এককালে ছিল, তার 
নিঃসংশয় প্রমাণ মঙ্গলগ্রহের লালচে ' রঙ। যেখানে অক্সিজেন 
আছে, এবং সুর্যের আলো আছে-_সেখানে উদ্ভিদও নিশ্চয় 
থাকবে। 

তবে মঙ্গলগ্রহে প্রাণীজগতের অস্তিত্ব আছে কিনা__এ কথাটার 
জবাব কিন্তু এমন নিশ্চয়তার সঙ্গে দেওয়া চলে ন| ৷ সেখানে 
অক্সিজেনের পরিমাণ এত কম যে মানুষের মতে| উচ্চতর পর্যায়ের 
জীব থাকতে পারে না, তবে কোন না কোন ধরনের জীবন থাকাটা 
খুবই স্বাভাবিক। সৌরমণ্ডলের অন্যান্য এহ নিয়ে যখন আমরা 
আলোচনা করেছি তখন দেখা গেছে, সেইসব গ্রহে এমনই আবহাওয়া 
যে সেখানে জীবনের অস্তিত্ব কোন ক্রমেই সম্ভব নয়। সমস্ত 
সৌরমগুলের মধ্যে একমাত্র মঙ্গলগ্রহে আলোচনায় আসার পরেই 
আমাদের স্বীকার করতে হচ্ছে_ মঙ্গলগ্রহে জীবনের অস্তিত্ব সম্ভব। 
মনে রাখতে হবে, একটা সুস্পষ্ট ও সুনির্ধারিত প্রক্রিয়ার পরিণতি 
হিসেবেই জীবনের আবির্ভাব ঘটে__জীবনের আবিৰ্ভাব কোন ক্রমেই 
স্থষ্টির একটা বিস্ময় বা দুর্ঘটনা নয়। এই প্রক্রিয়া যেখানেই সম্পূর্ণ 
হয় সেখানে জীবনের আবির্ভাব ঘটবেই ৷ 

তবে একথাও হয়তো বলা চলে, মঙ্গলগ্রহে জীবনের অস্তিত্ব থাকা 
সত্বেও মঙ্গলগ্রহ এক লুগ্তপ্রায় জীবনের দেশ । এই গ্রহটি তার 
বায়ুমণ্ডলকে প্রায় খুইয়ে বসেছে, জলের সঞ্চয়ও প্রায় নিঃশেষিত, 
. অক্সিজেনের ভাণ্ডার প্রায় উজাড়--স্থৃতরাং এই গ্রহের যেটুকু জীবন 
আছে তা যুমূর্যু। শ্যাওলার মতে যেটুকু উদ্ভিদ আজো সেখানে খতুতে 
খতুতে গজিয়ে ওঠে তাও একদিন হয়তো নিঃশেষে মুছে যাঁবে। তখন 
আরেকটি মৃতগ্রহের সংখ্যা বাড়বে আমাদের এই সৌরমণ্ডলে। 

মনে হতে পারে, শুক্র, পৃথিবী ও মঙ্গল--এই তিনটি গ্রহের অবস্থান 
বিবর্তনের তিনটি বিশেষ ধাপে। শুক্র আছে আদিতে, পৃথিবী মধ্যে 
এবং মঙ্গল অন্তে। লক্ষ লক্ষ বছর আগে পৃথিবীর চেহারা ছিল আজকের 
দিনের শুক্রগ্রহের মতোই--এবং লক্ষ লক্ষ বছর পরে পৃথিবীর 
চেহারা আজকের দিনের মঙ্গলগ্রহের মতো! হবে কিন| কে জানে! 


্হথাণুপুঞ্জ-উপগ্রহ-থুমকেতু 

মঙ্গল ও বৃহস্পতির মাঝখানে আছে একতাল ক্ষুদে ক্ষুদে বস্তুপিণ্ড ৷ 
এগুলোর নাম দেওয়া! হয়েছে গ্রহাণুপুঞ্জ । বৈজ্ঞীনিকরা মনে করেনঃ 
এই গ্রহাণুপুঞ্জ এককালে একটি অখণ্ড গ্রহ ছিল এবং হয়তো কোন 
এক সময়ে বৃহস্পতিগ্রহের খুব কাছাকাটি এসে যাওয়াতে ভেঙে 
গুড়ো গুঁড়ো হয়ে গেছে গ্রহগুলির মতো এই গ্রহাণুপুপ্জও একই 
ভাবে এবং একই দিক দিয়ে সূর্যের চারদিকে ঘুরছে। সূর্য থেকে 
মোটামুটি তেরো৷ কোটি থেকে পঞ্চাশ কোটি মাইলের মধ্যে এই 
এহাণুপুঞ্জের টুকরোগুলো ছড়িয়ে ছিটিয়ে আছে। সুর্য থেকে সবচেয়ে 
কাছের টুকরোগুলো। সুর্ধের চারদিকে একবার ঘুরে আসতে পৌনে 
ছঁবছর সময় নেয়, সবচেয়ে দূরের টুকরো! সময় নেয় সাড়ে তেরে 
বছর। মাঝামাঝি জায়গার টুকরোগুলোর সময় লাগে মাঝামাঝি ৷ 
বুধ ও শুক্রের কৌন উপগ্রহ নেই। গলুটোর আছে কিনা জানা যায় 
না। বাকি ছ-টি গ্রহেরই উপগ্রহ আছে। আমর জানি, পৃথিবীর 
উপগ্রহ হচ্ছে টাদ_এবং সংখ্যায় তা একটি ৷ মঙ্গলগ্রহের উপগ্রহ 

আছে ছুটি, বৃহস্পতির বারোটি, শনির ন-টি, ইউরেনাসের পাঁচটি এবং 
নেপচুনের ছুটি। দেখা গেছে, প্রত্যেকটি উপগ্রহ নিজের নিজের 
গ্রহের দিকে সব সময়ে একই দিক ফিরিয়ে থাকে__যেমন চাদ থাকে 
পৃথিবীর দিকে । কেন থাকে, তা আমরা আগেই জেনেছি। এই 
বইয়ের শেষদিকে ছক এঁকে গ্রহ ও উপগ্রহের বিবরণ দেওয়া আছে। 
এই বিবরণ থেকে দেখা যাবে, বৃহস্পতির সবচেয়ে বড়ো। ছুটি উপগ্রহ 
আকারে বুধগ্রহের চেয়েও বড়ো। বৃহস্পতির আরো ছুটি উপগ্রহ 
শনির একটি উপগ্রহ এবং নেপছুনের একটি উপগ্রহ আকারে চাদের 
চেয়েও বড়ো । বলা বাহুল্য, এসব উপগ্রহের কোনটাতেই বায়ুমণ্ডল 
নেই। প্রত্যেকটি উপগ্রহ চাদের মতে৷ মরা। 
একমাত্র শনিগ্রহেরই ন-টি উপগ্রহ ছাড়াও আর একটি বাড়তি 
ব্যাপার আছে। সেটি হচ্ছে একটি বলয়। আসলে একটি না বলে 
বলা উচিত তিনটি ; গায়ে গায়ে লেগে থাকে বলে মনে হয় যেন 
একটি। বলয় তিনটি, শনিগ্রহরে বেষ্টন করে আছে। বৈজ্ঞানিকদের 
মতে, এই বলয় তিনটি হচ্ছে কোটি কোটি কণার সমষ্টি । এবং এগুলি 
এক জায়গায় স্থির হয়ে নেই-_-শনিগ্রহের চারপাশে ঘুরছে । আবার 
বাইরের দিকের বলয়ের চক্রবেগ ভিতরের দিকের চেয়ে অপেক্ষাকৃত 
ধীরে ধীরে। বৈজ্ঞানিকরা বলেন যে এই বলয় তিনটি তৈরি হয়েছে 
একটি উপগ্রহ থেকে। উপগ্রহটি শনিগ্রহের এত কাছাকাছি চলে 
গিয়েছিল যে ভেঙে চুরমার হয়ে গেছে। তারপরে কোটি কোটি 
চর্ণকণা উপগ্রহের মতোই ঘুরে বেড়াচ্ছে মূল গ্রহের চারদিকে। 
অনুমান করা৷ চলতে পারে, আমাদের পৃথিবীর উপগ্রহ চাদেরও 
হয়তো একদিন এই দশ! হবে। রবীন্দ্রনাথের কবিতার কয়েকটি, 
লাইন এ-প্রসঙ্গে উদ্ধৃত করা যায়ঃ 
পণ্ডিত বলছেন, 
বুড়ে৷চন্দরটা, নিষ্ঠুর চতুর হাসি তার, 
মৃত্যুদূতের মতো! গুঁড়ি মেরে আসছে সে 
পৃথিবীর পাঁজরের কাছে 

তবে এসব অনেক পরের কথা । আপাতত চাদকে নিয়ে আমাদের 
কবিতা-রচনা অব্যাহত থাকুক। 

এহ, উপগ্রহ ও গ্রহাণুপুঞ্জ ছাড়া সৌরমণ্ুলে বাদ-বাকি যা আছে 
তা হচ্ছে উল্কাপিণ্ড ও ধূমকেতু । উক্কাপিগ্ডের কথা আগেই বলেছি, 
ধূমকেতু ব্যাপারটা কী, একটু বোঝবার চেষ্টা করা যাক৷ 

ধূমকেতু নাম শুনেই একটা দৃশ্য কল্পনা করা চলে। ধোঁয়ার নিশান 
উড়িয়ে কোন কিছুর আবির্ভাব হচ্ছে। আসলে কিন্ত ধূমকেতুর 
ধোয়ার নিশান নেই। ধূমকেতু হচ্ছে অসংখ্য ছোট-বড় বস্তুপিণ্ডের 
এক-একটা তাল। আকারে কোনটা বালুকণার মতো, কোনটা বা 
সাতমহলা বাড়ির মতো। বন্তুপিওুগুলে| একটি কেন্দ্রবিন্দু চারদিকে 
জড়াজড়ি করে থাকে; মাধ্যাকর্ষণের টান নিজেদের মধ্যে ছাড়াছাড়ি 
হতে দেয় না। আর ধুমকেতু চলেও ভারি কিন্তৃত ছন্দে। একটু 
যেন একরোখা। সূর্যের দিকে আসবে তে খুবই কাছাকাছি চলে 
আসবে, আবার ছুট লাগাবে তে! চলে বাবে সূর্য থেকে বহুদূরে । আর 
কখন যে কার এলাকায় ঢুকে পড়ছে আর কোন ঠিকঠিকান| নেই। 
এজন্যে শাস্তিও কম পেতে হয় না। হয়তো সূর্য বা বৃহস্পতির এত 
কাছাকাছি চলে আসে যে সুর্য বা বৃহস্পতির মাধ্যাকর্ধণের টান 
বস্তুপিগুগুলোকে একেবারে লণ্ডভণ্ড করে দেয়। ফলে হয়তো! 
ধূমকেতু নামটাই ঘুচে যায় চিরকালের জন্যে | ধূমকেতুর চলার 
রাস্তার চেহারাটা কি-রকম তা একটা উপম| দিয়ে বোঝানো যেতে 
পারে । প্রায় একটা পটলের মতো। একটা সাদা কাগজের উপর 
একটা পটল রেখে যদি তার চারপাশ দিয়ে পেনসিলের দাগ টানা 
যায় তাহলে যে ছবি পাওয়া যাবে_ ধূমকেতুর কক্ষপথের চেহারাও 
মোটামুটি সেই ধরনের। একটা দৃষ্টান্ত নেওয়া যাক। সবচেয়ে 
বিখ্যাত ধৃমকেতুটির নাম হচ্ছে হালি-র ধূমকেতু। এই ধূমকেতুটি 
সূর্যের সাড়ে-পাঁচ কোটি মাইলের মধ্যে এসে পড়ে; অর্থাৎ পৃথিবীর 
কক্ষপথকে ছাড়িয়েও বেশ খানিকটা ভিতরে চলে যায়। আবার 


দুরের দিকে ছুট দেবার সময়ে চলে যায় নেপচুনেরও কক্ষকে ছাড়িয়ে ৷ 

এই মস্ত লম্বা কক্ষপথে একবার ঘুরপাক খেতে ধুমকেতুটির সময় 
লাগে ৭৫২ বছর। এই ধূমকেতুটিকে শেষ দেখা গিয়েছিল ১৯১০ 
সালের ৭ই মে, আবার দেখা যাবে ১৯৮৬ সালে ৷ 

সূর্যের খুব কাছাকাছি না আসা পর্যন্ত কোন ধূমকেতুকেই দেখা যায় 
না। ধৃমকেতুকে খালি চোখে দেখে মনে হয়, ধূমকেতুর নিজস্ব 
একটা আলো আছে। আসলে কিন্তু ধূমকেতুর আলোর সবটাই 
সর্ষের কাছ থেকে ধার করা। ধূমকেতুর লম্বা পুচ্ছটিও স্থর্বের 
দৌলতেই। ধূমকেতু সর্ষের খুব কাছাকাছি না৷ আসা পৰ্যন্ত ধূমকেতুর 
লেজ গজায় না। তারপরে নির্দিষ্ট সীমান্মুর মধ্যে এসে পড়লেই 
একটা, দুটো! এমন কি তিনটে পর্যন্ত লেজ গজায় আর লক্ষ লক্ষ 
মাইল জুড়ে ছড়িয়ে পড়ে সেই লেজ। এমনও হতে পারে, সেই 
লেজকে ফুঁড়ে পৃথিবীকে যেতে হচ্ছে। তাতে অজস্র উদ্ধাপাত 
হওয়| ছাড়া পৃথিবীর আর বিশেষ কিছু ক্ষতি হবার সম্ভাবনা 
সাধারণতঃ নেই। 

আসলে উদ্ধার সঙ্গে ধূমকেতুর খুব একট! ঘনিষ্ঠ সম্পর্ক আছে। 
অধিকাংশ উক্কাই হচ্ছে আভীতের কোন একটা ধূমকেতুর 
ছিননাবশেষ। যেমন বলা যায়, বিয়েলার ধূমকেতুর কোন অস্তিত্ব 
এখন আর নেই। সেই ধুমকেতুটির ভগ্াবশেষ “পৃথিবীর উপরে 
উন্কাপাতের ঝলক তুলছে। 

মহাবিশ্ব 


মহাকাশ-ভরা 
এ অসীম জগৎ-জনতা 
এ নিবিড় আলো-অন্ধকাঁর 

কোটি ছায়াপথ মায়াপথ 

দুর্গম উদয়-অস্তাচল & 
মেঘহীন অন্ধকার রাত্রে আকাশের দিকে তাকালে মনে হবে যেন 
কোটি কোটি তারাফুল ছড়িয়ে ছিটিয়ে রয়েছে। কোনটা প্লান, 
কোনটা উজ্জল। কোন লাল, কোনটা, নীল। কোনটা একা, 
কোনট। সদল। আর এক দিগন্ত থেকে আরেক দিগন্ত পর্যন্ত 
মহাকাশ জুড়ে ফুটে রয়েছে চুর্ণচুর্ণ আলো দিয়ে তৈরি ছায়াপথ । 
তাছাড়া দেখা যাবে, আকাশের এক-একট! জায়গায় এমনি চূর্ণ 
আলোর পৌচ পড়েছে। | 
তাকিয়ে থাকতে থাকতে মনে হবে, কোথাও কোথাও অনেকগুলো 
তার৷ একসঙ্গে জুটে গিয়ে ঘেট পাকাতে চেষ্টা করছে। ক্ৰমে ক্রমে 
সেই তারার দঙ্গলের মধ্যে পরিচিত সব চেহারার সাদৃশ্য খুঁজে পাওয়া 
যাবে। সঙ্গে সঙ্গে সেই সব পরিচিত চেহারার সঙ্গে মিলিয়ে 
নামকরণ হবে তাঁদের__মেব, বৃষ, মিথুন, কর্কট, সিংহ, কন্যা, তুলা, 
বৃশ্চিক, ধন্ত, মকর, কুম্ভ, মীন । পরিচিত সব কাহিনীর নায়কদের 
খুঁজে পাওয়া বাবে তারামণ্ডলের রেখায় রেখায় । আর তখন 
নামকরণ হবে__সপ্তধি, কালপুরুষ, ইত্যাদি । 
মহাকাশ জুড়ে এমনিভাবে পৃথিবীর টুকরো টুকরো ইতিহাস! | 
হয়ে আছে। 
কিন্ত এ তো গেল কল্পনার দিক; বাইরের মানুষকে ঘরে খু 
বসাবার জন্যে কাছের নাম ধরে ভাকা। কিন্তু তার আগে দেখা 

দরকার, বাইরের মানুষটি কোন্‌ রাস্তায় দাড়িয়ে আছে। ঘরের 
ডাক সত্যি সত্যি তার কানে পৌচচ্ছে কিনা ৷ 

পৃথিবী থেকে কতদুরে আছে এক-একটি তারা? কোন্‌ উপায়ে 
সেই দূরত্ব নির্ণয় করা যেতে পারে? 

যারা জমি জরিপ করে তারা খুব সহজ একটা উপায়ে দূরের জিনিসের 
দুরত্ব বার করে। ছুই নির্দিষ্ট বিন্দু থেকে দূরের জিনিসটিকে পর্যবেক্ষণ 
করে তারা স্থির করে একবিন্দু থেকে অপর বিন্দুতে স্থান-পরিবর্তনের 
দরুন দুরের জিনিসটি কতখানি দিক-পরিবর্তন করেছে । সেই মাপটি 
যদি জানতে পারা যায় আর ছই নির্দিষ্ট বিন্দুর মধ্যেকার দূরত্ব যদি 
জানা থাকে__তাহলেই আঁক কষে অনায়াসেই বার করে নেওয়া চলে 
যে-কোন একটি বিন্দু থেকে দূরের জিনিসটি কতট। দূরে আছে। 
এই উপায়ে পর্বতের চুড়ায় না উঠেও জানা যেতে পারে পর্বতের 
চূড়াটি কত উচু, শত্ৰুর কামানের কাছে হাজির ন! হয়েও বলে দেওয়া 
যার কামানটি কত দূরে। 

আর ঠিক এই একই নীতি প্রয়োগ করে আকাশের তারার দূরত্বও 
বার করা চলে । কিন্তু সমস্ত! দেখা দেবে, ছুটি নির্দিষ্ট বিন্দু পাওয়ার 
ব্যাপারে । পৃথিবীর ছুই প্রান্ত থেকেও যদি কৌন তারাকে পৰ্যবেক্ষণ 
করা যায়, তাহলেও তারাটি কিছুমাত্র দিক পরিবর্তন করে না। অর্থাৎ 
বুঝতে হবে, পৃথিবীর ছুই প্রান্তের মধ্যে যতোটা! দূরত্ব, তার চেয়েও 
অনেক বেশি দূরত্ব যদি অতিক্রম করা যায় তবে হয়তো৷ কোন তারার 
অবস্থানে লক্ষ্যণীয় দিক-পরিবর্তন পাওয়া যেতে পারে। 

কক্ষপথে পৃথিবীর বাধিক গতির সুযোগ নিয়ে আমরা এমনি ছুটি বিন্দু 
পেতে পারি। 

বছরের কোন এক সময়ে পৃথিবী সুর্যের যেদিকে থাকে, ছ-মাস পরে 
থাকে ঠিক তার বিপরীত দিকে । হিসেব করে দেখা গেছে এই 
ছ-মাসে পৃথিবী ১৮ কোটি ৬০ লক্ষ মাইল সরে আসতে পারে। 
এইভাবে পৃথিবীর কক্ষপথের ছুই প্রান্তে ছুটি বিন্দু পাওয়া যায়-- 
মহাশূন্তে যে ছুটি বিন্দুর মাঝখানের দূরত্ব ১৮ কোটি ৬০ লক্ষ মাইল । 

মহাশৃহ্যের এই ছুটি বিন্দু থেকে পর্যবেক্ষণ করে দেখা! যায় কোন কোন 
তারা, অতি সামান্য দিক-পরিবর্তন করছে। এত সামান্য যে সাধারণ 
চোখে ধরা বায় না। দৃষ্টান্ত দিলে ব্যাপারটা বোঝা যাবে। ১৮ 
কোটি ৬০ লক্ষ মাইলের এই দূরত্বকে যদি ছু-ইঞ্চির সমান বলে কল্পনা 
করা বায় তাহলে সবচেয়ে সামনের তারার দুরত্ব হবে চার মাইল । 
মাত্র ছু-ইঞ্চি পরিমাণ স্থান-পরিবর্তনের ফলে চার মাইল দূরের কোন 
বস্তু কতটুকু দিক-পরিবর্তন করে? প্রায় কিছুই না। তবুও যেটুকু 
করে, তা থেকেই বৈজ্ঞানিকরা পৃথিবীর সবচেয়ে কাছের কয়েকটি 
তারার দূরত্ব নির্ণয় করেছেন। পৃথিবী থেকে সবচেয়ে কাছের তারার 
নাম 'আল্ফা-সেন্টরি' ; এইভাবে হিসেব করে দেখা গেছে, পৃথিবী 
থেকে এই তারাটির দূরত্ব হচ্ছে ২৫ লক্ষ কোটি মাইল ৷ 

২৫ লক্ষ কোটি! পুরে! সংখ্যাটিকে লিখতে হলে পঁচিশের পরে 
বারোটি শূন্য বসাতে হবে। সৌরমণ্ডলের দূরত্বের হিসেবে আমরা 
দেখেছি, সূর্য থেকে সবচেয়ে দুরের গ্রহটিও মাত্র ৩৬৭ কোটি মাইল 
দুরে আছে। কিন্তু তারার জগতে এসে দেখা যাচ্ছে সবচেয়ে 
কাছেরটিকেও কম করে লক্ষ-কোটির মর্ধাদা দিতে হবে। সুতরাং 
এইসব বড়ে৷ বড়ে| মাপের দুরত্বকে বোঝাবার জন্যে একটা সহজ 
উপায় বার কর! হয়েছে ৷ উপায়টাকে বুঝে নেওয়া যাক । আলোর 
বেগ প্রতি সেকেণ্ডে ১৮৬,০০০ মাইল। অর্থাৎ প্রতি সেকেণ্ডে এই 
পৃথিবীকে সাত বারেরও বেশি বার পাক দিতে পারে। প্রতি সেকেণ্ডে 
আলোর বেগ যদি হয় এক লক্ষ ছিয়াশি হাজার মাইল, তাহলে 
হিসেব করে দেখা চলতে পারে পুরো এক বছরে আলে! কতটা পথ 
অতিক্রম করে। ৬-এর পরে বারোটি শূহ্য বসলে সংখ্যাটি যা 
দাড়ায়, ততো মাইল পথ অতিক্রম করবে আলো এক বছরে! 
এই দূরত্বের মাপটিকে বলা হয় আলোক-বর্ষ। সহজ ভাষায় আমরা 
বলৰ আলো-বছর। তারার জগতের দূরত্ব এই আলো-বছরে প্রকাশ 
করা হয়। যেমন, আল্ফা-সেন্টরি তারাটির দূরত্ব হচ্ছে ৪৩ আলো” 
বছর। এইভাবে তারার দুরত্ব প্রকাশ করার আরেকটা সুবিধে 

হচ্ছে এই যে, দুরত্বটা শোনার সঙ্গে সঙ্গে চট্‌ করে বুঝে নেওয়া যায় 
কোন্‌ তারার কত বছর আগেকার অবস্থানকে আমরা এই মুহূর্তে 
দেখছি। যেমন, যদি বলা হয়, আল্ফা-সেন্টরির দুরত্ব ৪'৩ মাইল; 
তাহলে বুঝতে হবে, আকাশের দিকে তাকিয়ে আমরা যখন আল্ফা- 
সেন্টরিকে দেখি, সেটা ঠিক তাৎক্ষণিক দেখা নয়_৪'৩ বছর, 
আগেকার আল্ফা-সেন্টরির অবস্থান দেখা ৷ 

তারার দূরত্ব বার করার উপায় নিয়ে আমরা আলোচনা করছিলাম ৷ 
উপরে বে উপায়ের কথা আলোচনা করেছি, সেই উপায়ে সরাসরি, 
সব তারার দূরত্ব বার করা যায় না। যে-সব তারার দূরত্ব ৫০০ 
আলো-বছরেরও বেশি, তাদের দূরত্ব এই উপায়ে বার করার চেষ্টা 
না করাই ভালো । তাতে নিশ্চিত কোন ফল পাওয়া যায় ন| ৷ 
সুতরাং দূরের তারার দূরত্ব বার করবার জন্যে বৈজ্ঞানিকর| অন্য একটা 
উপায় বার করেছেন। এই উপায়টি অনেক বেশি নির্ভুল এবং এর 
প্রয়োগ অনেক বেশি ব্যাপক । গত বিশ বছরে মহাবিশ্ব সম্পর্কে 
যতে! কিছু খবর জানা গেছে তা এই উপায়টির উপর নির্ভর করেই ৷ 
কোন্‌ বাতি কতটা দীপ্তি নিয়ে জলছে, তার মাপকে বলে ইংরেজিতে 
কাণ্ডেল-পাওয়ার। তেমনি কোন একটা তারা কতটা দীপ্তি নিয়ে 
জ্বলছে, তার মাপটাও বার করা হয় এই কাণ্ডেল-পাওয়ারেই ৷ কিন্তু 
দেখা গেছে, আকাশের তারার দীপ্তি সব সময়ে সমান থাকে না; 
নির্দিষ্ট সময় পরে পরে তারার দীপ্তি বাড়ে কমে। আর এই দীপ্তি 
বাড়া-কমার সঙ্গে সঙ্গে তারা এক-একবার ফুলে ওঠে, আবার কুঁচকে, 
যায়। আমাদের শরীরের ভিতরে হৃৎপিণ্ড যেমন এক-একবার ফুলে 
ওঠে, আবার কুঁচকে যায় ; তেমনি আকাশের তারার শরীরেও যেন 
এক হৃৎপিণ্ডের ক্রিয়া চলেছে ৷ আমাদের শরীরের হৃৎপিণ্ড 
প্রসারিত-সম্কুচিত হয়ে রক্তের প্রবাহ স্থষ্টি করে; আকাশের তারার 
হৃৎপিণ্ড সৃষ্টি করে দীপ্তির প্রবাহ ৷ প্রবাহ না বলে বলা উচিত জোয়ার- 
ভিটা । জোয়ারের সময় তারার দীপ্তি বেড়ে যায়, ভাটার সময় 
দীপ্তি কমে। এই জোয়ার ও ভাট! মিলিয়ে একটি সম্পূর্ণ চক্রের 

সময়টা যদি হিসেব করা যায় তাহলে দেখা যাবে, যে-কোন একটি 
তারার পক্ষে এই সময়ের হিসেবটা সব সময়েই সমান থাঁকে। 
সময়ের এই হিসেবটার নাম দেওয়া যাক কালচক্র। সব তারার 
কালচক্র সমান নয়, এক-একটি তারার এক-এক মাপের। কোন 
কোন তারার কালচক্র কয়েক ঘণ্টা মাত্র, কোন কোনটার ভ্রিশদিন। 
এবার প্রত্যেকটি তারার কালচক্র হিসেব করে নিয়ে তাদের কাল- 
চক্রের ক্রমানুসারে সাজিয়ে নেওয়া যেতে পারে। দেখা গেছে, 
তারাগুলোকে কালচক্রের ক্রমানুসারে সাজিয়ে যে সারবন্দী চেহারা 
পাওয়া যায়, তারাগুলোকে দীপ্তির ক্রমানুসারে সাজিয়ে নিলেও 
সেই সারবন্দী লাইনে কোন অদলবদল হয় নাঁ। তার মানে তারার 
কালচক্রের সঙ্গে তারার দীপ্তির ঘনিষ্ঠ সম্পর্ক আছে। একটা! 
দৃষ্টান্ত ধরা যাক। কোন স্কুলের ত্রিশজনকে ছেলেকে প্রথমে 
সাজানো হল কে কতটা লম্বা, সেই হিসেবে, তারপর সাজানো হল 
কার কত বয়স সেই হিসেবে__ছু-বারেই যদি সারবন্দী লাইনটা একই 
রকম থেকে যায় তাহলে বুঝতে হবে, কোন্‌ ছেলে কতটা লম্ব। 
তার সঙ্গে ঘনিষ্ঠ সম্পর্ক আছে কোন ছেলের কত বয়স। এটুকু 
জানার পর,' প্রত্যেক ছেলের বয়সের খোঁজ না করলেও চলে, ছেলেটি 
কতটা লঙ্কা তা জানতে পারলেই জেনে নেওয়া যায় ছেলেটির বয়স 
কত। তেমনি আকাশের কোন্‌ তারার কালচক্রের মাপ কত, তা 
জানতে পারলেই হিসেব করে বার করে নেওয়া বায় সেই তারার 
দীপ্তি কতখানি। 

এবার মনে করা বাক, কোন একটি সিধে রাস্তায় সার সার বাতি 
জলছে; প্রত্যেকটি আলোর কাণ্ডেল-পাওয়ার বা দীপ্তি একই 
মাপের। এবার যদি কোন একটা জায়গা থেকে সেই আলোর 
সারির দিকে তাকিয়ে দেখা যায়, তাহলে কোন্‌ বাতি কতখানি 
নিশ্রভ হয়েছে তা থেকেই হিসেব করে নেওয়া চলে কোন্‌ বাতি 
কতট। দূরে ৷ কিন্তু বাতিগুলোর দীপ্তি যদি একই মাপের ন। হয়” 
তাহলে জানতে হবে কোন্‌ বাতির দীপ্তি কতোখানি। এবার আকাশের 

তারাগুলোকে একরাশ বাতি বলে কল্পনা যাক। যদি প্রত্যেকটি 
বাতির সত্যিকারের দীপ্তির মাপ জান! থাকে, আর পৃথিবীতে 
পৌছতে গিয়ে সেই দীপ্তি কতখানি নিশ্রভ হচ্ছে সেটুকু যদি জেনে 
নিতে পারা যায়--তাহলেই অনায়াসে তারার দূরত্ব বার করে নেওয়া 
চলে । 
যে তারার কালচত্র যতো দীর্ঘ__সে-তারার দীপ্তি বা কাণ্ডেল- 
পাওয়ারও ততো বেশি । যেমন, যে তারার কালচক্র ছ-দিনে সম্পূর্ণ 
হয় সে তারার দীপ্তি হবে আমাদের সূর্যের ২৬০ গুণ বেশি । কালচক্ৰ 
যদি ১০ দিন হয়, তাহলে দীপ্তি হবে সর্ষের ১৭০০ গুণ বেশি। 
কালচক্র ৩৬ দিন হলে দীপ্তি হবে ৯,৬০০ গুণ। যে কটি দৃষ্টান্ত 
নেওয়া হল তার প্রত্যেক ক্ষেক্রেক্ট্র তারার দীপ্তি সূর্যের চেয়ে বহু 
গুণ বেশি হচ্ছে। বাস্তবেও দেখা গেছে, অধিকাংশ তারাই সূর্যের 
চেয়ে বহুগুণ বেশি দীপ্তিশীল। এইজন্যেই বহু বহু দূরে থাকা সত্বেও 
এইসব তাঁরাকে পৃথিবী থেকেও দেখা যায়। কিন্তু এতটা দুরত্ব থেকে 
আমাদের সূর্যের মতো একটা মাঝারি গোছের তারাকে একেবারেই 
দেখা যাবে না। 
আগেই বলেছি, সরাসরি হিসেব করে বড়ো জোর ৫০০ আলো- 
বছর দূরের তারার দূরত্ব বার করা যায়। কিন্তু এই মহাবিশ্বে ৫০০ 
আলো-বছর দূরত্বটা কিছুই নয়, তার বাইরেও রয়েছে বিপুল বিরাট 
বিশ্বৰ এই মহাবিশ্বের ব্যাপ্তির তুলনায় ৫৭৭ আলো-বছর দূরত্বটা 
প্রায় আমাদের পাড়ার চৌহদ্দির মধ্যেই পড়ে যায়। তার বাইরের 
জগৎ সম্পৰ্কে ধারণা করতে হলে উপরে বর্ধিত উপায়ের সাহায্য 
নিতে হবে। 
একটা দৃষ্টান্ত নেওয়া যাক। আকাশের দিকে তাকিয়ে দেখলে যেমন 
অসংখ্য তারা দেখা যায়, তেমনি দেখা যায় কোথাও কোথাও যেন 
খানিকটা চূর্ণআলো লেপা রয়েছে। আসলে এই চূর্ণ আলোর 
মধ্যে অনেকগুলি তারা আছে। এখন যদি দূরবীক্ষণ যন্ত্রের সাহায্যে 
দেখা যায় যে এই চূৰ্ণ আলোৱর মধ্যেকার কৌন একটি তারার কালচক্র 

হচ্ছে ৩৬ দিন, তাহলে অনায়াসেই বলে দেওয়া চলে যে এই তারাটির 
দীপ্তি সূর্যের চেয়ে ৯,৬০০ গুণ বেশি এবং পৃথিবী থেকে তারাটির 
দূরত্ব ৫০,০০০ আলো-বছর।॥ ৫০,০০০ আলো-বহর ! পরে আমরা 
দেখব, মহাবিশ্বের ব্যাপ্তির তুলনায় ৫০,০০০ আলো-বছর দূরত্বটাও 


এমন কিছু অসাধারণ ব্যাপার নয়। সুতরাং পরবর্তী অংশে এমনি | 


ধরনের দূরত্বের কথা আমাকে সহজভাবেই উল্লেখ করে যেতে হবে। 
কিন্তু উল্লেখ করা সহজ হলেও কল্পনা করা ছুঃসাধ্য। যে আলোর 
গতি আমাদের এই পৃথিবীকে সেকেণ্ডে সাতবার পাক খেতে পারে_- 
সেই আলো ৫০,০০০ হাজার বছরে কতটা দূরত্ব অতিক্রম করবে 
তার ধারণা আমরা কী করে করব? কল্পনাতীতকে কল্পনা করবার 
চেষ্টাকে কি ভাষায় রূপ দেওয়া যায়ু ? 

কিন্তু ভাষায় যাকে প্রকাশ করা যায় না, তাকে প্রকাশ করা যায় 
অঙ্কের সখ্যা দিয়ে। বৈজ্ঞানিকর৷ এই মহাবিশ্বকে চুলচেরা ভাগ 
করে করে কতগুলো অঙ্কের সংখ্যায় দাড় করিয়েছেন। আর এই 
অঙ্কের সংখ্যাগুলোর মধ্যে মহাবিশ্বের বিশালতার যে রূপটি ফুটে 
ওঠে তার সামনে নিঃসাড় হয়ে যেতে হয় একেবারে। আক্ষরিক 
অর্থেই নিঃসাড়। জাগতিক ঘটনার ঘাত-প্রতিঘাতে মানুষের মনে 
যে-সব অনুভূতি জাগে--যেমন ভয়, বিস্ময়, ক্রোধ, আনন্দ_তাই 
নিয়েই বিচার করা হয় ঘটনার গুরুত্বকে। কিন্তু যে ঘটনা মানুষের 
সমস্ত উপলব্ধির বাইরে তা মানুষের মনে কোন্‌ অনুভূতি জাগাবে ? 
অঙ্কের সংখ্য সাজিয়ে সাজিয়ে বৈভ্ঞানিকরা এই মহাবিশ্বের যে 
রূপটিকে প্রকাশ করেছেন তার একটা মোটামুটি বিবরণ উপস্থিত 
করবার চেষ্টা করছি ৷ 

অন্ধকার আকাশের দিকে তাকালে দেখা যায়, এক দিগন্ত থেকে 
আরেক দিগন্ত পর্যন্ত সারা আকাশ জুড়ে ছায়াপথ ফুটে আছে। 
কল্পনা করা৷ যেতে পারে যে মস্ত একটা চাকার উপরের অর্ধেকটা 
আমরা দেখছি ৷ পৃথিবীর দুই গোলার্ধের আকাশকে যদি একসঙ্গে 
দেখা যেত তাহলে বোৰ যেত যে ছায়াপথট। সত্যি সত্যিই একটা 

চাকার মতো । এই চাকাট। হচ্ছে একট! বিশ্ব। ইংরেজিতে এই 
বিশ্বের নাম দেওয়া হয়েছে গ্যালাক্সি (৪৭]৪xy ), বাংলায় যে 
নামটি প্রচলিত আছে তাই ধরে নেওয়া যাক--ছায়াপথ ৷ . মহাবিশ্বে 
এমনি প্রায় ১০ কোটি ছায়াপথের সন্ধান আজ পৰ্যন্ত পাওয়| গেছে ৷ 
এবার তাহলে নানকরণে একটু তফাৎ করে নিতে হয়। মহাবিশ্ব 
হচ্ছে ১০ কোটি বিশ্বের সমষ্টি। প্রত্যেকটি বিশ্ব হচ্ছে এক-একটি 
চাকার মতো-_যেমন একটি চাকাকে আমরা অন্ধকার রাত্রে সারা 
আকাশ জুড়ে ফুটে থাকতে দেখি। ছায়াপথ. (গ্যালাক্সি ) বলতে 
আমর! এমনি এক-একটি বিশ্ব বা চাকাকে বুঝব । তাহলে আমাদের 
এই পৃথিবী যে বিশেষ বিশ্বের অন্তভূক্তি__অর্থাৎ, যে বিশেষ ছায়া- 
পথটিকে আমরা অন্ধকার রাত্রে সারা আকাশ জুড়ে ফুটে থাকতে 
দেখি--তার একট! বিশেষ নাম থাকা দরকার । ইংরেজিতে. এই 
বিশেষ ছাঁয়াপথটির নাম মিক্কি ওয়ে ( 101] wy ), বাংলায় 
বল! যাক--আকাশগঙ্গ। । 
পৃথক নামকরণ করলাম বটে কিন্তু আকাশগঙ্গাও আসলে ছায়াপথ 
ছাড়া কিছু নয়; একটি বিশেষ ছায়াপথ, যে ছায়াপথে আমাদের এই 
পৃথিবী রয়েছে--একথাটি সব সময়ে মনে রাখতে হবে। এবং এই 
ছায়াপথটির আকার বিরাট চাকার মতো । অন্ধকার রাত্রে 
আকাশের দিকে তাকালেই এই বিরাট চাকার অর্ধেকটা দেখা 
যেতে পারে। 
কিন্ত আকাশগঙ্গাকে চাকার সঙ্গে তুলনা করলে শুধুই তার আকার 
সম্পর্কেই ধারণা হতে পারে, চেহারা সম্পর্কে নয়। চেহারা বুঝতে 
হলে আকাশগন্গাকে তুলনা করতে হবে একটা! চ্যাপটা পকেট ঘড়ির 
সঙ্গে বা জীতার পাথরের সঙ্গে । অর্থাৎ আকারটা চাকার মতো 
ঠিকই, কিন্তু সেই চাকার মাঝখানটা আংটির মতো ফাকা নয়। 
এই ফাকটুকু ভরাট হয়ে আছে অসংখ্য তারায়। আমাদের স্থরয 
যেমন একটি তারা_তেমনি সব. তারা । অধিকাংশ তারাই 
দীপ্তিতে ও আয়তনে আমাদের স্থৰ্যকে বহুগুণ ছাড়িয়ে যায়। 

তবে ভরাট মানে একেবারে নিরবকাঁশ ভরাট নয়। পরীক্ষার হলে 
ছাত্ররা যেমন জায়গা ছেড়ে ছেড়ে বসে--তেমনি আকাশগন্গার 
তারাগুলোও অনেকটা করে জায়গ৷ ছেড়ে দিয়েছে । তবে পরীক্ষার 
হলে ছাত্ররা সাধারণতঃ বসে সমান সমান ব্যবধানে_কিস্ত আকাশ- 
গঙ্গার তারার! এবব্যাপারে নেহাতই খামখেয়ালী। কোথাও 
সেগুলো ময়দানের সভার মতো ঘিপ্জি, কোথাও প্রশান্ত মহাসাগরের 
দ্বীপের মতো দুরে দূরে ছড়ানো ৷ 
এবার প্রশ্ন উঠতে পারে, অন্ধকার আকাশে যে চাকাটিকে দেখা যায় 
সেটি তাহলে কী? সেটি কি আকাশগঞ্জার বেড়? আর আকাশের 


দিকে তাকালে তো৷ দেখা বায় যে সারা আকাশ জুড়েই তার| ফুটে 
।আছে- আকাশগন্গার চেহারা যদি চ্যাপট! পকেটঘড়ি বা জীতার 
পাথরের মতোই হবে তাহলে এই উল্টনো গামলার মতো 
আকাশটার সর্বাঙ্গে তারা ফুটে থাকবে কেন? 

এসব প্রশ্নের জবাব ভালোভাবে বুঝতে হলে আকাশগঙ্গার ব্যাপ্তি ও 
আয়তন সম্পর্কে প্রথমে কিছুটা ধারণ করে নিতে হবে। আমাদের 
এই আকাশগঙ্গার আকার হচ্ছে মস্ত একট! চাকার মতো । এই 
চাকাটির ব্যাস এক লক্ষ আলো-বছর। অর্থাৎ চাকার কেন্দ্র থেকে 
পরিধি পর্যন্ত দূরত্ব হচ্ছে পঞ্চাশ হাজার আলো বছর। আমাদের 
সুর্য আছে চাকার কেন্দ্র থেকে ত্রিশ হাজার আলো-বছর দূরে একটি 
তারাপুঞ্জের প্রায় মাৰখানটিতে। তারাপুঞ্জ মানে অজস্র তারা 
যেখানে ময়দানের সভার মতো! ঘিঞ্জি হয়ে রয়েছে বা দূর থেকে 
যে-সব জায়গাকে চূর্ণআলোর প্রলেপ বলে মনে হয়। ইংরেজিতে 
এর নাম হচ্ছে স্টার-ক্লাউড (5tar-loud ) বা বাংলায় আমর! 
বলতে পারি তারা-মেঘ। আকাশগঙ্গার সুর্ধের এলাকা যতোটা 
ঘিঞ্জি এমন সর্বত্র নয়। অধিকাংশ এলাকাতেই তারাগুলো বহু 
দূরে দুরে ছড়ানে| । 

তবে কোন তারাই নিশ্চল নয়। প্রত্যেকটি তারার নিজন্য গতি 
আছে। বিভিন্ন তারার গতি বিশ্লেষণ করে বৈভ্ঞানিকরা আরেকটা! 

আশ্চর্য ব্যাপার আবিষ্কার করেছেন। আকাশগঙ্গার গোটা চাকাটি 
অনবরত ঘুরছে । তবে গাড়ির চাকা যেভাবে ঘোরে_আকাশগঞ্জার 
চাকার ঘোরাটা ঠিক সেই ধরনের নয়। গাড়ির চাকা ঘুরবার সময়ে 
গোটা চাকাটাই একটা নির্দিষ্ট সময়ে একপাঁক ঘুরে নেয়। অবশ্য 
নির্দিষ্ট সময়ের মধ্যে এই একপাক ঘুরবার জন্যে চাকার পরিবির 
কোন বিন্দু যতে| দ্রুত চলে, কেন্দ্রের কাছাকাছি কোন বিন্দু চলে তার 
চেয়ে অনেক ধীরে! কিন্তু আকাশগঙ্গার চাকার বেলার ব্যাপারটা 
ঘটে ঠিক এর উল্টো । এই চাকায় যে-তার| পরিধির যতো কাছে 
সে-চাকা চলে ততো দ্রত। সৌরমগুলের আলোচনাতেও আম 
দেখেছি, যে গ্রহ সূর্যের যতো কাছে সেই গ্রহ ছোটে, ততো জোরে। 
যেমন, সূর্যের সবচেয়ে কাছের এহ বুধ ছোটে সেকেণ্ডে ডিশ মাইল 
বেগে, পৃথিবীর বেগ সেকেণ্ডে আঠারো মাইল, নেপচুনের সেকেন্ডে 
তিন মাইল। আসলে যেখানেই মাধ্যাকর্ষণের টান আর গতিবেগের 
ছুই-এ জোড় মেলে--সেখানেই এই নিয়ম কার্ধকরী। আকাশগঙ্গার 
গোটা চাকাটি ঘুরছে মাধ্যাকর্ষণের টানে। আর যেখানে গোটা 
একটি চাকা মাধ্যাকর্ষণের টানে ঘুরছে সেখানে সহজেই অনুমান করে 
নিতে পারা যায় যে মাধ্যাকর্ষণের টানটি রয়েছে চাকার ঠিক কেন্দ্ৰে । 
তাহলে কি ধরে নিতে হবে যে, সৌরমণ্ডলের কেন্দ্রে যেমন সূর্য আছে, 
তেমনি এই আকাশগক্গার চাকার কেন্দ্রে এক অতিকায় বস্তুপিণ্ড 
আছে? বৈজ্ঞানিকরা বলেন_তা নেই ৷ আসলে এই চাকার 
প্রত্যেকটি তারা অন্য প্রত্যেকটি তারাকে টানছে, এইভাবে যেখানে 
যতে। টানাটানি চলেছে তার যোগবিয়ৌোগের মোট ফলটা গিয়ে জড়ো 
হচ্ছে চাকার কেন্দ্রে। ফলে ব্যাপারটা দাড়াচ্ছে এই, যেন চাকার 
কেন্দ্রে রয়েছে মস্ত একট! টান আর এই টানের সঙ্গে পাল্লা দেবার 
জন্যে তারাগুলো! ছুট দিয়েছে। এখানেও সেই টান আর ছুট। 
চারদিকের এত টানাটানির মধ্যেও তারাগুলো যে একসঙ্গে তালগোল 
পাকিয়ে যাচ্ছে না বরং দূরে দূরে থেকেই একজন আরেকজনকে 
সেলাম ঠুকে চরকিপাক খাচ্ছে--তার কারণ খুঁজে পাওয়া যাবে এই 

টান আর ছুটের মধ্যে। যতো বেশি টান ততো বেশি ছুট । এই 
জন্যে চাকার কেন্দ্রের কাছাকাছি এলাকায় টানও জোরালো, 
ছুটও দ্রুত । 

এবার আমাদের পৃথিবীর অবস্থাটা একবার কল্পন। করে দেখা চলতে 
পারে। প্রথমে আমাদের কল্পন| করতে হবে এক লক্ষ আলো-বছর 
ব্যাসের বিরাট একটি ঘূৰ্ণ্যমান চাকাকে। সেই চাকার কেন্দ্র থেকে 
ত্রিশ হাজার আলো-বছর দূরে নেহাতই মাঝারি আকারের ও মাঝারি 
দীপ্তির একটি তারা আমাদের এই স্বর্য। সূর্যের চারপাশে ঘুরছে 
ন-টি গ্ৰহ ৷ আমাদের পৃথিবী সেই নবগ্রহের একটিমাত্র আট 
হাজার মাইল তার ব্যাস। এক লক্ষ আলো-বছরের সঙ্গে আট 
হাজার মাইলের কোন তুলনাই চলতে পারে না। পৃথিবীর তুলনায় 
এককণ| ধুলো যতোটুকু, আকাশগঙ্গার তুলনায় পৃথিবী তার চেয়েও 
অনেক-অনেক ছোট ৷ আর এই পৃথিবীর মানুষ আমরা__আমরা 
যখন আকাশের দিকে তাকিয়ে দেখি তখন আমাদের দৃষ্টিশক্তি কতদূর 
পর্যন্ত পৌছতে পারে? সুর্য এবং চন্দ্রকে পর্যন্ত আমরা আকাশের 
একই উচ্চতায় দেখি। স্থৰ্য থেকে পৃথিবীতে আলো পৌঁছতে সময় 
লাগে মাত্র আট মিনিট আর পৃথিবীর সবচেয়ে কাছের তারা থেকে 
পৃথিবীতে আলে! পৌছতে সময় লাগে সাড়ে-চার বছর। তাও এই 
সবচেয়ে কাছের তারাটি এত নিশ্রভ যে তাকে আমরা খালি চোখে 
দেখতে পাই না» কিন্তু তার চেয়ে অনেক দূরের তার! লুব্ধক এতবেশি 
উজ্জল যে মনে হয় আমাদের সৌরমণ্ডলীর গ্রহের পাশেই এই তারাটি 
রয়েছে । সুতরাং, ধুলোর কণার চেয়েও ছোট আমাদের এই 
পৃথিবীতে দীড়িয়ে__পৃথিবীর তুলনায় ধুলোর কণার মতোই আমরা 
মানুষরা যখন মহাকাশের দিকে তাকিয়ে দেখি--তখন কতোটুকু দেখতে 
পারি আমরা? কতোটুকু সত্যি সত্যিই দেখি? একটি পোকা যদি 
কৌন ঝাকড়া গাছের মাঝডাল থেকে চারদিকে তাকায়_তাহলে 
তার মনে হতে পারে যে চারদিকে গাছের পাতা ছাড়া আর কিচ্ছু 
নেই। অথচ সত্যি সত্যিই তো তা! নয়; গাছটার চেয়েও অনেক 

বড়ো এই পুথিবী। এবার এই উপমাটিকে একটু টেনে নিতে 
পারলেই মহাবিশ্ব সম্পর্কে কিছুটা ধারণা হতে পারে। পোকার 
তুলনায় গাছটি যতো বড়, পৃথিবীর তুলনায় আকাশগঙ্গা তার চেয়ে 
অনেক-অনেক বড়ো। সারা গাছটিতে বতোগুলি পাতা আছে, 
আকাশগঙ্গায় তার চেয়েও অনেক-অনেক বেশি তারা আছে । আবার 
এই গাছের বাইরেও যেমন রয়েছে এই বিরাট পৃথিবী, সেখানে যেমন 
আছে আরো অসংখ্য গাছ তেমনি এই আকাশগঙ্গার বিশ্বের বাইরেও 
রয়েছে মহাবিশ্বের ব্যাপ্তি রয়েছে আরো! অসংখ্য বিশ্ব সমুদ্রের 
মাছকে সমুদ্র যেমন চারদিক থেকে ঘিরে থাকে তেমনি পৃথিবীকে 
ঘিরে আজে আকাশগঙ্গ।। তার আসল চেহারাটা আমরা টের 
পেয়েছি অঙ্কের সংখ্যা সাজিয়ে__চোখের দৃষ্টি দিয়ে নয়। 

তবে চোখের দেখায় একেবারে যে কিছুই টের পাওয়া যায় না তা 
নয়। অন্ধকার রাত্রে আকাশের দিকে তাকালে এমনিতে সারা 
আকাশের গায়ে বিচ্ছিন্ন সব তারা ফুটে থাকে । কোনটা হয়তো খুব 
কাছের, কোনটা বা খুব দূরের। কিন্ত সব তারাই আমাদের এই 
আকাশগঙ্গা-ছায়াপথের অন্তভূক্তি। কিন্ত আকাশগঙ্গার চক্রটির 
সমতলে যখন আমাদের দৃষ্টি পড়ে--তা কেন্দ্রের দিকেই হোক বা 
পরিধির দিকেই হোক__তখন আমরা বিচ্ছিন্ন একটা-ছুটো৷ তারাকে 
আর দেখি না, দেখি অসংখ্য তারাকে একসঙ্গে । যেমন, আকাশে 
একটি পাখি বিচ্ছিন্নভাবে উড়ে গেলে তাকে দূর থেকে দেখায় কালে| 
একটা বিন্দুর মতো, কিন্তু একঝাক পাখি উড়ে গেলে তা আর বিন্দু 
সমষ্টি থাকে না_স্পষ্ট একটা আকৃতি ধারণ করে । কখনো তা হয় 
তীরের একটা! ফলার মতো, কখনো চক্রের মতো, কখনো বা একটি 
সরলরেখার মতো । তেমনি অসংখ্য তারাকে যখন আমরা একই 
সমতলে দেখি, তখন তা আর আলোর বিন্দুর সমষ্টি থাকে না, একটা 
চাকার বেড়ের মতো৷ আকাশের গায়ে ফুটে ওঠে। এই বেড় কোথাও 
বা একটু ঘন, কোথাও বা একটু পাতলা-_কিন্ত তার মধ্যে কোথাও 
ফাক থাকে না। আসলে কিন্ত গোরুর গাড়ির চাকার মতো 

আকাশগন্গারও স্পষ্ট একটা বেড় আছে তা নয়--কোন ছায়াপথেরই 
নেই ৷ এটা হয় আমাদের দেখার জন্যে । আমাদের ঘরের কাছের 
টাদকে পর্যন্ত আমরা ঠিক জায়গায় দেখতে পাই ন|--মনে হয় একই 


আকাশ-গোলকে সূর্-চন্দ্র-গ্রহ-নক্ষত্রের অবস্থান ৷ অর্থাৎ আমরা _ 


যতোদূর পৰ্যন্ত স্পষ্টভাবে দেখতে পাই তারও অনেক দূরে রয়েছে 
এরা ; এমন কি ঘরের কাছের চন্দ্র পর্যন্ত । সুতরাং স্যর্ষের চেয়েও 
কোটি কোটি গুণ দূরের তারাগুলোকে আমরা যে চূণ-আলো| দিয়ে 
তৈরি চাকার একটা বেড়ের মতো দেখব তা খুবই স্বাভাবিক একটা 
ছোট দৃষ্টান্ত দিলে ব্যাপারট। হয়তো আরো! পরিক্ষার হবে। খোলা! 
মাঠে দাড়িয়ে দিগন্তের দিকে তাকালে নীল অরণ্য-রেখ দেখা যায়। 
মনে হয় আকাশের গায়ে কে যেন এক পৌঁচ নীল রঙ লাগিয়ে 
দিরেছে। অথচ আমরা জানি, ওটা আসলে নীল রঙের পৌঁচ নয় 
আলাদা আলাদা অনেকগুলো। গাছ ৷ আবার সেইসব গাঁছও যে 
একই সরলরেখায় আছে তা নয়; কোনটা সামনে, কোনটা। "পিছনে ; 
কিন্ত দূর থেকে তাকিয়ে দেখার ফলে সামনে-পিছনের ব্যবধান মুছে 
যায়--সব_ মিলিয়ে আকাশের গায়ে নীল রঙের একটা পৌচ ফুটে 
ওঠে। আকাশগঙ্গার আলাদা আলাদ। তারাগুলোও এমনি সামনে- 
পিছনে ছড়িয়ে আছে__কিন্তু কল্পনাতীত দূরত্বের জন্যে সামনে-পিছনের 
ব্যবধান টের পাওয়া যায় না । 

আকাশগন্দার চেহার। সম্পর্কে স্পষ্ট একট! ধারণ! স্থষ্টি করবার জন্যে 
এতক্ষণ ধরে যতে! উপমা ব্যবহার করেছি-_তাঁর প্রত্যেকটিই যে 
পুরোপুরি সঠিক হয়েছে তা নয়। যেমন বলেছি, সমুদ্রের মাছকে 
সমুদ্র যেমন ঘিরে থাকে, তেমনি পৃথিবীকে ঘিরে থাকে আকাশগন্সার 
তারাগুলো। কিন্ত এ থেকে যদি মনে করা হয় যে সমুদ্রের জল 
যেমন নিশ্ছিদ্র, আকাশগঙ্গার ব্যাপ্তিও তাই-_তাহলে উপমাট! ঠিক 
হবে নাঁ। কেন হবে না, তার ব্যাখ্যা দরকার ৷ 

অন্ধকার রাত্রে আকাশের দিকে তাকালে আমরা যেমন তারা দেখি, 


ছায়াপথের বেড় দেখি, তেমনি দেখি নীহারিকা । নীহারিকা হচ্ছে খুব 

হাল্কা জ্বলন্ত গ্যাস । আকাশের সবচেয়ে সুন্দর আর সবচেয়ে বড়ে 

নীহারিকাটিকে দেখা যায় কালপুরুষের কোমরবন্ধনীর ঠিক নিচে। 

অবশ্য খালি চোখে দেখলে এই নীহারিকাটি আবছা এক পোৌঁচ 

আলোর মতে। মনে হবে । মনে রাখা! দরকার নীহারিকার নিজস্ব কোন 

আলো নেই ৷ নীহারিকার মধ্যে যে-সব তারা আছে তাদের আলোর 

জন্যেই নীহারিকার উজ্জলত| ৷ কালপুরুষের যে নীহারিকাটির কথা 

বলছিলাম, তা৷ খালি চোখের দেখায় ছোট মনে হতে পারে, কিন্ত 
তার উজ্জল অংশটুকু ছড়িয়ে আছে ছ-লক্ষ কোটি মাইল লম্বা জায়গা 
জুড়ে ৷ নীহারিকাটির গ্যাসের ঘনত্ব বাতাসের ঘনত্বের দশ-কোটি কোটি 
ভাগের একভাগ ; অর্থাৎ পৃথিবীতে যন্ত্রের সাহায্যে সবচেয়ে ভালো 
ভ্যাকুয়াম যা তৈরি করা যেতে পারে তার চেয়েও অনেক কম ঘনত্ব এই 
নীহারিকার গ্যাসের ৷ কিন্তু তবুও নীহারিকাটি এত প্রকাণ্ড জায়গ। জুড়ে 
আহে যে নীহারিকাটির মোট ভর আমাদের সূর্যের ভরের দশ হাজার 
গুণ বেশি । নীহারিকাটির মধ্যে একাধিক তার! আছে__এই সব তারার 
আলো! শুষে নিয়েই নীহারিকার পরমাণুগুলো জলে ওঠে ৷ 

তবে সব নীহারিকাই জ্বলন্ত গ্যাসের মতো নর । অন্ধকার নীহারিকাঁও 
আছে। আকাশের সবচেয়ে ঘন তারা-মেঘের দিকে তাকালেও দেখা 
যাবে মাঝে মাঝে এক-একটা কালো সুড়ঙ্গ হী করে আছে। এই 
কালো স্ুড়ঙ্গের মধ্যে একটিও তারা নেই। এমনি কালো সুড়ঙ্গ 
আকাশগন্গার সর্বত্র আছে-_সংখ্যায় কয়েক-শো হবে ৷ কিন্ত আসলে 
এগুলে। কালো! সুড়ঙ্গ নয়--অন্ধকার নীহারিকা । এই সব অন্ধকার 
নীহারিকা আমাদের চোখের দৃষ্টিকে এমনভাবে আটকে দেয় যে 
তাদের পিছনদ্িকার তারাগুলোকে পর্যন্ত, আমর! দেখতে পাই নী ৷ 
বৈজ্ঞানিকরা বলছেন যে এই অন্ধকার নীহারিকাগুলো হচ্ছে রেণু 
রেণু ধুলোর মেঘ। এই ধুলোর মেঘ অতি অনায়াসেই আমাদের 
দৃষ্টির সামনে নিশ্ছিদ্র আড়াল তোলে ৷ 

সারা আকাশগঙ্গীয় ছড়িয়ে আছে এমনি ছু-ধরনের নীহারিকা 
উজ্জল আর অন্ধকার । একটি অতি হাল্কা গ্যাস, অপরটি রেণু 

রেণু ধুলো । এই ছু-ধরনের নীহারিকার অবস্থান কোথাও আলাদ। 
আলাদা, কোথাও আবার পাশাপাশি ৷ নীহারিকা যেখানে হাল্কা 
গ্যাসের রূপ নেয__সেখানে তা উজ্জল । নীহারিকা যেখানে রেণু 
রেণু ধুলো সেখানে তা সমস্ত তারাকে আড়াল করে রাখে । 
আকাশগঙ্গার কেন্দ্রীয় অঞ্চলে বিরাট জায়গ। জুড়ে রয়েছে রেণু রেণু 
ধুলোর নীহারিকা-ফলে আকাশগঙ্গার অনেকখানিই আমাদের 
আড়ালে থেকে গেছে। 

কল্পনা করা চলতে পারে যে আমাদের এই আকাশগঙ্গার সমস্ত 
নীহারিকা আর সমস্ত তারার বগুপুঞ্জ এককালে ছিল প্রকাণ্ড একতাল 
গ্যাস। সেই গ্যাস থেকে তৈরি হয়েছে পিণ্ড পিণ্ড তার! ; যেটুকু 
বস্তুপুঞ্জ এখনো পিণ্ড বীধতে পারেনি, এখনো নীহারিকা হয়ে ছড়িয়ে 
আছে_-সেটুকুও তারাগুলোর মাধ্যাকর্ষণের টানে একটু একটু করে 
জড়ো হচ্ছে তাদের গায়ে। কিন্তু নীহারিকার বস্তুপুঞ্জের পরিমাণের 
তুলনায় তারার সংখ্যা এত কম যে প্রক্রিয়াট। শেষ হতে এখনো 
ঢের বাকি। বৈজ্ঞানিকরা মনে করেন, নীহারিকার মোট বস্তুপুঞ্জের 
পরিমাণ এখনো আকাশগঙ্গার সমস্ত তারার মোট বস্তপুঞ্জের 
পরিমাণের সমান ৷ 

আকাশগঙ্গা সম্পর্কে আরে অনেক তথ্য জানা গেছে। কী উপায়ে 
জান! গেছে সেই ব্যাখ্যার মধ্যে না গিয়ে শুধু তথ্যগুলো পরিবেশন 
করা যাক। 

আকাশগঙ্গার মোট ভর হচ্ছে আমাদের সুর্যের ভরের ১,৬০,০০০ 
গুণ বেশি। অর্থাৎ, এই ছায়াপথটিতে যেখানে যতো তারা আছে, 
যেখানে যতো নীহারিকা, আছে, এমন কি এমন কোন তারাও 
যদি থেকে থাকে যা নিভে গেছে-_সব মিলিয়ে ছায়াপথটির মোট 
ভরের মাপ হচ্ছে এই । 

আকাশগঙ্গায় মোট কত তারা আছে তা সঠিক ভাবে বলা চলে নাঁ। 
তবে অনুমান করে চলে যে তারার সংখ্যা অন্তত দশ-হাজার কোটি 
হবে ৷ সমগ্র ছায়াপথটি যে কী বিপুল তা এই সংখ্যা, থেকে হয়তো 

বোঝা যেতে পারে । আকাশগন্গার কেন্দ্রের চারপাশে একটা! পাক 
দিতে সূর্যের সময় লাগে সাড়ে-বাইশ কোটি ব্ছর। স্থর্যের 
কাছাকাছি অন্য যে-সব তার৷ আছে সেগুলো গড়ে প্রতি সেকেণ্ডে 
১৭০.মাইল বেগে ছুটছে ৷ 

মনে হতে পারে, যেখানে তারাগুলো৷ এমন প্রচণ্ড গতিতে ছুটোছুটি 
করছে__সেখানে তাদের মধ্যে অনবরত ঠোকাঠুকি লাগে না কেন? 
আগে বলেছি, আকাশগক্গার কোন কোন জায়গায় তারাগুলো 
ময়দানের সভার মতে! ঘিঞ্জি হয়ে আছে। এখানে ও উপমাটা 
পুরোপুরি সঠিক নয়। চোখের দেখায় য| দেখা যায় সেটুকুই এই 
উপমার মধ্যে ব্যক্ত হয়েছে । আসল কথাটা হচ্ছে এই, ছায়াপথে 
তারাগুলো৷ এত দূরে দূরে ছড়িয়ে আছে যে আমাদের এই আকাশ- 
গঙ্গাকে বসতিহীন বিশ্ব বললেও একেবারে মিথ্যা বল! হয় না॥ 
আমরা জানি যে আমাদের পৃথিবী থেকে সবচেয়ে কাছের তারার 
দূরত্ব পচিশ-লক্ষ কোটি মাইল। সুতরাং সুর্য মোটামুটি ফাকা 
জায়গাতেই আছে বলতে হবে। আসলে কিন্ত সূর্য আছে একটা 
ঘিঞি এলাকাতেই ; আকাশগঙ্গার অধিকাংশ জায়গা এর চেয়ে 
অনেক বেশি ফাকা ৷ 

এই হচ্ছে মোটামুটি আমাদের নিজস্ব বিশ্বের পরিচয়। 

বৈজ্ঞানিকরা সন্দেহাতীতভাবে প্রমাণ পেয়েছেন যে আমাদের এই 
বিশ্বের বাইরে মহাশূন্যে এমনি আরো কোটি কোটি বিশ্ব আছে। 
আমাদের এই পৃথিবী থেকে তাকিয়ে দেখলে বাইরের এইসব বিশ্বের 
চেহারা অনেকটা নীহারিকার মতো দেখায়। কিন্তু সেগুলো যে 
নীহারিকা নয় তার প্রমাণ বৈজ্ঞানিকরা পেয়েছেন তাদের আলো 
বিশ্লেষণ করে। নক্ষত্র থেকে যে-ধরনের আলো আসে, এইসব 
নীহারিকার আলোও সেই ধরনের ৷ 

এই বিশেষ ধরনের নীহারিকাগুলোকে সাধারণতঃ বল! হয় সিল 
নীহারিকা । সামনা-সামনি তাকালে দেখা যাবে, এই নীহারিকা- 
গুলোর কেন্দ্রে আছে একটি উজ্জল নিউক্লিয়াস ; নিউক্লিয়াসের ছুই 


৮৯ 


বিপরীত বিন্দু থেকে ছুটি বাহু বেরিয়েছে এবং সাপের মতো 
নিউক্লিয়াসের চারদিকে পাক খেয়েছে। 

সপিল নীহারিকাগুলোর সবকটিকেই পৃথিবী থেকে সামনা-সামনি 
দেখা যার না। কয়েকটিকে দেখা যায় ট্যারাভাবে, কয়েকটির ‘তে| 
ধারটুকু দেখা যায় মাত্র। কিন্তু যে নীহারিকাকে যেভাবেই দেখা 
যাক না কেন__ প্রত্যেকটি নীহারিকা হুবহু আমাদের এই আঁকাশ- 
গঙ্গার মতোই। প্রত্যেকেরই চেহারা চ্যাপট| চাকতির মতে| ৷ 
সপিল নীহারিকাগুলোর মধ্যেও বৈজ্ঞানিকর| বিচ্ছিন্ন তারার "অস্তিত্ব 
টের পেয়েছেন। এইসব তারার কালচক্র স্থির করে নিয়ে পৃথিবী 
থেকে তাদের দূরত্ব হিসাব করে বার করা হয়েছে । দ্রেখা গেছে 
তারাগুলে। আছে লক্ষ লক্ষ আলো-বছর দুরে । সুতরাং অনায়াসেই 
অনুমান করে নেওয়া চলে যে এই তাঁরাগুলো আমাদের নিজস্ব 
বিশ্বের বাইরে । 

এখন থেকে এই বাইরের বিশ্বগুলোকে সৰ্গিল নীহারিকা ন| বলে 
আমরা বলব ছায়াপথ । আমাদের নিজস্ব বিশ্ব আকাশগঙ্গ। যেমন 
একটি ছায়াপথ, এই বিশ্বগুলোও তাই। 

আকারের দিক থেকেও এই ছায়াপথগুলো আমাদের নিজস্ব 
ছায়াপথের কাছাকাছি । অর্থাৎ প্রত্যেকটিরই ব্যাস প্রায় এক লক্ষ 
আলো-বছর। আবার এই প্রত্যেকটি ছায়াপথই আমাদের নিজস্ব 
ছায়াপথের মতো ঘূর্ণমান। বস্তপুঞ্জের পরিমাণও প্রায় সমান। 
প্রত্যেকটি ছায়াপথেই আমাদের নিজস্ব ছায়াপথের মতো৷ তারা-মেঘ 
আছে, আছে জলন্ত গ্যাসের ও রেণু রেণু ধুলোর মেঘের নীহারিকা ৷ 
প্রত্যেক ছায়াপথেই একই রকম ভাবে কেন্দ্রীয় অঞ্চলে ধুলোর 
মেঘের নীহারিকার সমাবেশ অনেকখানি এলাকাকে একেবারে 
আড়াল করে রেখেছে। 

কিন্ত আমাদের ছায়াপথ থেকে এইসব ছায়াপথের দুরত্ব বার করতে 
গিয়ে একটা অদ্ভুত ব্যাপার জানা যায়। বাইরের এই ছায়াপথ- 
গুলোর প্রত্যেকটিই আমাদের ছায়াপথ থেকে অনবরত দূরে সরে সরে 

যাচ্ছে। যে ছায়াপথ যতো বেশি দূরে আছে, সেই ছায়াপথের 
দূরে সরে যাওয়ার গতিও ততো বেশি। কেউ কেউ এ-ব্যাপারটার 
ব্যাখ্যা করেছেন এইভাবে £ আজকের দিনের এই টুকরো টুকরো 
বিশ্বগুলো একদিন ছিল একটি অখণ্ড মহাবিশ্ব । কোন কারণে সেই 
মহাবিশ্বের মধ্যে এক বিস্ফোরণ ঘটে । ফলে সেই মহাবিশ্ব কোটি 
কোটি টুকরোয় ভেঙে দিয়ে চতুর্দিকে ছিট্কিয়ে যাচ্ছে। এই ব্যখ্যা 
ঠিক কি ঠিক নয়, তার মধ্যে আমরা যাচ্ছি না। কিন্তু এই ব্যাখ্যাটির 
সাহায্যে মহাবিশ্বের একট! ছবি কল্পনা করে নেওয়া হয়তো 
সহজ হবে। 

কী প্রচণ্ড গতিতে যে এক-একটি ছায়াপথ সরে যাচ্ছে সে-সম্পর্কে 
কিছুটা ধারণা দেওয়া যেতে পাঁরে। বৈজ্ঞীনিকরা হিসেব করে 
দেখেছেন যে দূরবর্তী কোন কোন ছায়াপথ সেকেণ্ডে ২৪,৩০০ মাইল 
বেগে আরো দূরের দিকে সরে যাচ্ছে। 

আরার এই সরে যাওয়ার গতি থেকেই ছায়াপথটির দূরত্ব বার করে 
নেওয়া চলে। হিসেব করে দেখা গেছে, যে বিশেষ ছায়াপথটি 
সেকেন্ডে ২৪,৩০০ মাইল বেগে সরে বায়, পৃথিবী থেকে তার দূরত্ব 
হচ্ছে ২৩ কোটি আলো-বছর। অর্থাৎ এই ছায়াপথটি থেকে 
পৃথিবীতে আলো এসে পৌছতে সময় লেগেছে ২৩ কোটি বছর। 
এই বিরাট দূরত্ব সম্পর্কে কোন রকম ধারণা করা আমাদের পক্ষে 
একেবারেই অসম্ভব । শুধু বলা চলে, আজকে এই মুহূর্তে এই 
ছায়াপথটির যে আলো আমাদের চোখে ধর। দিচ্ছে তার যাত্রা শুরু 
হয়েছিল আজ থেকে ২৩ কোটি বছর আগে। পৃথিবীতে তখন 
হয়তো! ডায়নৌসরদের রাজত্ব চলছে । তারপরে হাজার পরিবর্তনের 
মধ্যে দিয়ে পৃথিবী একটু একটু করে বদলে গেছে এবং ২৩ কোটি 
বছর পরে আমরা সেই আদিম কালের ছায়াপথটিকে দেখতে 
পাচ্ছি। 

সবচেয়ে দূরের যে-সব ছায়াপথের সন্ধান আজ পর্যন্ত পাওয়া গেছে, 
পৃথিবী থেকে তাদের দূরত্ব ৫- কোটি আলো-বছর। অর্থাৎ, ৫০ 

কোটি আলো-বছর ব্যাসার্ধের একটি গোলককে যদি কল্পনা করা 
বায়_-তাহলে সেই গোলকটি হবে আমাদের মহাবিশ্ব ১ ১০ কোটি 
বিশ্ব ছড়িয়ে ছড়িয়ে আছে সেই মহাবিশ্বে; এক বিশ্ব থেকে অপর . 
বিশ্বের দূরত্ব কোটি কোটি আলো-বছর। আর এই দশ কোটি বিশ্ব ও 

মহাশুন্যে মোটামুটি সমানভাবে ছড়িয়ে আছে। 

এবার তাহলে মহাবিশ্বের সম্পূর্ণ চিত্রটি খুব সংক্ষেপে আরেকবার 
বিবৃত করা যাক। আমাদের এই. পৃথিবী হচ্ছে একটি মাঝারি 
আকারের গ্রহ। . পৃথিবীকে নিয়ে ছোট-বড়ো নয়টি গ্রহ সূর্যের 
চারদিকে ঘুরছে। আবার সূর্য হচ্ছে একটি মাঝারি গোছের তারা। 
সর্ষের মতো দশ-হাজার কোটি তারা নিয়ে হয়েছে চাকতির মতো 
আকারের ঘৃণ্যমান একটি ছায়াপথ বাঁ একটি বিশ্ব ৰ এমনি চাকতির 
মতো আকারের দশ কোটি ছায়াপথ বা দশ কোটি বিশ্ব নিয়ে 
আমাদের এই মহাবিশ্ব এক-একটি ছায়াপথ বা এক-একটি বিশ্বের 
ব্যাস হচ্ছে এক লক্ষ আলো-বছর। আমাদের সূর্য আছে আমাদের 
বিশ্বের কেন্দ্র থেকে ত্রিশ হাজার আলো-বছর দূরে। দুটি পাশাপাশি 
বিশ্বের মাঝখানকার দূরত্ব কোটি কোটি আলো-বছর। মোটামুটি 
সমান দূরে দূরে ছড়িয়ে থেকে এই দশ কোটি বিশ্ব প্রায় ১০০ কোটি 
আলো-বছর ব্যাসের গোলক-পরিমাণ স্থান জুড়ে আছে। 

এই হচ্ছে আমাদের বিপুল মহাবিশ্বের ছবি। 

